id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
a0dbafcd-f7da-4920-aade-aad5add24cb7 | អភិបាលស្រុកតាំងគោក ខេត្តកំពង់ធំ ចុះសួរសុខទុក្ខពលករមកពីក្រៅប្រទេស និងផ្សព្វផ្សាយជំងឺកូវីដ១៩ | លោក ហាក់ ម៉ុងហួត អភិបាលស្រុកតាំងគោក ខេត្តកំពង់ធំ នារសៀលថ្ងៃទី៤ ខែមិថុនា ឆ្នាំ២០២០ អមដំណើរដោយលោកស្រីអភិបាលរងស្រុក និងក្រុមការងារ បានចុះសួរសុខទុក្ខពលករមកពីក្រៅប្រទេស និងផ្សព្វផ្សាយអំពីជំងឺកូវីដ១៩ នៅក្នុងឃុំទ្រៀល ឃុំពង្រ ឃុំអណ្តូងពោធិ៍ ចំនួន៧នាក់ ស្រុកតាំងគោក ខេត្តកំពង់ធំ ព្រមទាំងបានឧបត្ថម្ភ ដល់គ្រួសារទីទ័លក្រផងដែរ។ លោក ហាក់ ម៉ុងហួត បានថ្លែងអំណរគុណដល់អាជ្ញាធរមូលដ្ឋាន និងមន្ត្រីដែលពាក់ព័ន្ធទាំងអស់ ដែលបានផ្សព្វផ្សាយ អំពីវិធានការការពារ ទប់ស្កាត់ការរីករាលដាល នៃជំងឺកូវីដ១៩ របស់រាជរដ្ឋាភិបាល និងគណៈកម្មការប្រយុទ្ធប្រឆាំងនឹងជំងឺកូវីដ១៩។ លោកបន្តថា សុខទុក្ខប្រជាពលរដ្ឋជាសុខទុក្ខ របស់ថ្នាក់ដឹកនាំគ្រប់ជាន់ថ្នាក់។ លោកអភិបាលស្រុក ក៏បានផ្តាំផ្ញើដល់ពលករដែលមកពីក្រៅប្រទេសត្រូវដាក់ខ្លួននៅដោយឡែកពីគេ ហើយត្រូវសម្អាត និងរក្សាអនាម័យជាប្រចាំតាមការណែនាំរបស់ក្រុមការងារថ្នាក់ភូមិ ឃុំ ស្រុកនិងក្រសួងសុខាភិបាល ដោយលាងដៃជាមួយនឹងសាប៊ូឱ្យបានញឹកញាប់ អាល់កុល និងជែលលាងដៃ មុនពេល និងក្រោយពេលចាប់កាន់របស់ផ្សេងៗ ព្រមទាំងពាក់ម៉ាស់ ឬក្រម៉ានៅពេលធ្វើដំណើរទៅទីសាធារណៈ ឬទៅផ្សារ ដើម្បីទប់ស្កាត់ការឆ្លងរោគពីមនុស្សម្នាក់ទៅមនុស្សម្នាក់ទៀត។ លោកក៏បានអំពាវនាវ និងសំណូមពរដល់បងប្អូនពលករសូមចូលរួមអនុវត្តទាំងអស់គ្នា ដើម្បីសេចក្តីសុខ និងសុវត្ថិភាពសុខភាពផ្ទាល់ខ្លួនផង និងដើម្បីសុវត្ថិភាពសុខភាព សម្រាប់អ្នកដទៃ និងសហគមន៍ទាំងមូលផង នៅក្នុងកាលៈទេសៈ ដែលប្រទេសជាតិកំពុងប្រយុទ្ធប្រឆាំងនឹងជំងឺកូវីដ១៩ ប្រសិនបើមានបញ្ហា ឬសង្ស័យលើសុខភាពមិនប្រក្រតីសូមរាយការណ៍ដល់អាជ្ញាធរ ឬទៅមណ្ឌលសុខភាព។ ជាមួយក្នុងការចុះផ្សព្វផ្សាយពីជំងឺកូវីដ១៩ ដោយរស់នៅមិនមានការប្រមូលផ្ដុំគ្នានៅឡើយ ក្នុងនោះផងដែរអភិបាលស្រុកបានជំរុញឲ្យមាតាបិតាបង្រៀនកូននៅ តាមផ្ទះជាពិសេសក្រសួងអប់រំបានដាក់ចេញនូវការបង្រៀនតាម online ចាប់ពីថ្នាក់ទី១ដល់ថ្នាក់ទី១២ ទៅតាមដែលអាចធ្វើបាន៕ | 2020-06-05T19:09:00+07:00 | freshnewsasia.com | https://m.freshnewsasia.com/index.php/en/localnews/161442-2020-06-05-05-09-34.html |
6329dd93-97ac-4a46-ae6c-4856d4270b34 | ក្រសួងសង្គមកិច្ច ប្រជុំរកដំណោះស្រាយរួម ជួយជនរងគ្រោះដោយអំពើជួញដូរ និងអាជីវកម្មផ្លូវភេទក្នុងកំឡុងនៃការរាតត្បាតជំងឺកូវីដ១៩ | លោក ញ៉ឹក វណ្ណារ៉ា រដ្ឋលេខាធិការតំណាងលោក វង សូត រដ្ឋមន្ត្រី ក្រសួងសង្គមកិច្ច អតីតយុទ្ធជន និង យុវនីតិសម្បទា និងជាប្រធានក្រុមការងារការពារជនរងគ្រោះ នៃគណៈកម្មាធិការជាតិប្រយុទ្ធប្រឆាំងការជួញដូរមនុស្ស និងសមាហរណកម្មជនរងគ្រោះ បានដឹកនាំកិច្ចប្រជុំស្តីពីការពង្រឹងកិច្ចសហប្រតិបត្តិការ និងពិភាក្សាការងារក្នុងអំឡុងពេល COVID -19 នាព្រឹកថ្ងៃទី៥ ខែមិថុនា ឆ្នាំ២០២០ នាទីស្តីការក្រសួងសង្គមកិច្ច។ កិច្ចប្រជុំនាពេលនេះ ធ្វើឡើងក្នុងគោលបំណងរកដំណោះស្រាយរួមគ្នា ជួយដល់ជនរងគ្រោះ ដោយអំពើជួញដូរមនុស្ស អំពើធ្វើអាជីវកម្មផ្លូវភេទ ការគេងប្រវ័ញ្ច គ្រប់ទម្រង់ផ្សេងៗ ទៀត នៃការរំលោភបំពាន ក្នុងកំឡុងពេលមេរោគរាតត្បាតកូវីដ១៩ ដើម្បីទប់ស្កាត់ការរីករាលដាលជំងឺដ៏កាចសហាវនេះ។ ថ្លែងនៅក្នុងកិច្ចប្រជុំនោះ លោក ញ៉ឹក វណ្ណារ៉ា បានលើកឡើងថា ការប្រជុំជាមួយភាគីពាកព័ន្ធនាពេលនេះ គឺដើម្បីរកដំណោះស្រាយសមស្របមួយចំនួន ក្នុងការជួយដល់ ជនរងគ្រោះដោយអំពើជួញដូរ និងអាជីវកម្មផ្លូវភេទ ក្នុងកំឡុងនៃការរាតត្បាត ជំងឺកូវីដ១៩។ លោកបានបន្តថា ក្នុងខណៈពេលនេះ យើងត្រូវមានវិធានការទប់ស្កាត់ឲ្យបានល្អបំផុត ដើម្បីជួយកុំឲ្យជនរងគ្រោះ ជួបការលំបាក ដែលប្រឈមនឹងការឆ្លងជំងឺដ៏កាចសហាវមួយនេះ ដោយប្រការណាមួយ។ ការផ្លាស់ប្តូរព័ត៌មានពីជនរងគ្រោះ ដោយអំពើជួញដូរមនុស្ស ក្នុងគោលបំណងធ្វើមាតុភូមិនិវត្តន៍ និងសមាហរណកម្ម ការសម្របសម្រួលក្នុងការធ្វើមាតុភូមិនិវត្តន៍ និងសមាហរណកម្ម ការសម្របសម្រួលក្នុងកិច្ចខិតខំប្រឹងប្រែង ផ្តល់ជំនួយផ្នែកច្បាប់ដល់ជនរងគ្រោះ ដោយអំពើជួញដូរមនុស្ស ការតាមដានត្រួតពិនិត្យ និងការប៉ាន់ប្រមាណលទ្ធផល នៃការធ្វើមាតុភូមិនិវត្តន៍ និងសមាហរណកម្ម៕ | 2020-06-05T18:05:00+07:00 | freshnewsasia.com | https://m.freshnewsasia.com/index.php/en/localnews/161426-2020-06-05-04-05-20.html |
41162c9d-ea3e-4104-8f21-ce8aabcdf41e | ខេត្តពោធិ៍សាត់! គ្រោងសាងសង់ស្ពានអាកាសថ្មើរជើង ឆ្លងកាត់ផ្លូវជាតិលេខ៥ | អាជ្ញាធរខេត្តគ្រោងសាងសង់ស្ពានអាកាសថ្មើរជើងមួយកន្លែង ឆ្លងកាត់ផ្លូវជាតិលេខ៥ នៅត្រង់ចំណុចសារៈមន្ទីរខេត្ត ដើម្បីលើកកម្ពស់សោភ័ណភាពក្រុងពោធិ៍សាត់ និងកាត់បន្ថយគ្រោះថ្នាក់ចរាចរណ៍ ពេលអ្នកថ្មើរជើងឆ្លងកាត់ទ្រូងផ្លូវនេះផងដែរ។ ក្នុងកិច្ចប្រជុំសាមញ្ញក្រុមប្រឹក្សាខេត្ត លើកទី១២ ឆ្នាំទី១ អាណត្តិទី៣ នាថ្ងៃទី០៤ ខែមិថុនា ឆ្នាំ២០២០ នៅវេទិកាសាលាខេត្តពោធិ៍សាត់ រដ្ឋបាលខេត្តពោធិ៍សាត់ បានឲ្យដឹងថា ស្ពានអាកាសថ្មើរជើងថ្មីសន្លាងនេះ នឹងត្រូវសាងសង់ឡើងក្នុងឆាប់ៗខាងមុខ ស្របពេលដែលច្រាំងស្ទឹង និងសួនច្បារ ១៤មករា ត្រូវបាន និងកំពុងស្ថាបនាជិតរួចរាល់ហើយ។ ស្ពានអាកាសថ្មើរជើងថ្មីនេះ នឹងចូលរួមចំណែកក្នុងការលើកកម្ពស់សោភ័ណភាព និងមុខមាត់ខេត្តពោធិ៍សាត់ មិនតែប៉ុណ្ណោះក៏បានកាត់បន្ថយគ្រោះថ្នាក់ចរាចរណ៍ ពេលអ្នកថ្មើរជើងឆ្លងកាត់ទ្រូងផ្លូវនេះផងដែរ។ រដ្ឋបាលខេត្តពោធិ៍សាត់បន្ថែមថា ជាមួយគ្នានេះ ខេត្តក៏មានគម្រោងកែលម្អសោភ័ណភាពក្រុង ឱ្យមានលក្ខណៈទាក់ទាញ និងស្រស់បំព្រង តាមរយៈការដាក់ភ្លើងបំភ្លឺផ្លូវសំខាន់ៗ តាមទីសាធារណៈក្នុងក្រុងពោធិ៍សាត់ ព្រមទាំងមានគម្រោងដាំដើមឈើ នៅអមសង្ខាងផ្លូវវាងក្រុង ផងដែរ៕ | 2020-06-05T11:01:45+07:00 | kbnnews.com | https://kbn.news/archives/165408 |
d3f5f6f5-3797-4b95-bd2f-bb6f70a69235 | រដ្ឋមន្ត្រីយុត្តិធម៌ និងឯកអគ្គរដ្ឋទូតចិន សម្តែងនូវក្តីបារម្ភចំពោះផលប៉ះពាល់នៃការរីករាលដាលនៃជំងឺ Covid 19 លើវិស័យសេដ្ឋកិច្ច សង្គមកិច្ច | ភ្នំពេញ៖ ក្នុងជំនួបសម្តែងការគួរសម និងពិភាក្សាការងារ រវាងឯកឧត្តមរដ្ឋមន្ត្រីក្រសួងយុត្តិធម៌ ជាមួយឯកឧត្តមឯកអគ្គរដ្ឋទូត នៃសាធារណរដ្ឋប្រជាមានិតចិនប្រចាំនៅកម្ពុជា បានសម្តែងនូវក្តីបារម្ភ ចំពោះផលប៉ះពាល់នៃការរីករាលដាលនៃជំងឺ Covid 19 ទាំងលើវិស័យសេដ្ឋកិច្ច ទាំងលើវិស័យសង្គមកិច្ច ហើយថ្នាក់ដឹកនាំទាំងពីរ ក៏បានបង្ហាញនូវការយកទឹកចិត្ត ក្នុងការជួយគាំទ្រគ្នាទៅវិញទៅមក ដើម្បីរួមចំណែកកាត់បន្ថយផលប៉ះពាល់នៃជំងឺនេះ។ នារសៀល ថ្ងៃព្រហស្បតិ៍ ទី៤ ខែមិថុនា ឆ្នាំ២០២០ នៅទីស្តីការក្រសួងយុត្តិធម៌ ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ និងថ្នាក់ដឹកនាំក្រសួងយុត្តិធម៌ បានទទួលជួបសម្តែងការគួរសម និងពិភាក្សាកិច្ចការមួយចំនួន ជាមួយឯកឧត្តម Wang Wentian ឯកអគ្គរដ្ឋទូតសាធារណរដ្ឋប្រជាមានិតចិនប្រចាំនៅកម្ពុជា និងមន្ត្រីស្ថានទូត។ នៅក្នុងជំនួបពិភាក្សានេះ ភាគីទាំងពីរ បានវាយតម្លៃខ្ពស់ចំពោះកិច្ចសហប្រតិបត្តិការដ៏ល្អប្រសើរ និងគ្រប់ជ្រុងជ្រោយ រវាងព្រះរាជាណាចក្រកម្ពុជា និងសាធារណរដ្ឋប្រជាមានិតចិន នាពេលកន្លងមក ដោយរួមបញ្ចូលការអភិវឌ្ឍធនធានមនុស្ស ការអនុវត្តច្បាប់ និងការពង្រឹងសន្តិសុខសង្គម។ ថ្នាក់ដឹកនាំទាំងពីរ ក៏បានសម្តែងនូវក្តីបារម្ភ ចំពោះផលប៉ះពាល់នៃការរីករាលដាលនៃជំងឺ Covid 19 ទាំងលើវិស័យសេដ្ឋកិច្ច ទាំងលើវិស័យសង្គមកិច្ច ហើយថ្នាក់ដឹកនាំទាំងពីរក៏បានបង្ហាញនូវការយកទឹកចិត្ត ក្នុងការជួយគាំទ្រគ្នាទៅវិញទៅមក ដើម្បីរួមចំណែកកាត់បន្ថយផលប៉ះពាល់នៃជំងឺនេះ។ ជាចុងក្រោយ ឯកឧត្តមរដ្ឋមន្ត្រីក្រសួងយុត្តិធម៌ និងឯកឧត្តមឯកអគ្គរដ្ឋទូតចិន បានសម្តែងនូវការគាំទ្រក្នុងការពង្រឹង និងពង្រីកកិច្ចសហប្រតិបត្តិទ្វេភាគី ឱ្យកាន់តែរឹងមាំបន្ថែមទៀត តាមរយៈកិច្ចសហការលើការអនុវត្តច្បាប់ ការកសាងសមត្ថភាព និងការកសាងហេដ្ឋារចនាសម្ព័ន្ធជាអាទិ៍៕ | 2020-06-05T07:52:36+07:00 | cen.com.kh | https://cen.com.kh/archives/213598.html |
c2706610-bc7f-4b60-b482-437def276810 | រដ្ឋមន្ត្រីពាណិជ្ជកម្មអាស៊ាន និងអាស៊ានបូក៣ ពិភាក្សាគ្នាពីការស្តារសេដ្ឋកិច្ច ចេញពីវិបត្តិបង្កដោយជំងឺកូវីដ១៩ | រដ្ឋមន្ត្រីពាណិជ្ជកម្ម និងសេដ្ឋកិច្ចរបស់អាស៊ាន និងអាស៊ានបូក៣ នៅថ្ងៃទី០៤ ខែមិថុនា ឆ្នាំ២០២០នេះ បានជួបប្រជុំគ្នាតាមរយៈប្រព័ន្ធវីដេអូ ដើម្បីរិះរកវិធីស្តារសេដ្ឋកិច្ចឡើងវិញ បន្ទាប់ពីជួបវិបត្តិយ៉ាងធ្ងន់ធ្ងរបង្កឡើងដោយជំងឺកូវីដ១៩។ កិច្ចប្រជុំនេះដឹកនាំដោយលោក ត្រាន់ ទាន់ អាន់ (Tran Tuan Anh) រដ្ឋមន្រ្តីក្រសួងឧស្សាហកម្ម និងពាណិជ្ជកម្មវៀតណាម ដែលជាម្ចាស់ផ្ទះអាស៊ានឆ្នាំ២០២០ និងមានការចូលរួមពីសំណាក់រដ្ឋមន្ត្រីសេដ្ឋកិច្ចអាស៊ាន ជប៉ុន ចិន កូរ៉េខាងត្បូង និងអគ្គលេខាធិការអាស៊ានផងដែរ។ សម្រាប់កិច្ចប្រជុំពិសេសរដ្ឋមន្រ្តីសេដ្ឋកិច្ចអាស៊ាន បានកត់សម្គាល់ និងពិភាក្សាលើសំណើក្នុងការបង្កើតគណៈកម្មការពិសេសជាន់ខ្ពស់ស្តីពីការឆ្លើយតបកូវីដ១៩ និងស្តារសេដ្ឋកិច្ចឡើងវិញ របស់ក្រុមប្រឹក្សាធុរកិច្ចអាស៊ាន។ កិច្ចប្រជុំក៏បានផ្លាស់ប្តូរបទពិសោធន៍គ្នាលើការប្រយុទ្ធប្រឆាំងនឹងមេរោគកូវីដ១៩ និងពិភាក្សាលើការពង្រឹងសហប្រតិបត្តិការសេដ្ឋកិច្ចអាស៊ាន និងការតភ្ជាប់ខ្សែច្រវាក់ផ្គត់ផ្គង់ដើម្បីឆ្លើយតបទៅនឹងការរីករាលដាលនៃកូវីដ១៩។ ដោយឡែកកិច្ចប្រជុំពិសេសរដ្ឋមន្រ្តីសេដ្ឋកិច្ចអាស៊ានបូកបីវិញ រដ្ឋមន្ត្រីសេដ្ឋកិច្ចអាស៊ានបូកបីបានផ្លាស់ប្តូរយោបល់ពីស្ថានភាពនៃកូវីដ១៩ នៅក្នុងតំបន់ ចែករំលែកពីវិធានការនានាក្នុងការប្រយុទ្ធនឹងមេរោគកូវីដ១៩។ ក្នុងកិច្ចប្រជុំដ៏មានសារសំខាន់ទាំងពីរនេះ លោក ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម និងជារដ្ឋមន្ត្រីសេដ្ឋកិច្ចសម្រាប់អាស៊ាននោះ បានចែករំលែក និងផ្តល់អនុសាសន៍ដល់ប្រទេសជាសមាជិកអាស៊ាន ក្នុងការធ្វើពិពិធកម្មខ្សែច្រវាក់ផ្គត់ផ្គង់ និងប្រើប្រាស់ឧស្សហកម្ម៤.០ ដើម្បីសម្រេចបាននូវគោលដៅដែលបានកំណត់។ លោករដ្ឋមន្ត្រី ក៏បានលើកទឹកចិត្តឱ្យមានការឆ្លើយតបដ៏រហ័ស និងស្របគ្នា និងកិច្ចសហការគ្នាតាមរយៈយន្តការអាស៊ានបូកបី ដែលមានស្រាប់ ដើម្បីប្រយុទ្ធប្រឆាំងនឹងកូវីដ១៩។ លោក ប៉ាន សូរស័ក្តិ ក៏បានថ្លែងអំណរគុណដល់ចិន ជប៉ុន កូរ៉េខាងត្បូង ដែលបានជួយកម្ពុជាក្នុងការទប់ទល់នឹងកូវីដ១៩ តាមរយៈជំនួយហិរញ្ញវត្ថុ បច្ចេកទេស និងគ្រូពេទ្យជាដើម៕ | 2020-06-05T06:17:00+07:00 | freshnewsasia.com | https://m.freshnewsasia.com/index.php/en/localnews/161408-2020-06-04-16-17-30.html |
e9e9ffc6-066c-4a17-ac05-dc3614b59c54 | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្តពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនរហូតដល់ ១០លានដុល្លារហើយ | គិតត្រឹមម៉ោង១៧ ថ្ងៃទី២៥ ខែឧសភា ឆ្នាំ២០២០ ថ្នាក់ដឹកនាំ និងមន្រ្តីសាធារណៈចំនួន ៧៦ ៧៩៧នាក់ មកពីក្រសួង ស្ថាប័ន ចំនួន៤១ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់៤១ពាន់លានរៀល ឬប្រហាក់ប្រហែល១០លានដុល្លារសហរដ្ឋអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-06-05T02:24:00+07:00 | freshnewsasia.com | https://m.freshnewsasia.com/index.php/en/localnews/161397-2020-06-04-12-24-38.html |
c4c2c644-7dce-47c1-9a5a-f4b29abfe109 | ថៃមិនទាន់អនុញ្ញាតឲ្យបើកទ្វារព្រំដែនជាមួយកម្ពុជានោះទេ, អាជ្ញាធរត្រូវបង្ខំចិត្តមិនឲ្យអ្នករុញរទេះ និងអាជីវករលក់ដូរ នៅផ្សាររុងក្លឿចេញចូលឡើយ ដើម្បីការពារជំងឺ COVID-19 (Video inside) | អភិបាលខេត្តបន្ទាយមានជ័យ លោក អ៊ុំ រាត្រី បានឲ្យដឹងថា ដើម្បីការពារ និងទប់ស្កាត់ជំងឺ COVID-19 រដ្ឋាភិបាលថៃមិនទាន់អនុញ្ញាតឲ្យ បើកទ្វារព្រំដែន នៅច្រកអន្ដរជាតិប៉ោយប៉ែតដែលឈមជាមួយប្រទេសកម្ពុជានោះទេ ដូច្នេះហើយអាជ្ញាធរកម្ពុជា ត្រូវបង្ខំចិត្តមិនអនុញ្ញាតឲ្យ អ្នករុញរទេះដឹកទំនិញ និងអាជីវករលក់ដូរ នៅផ្សាររុងក្លឿចេញចូលនោះទេ។ ក្នុងសន្និសីទសារព័ត៌មាន ស្ដីពីវឌ្ឍនភាព និងទិសដៅការងារបន្ដរបស់រដ្ឋបាលខេត្តបន្ទាយមានជ័យ ដែលរៀបចំដោយអង្គភាពអ្នកនាំពាក្យរាជរដ្ឋាភិបាល លោក អ៊ុំ រាត្រី បានអះអាងថា បើទោះបីមិនអនុញ្ញាតឲ្យមនុស្សចេញចូលក៏ពិតមែន ប៉ុន្ដែអាជ្ញាធរកម្ពុជា-ថៃ បាន ឯកភាពអនុញ្ញាតឲ្យរថយន្ដដឹកទំនិញធុនធំ ចេញចូលធម្មតា ប៉ុន្ដែត្រូវមានការពិនិត្យសុខាភាពយ៉ាងឌិតដល់ ហើយឲ្យមនុស្សត្រឹមតែ២នាក់ប៉ុណ្ណោះក្នុងរថយន្ដ។ លោក អ៊ុំ រាត្រី បានថ្លែងយ៉ាងដូច្នេះថា ។ អភិបាលខេត្តបន្ទាយមានជ័យរូបនេះ បានគូសបញ្ជាក់ទៀតថា កន្លងទៅរដ្ឋបាលខេត្ត បានអន្ដរាគមន៍ទៅខេត្តស្រះកែវ ដើម្បីសុំសម្របសម្រួលមិនយក កម្រៃឈ្នួលតូបពីបងប្អូនអាជីវករ និងសុំសម្រួលឲ្យបងប្អូនអាជីវករកម្ពុជាទាំងអស់ ក្នុងផ្សាររុងក្លឿបានចេញចូលទៅមើលតូបរបស់ខ្លួនមួយលើក ចំនួន២០នាក់ រហូតដល់ស្ថានភាពវិលមកជាប្រក្រតីវិញ។ ប៉ុន្ដែសំណូមពរនេះ ត្រូវបានភាគីថៃឆ្លើយតបថា នឹងជួយសម្រួលមិនយកកម្រៃឈ្នួលតូបពីបងប្អូនអាជីវករកម្ពុជា ប៉ុន្ដែចំពោះសំណើសុំសម្រួលឲ្យបងប្អូន អាជីវករកម្ពុជាទាំងអស់ ក្នុងផ្សាររុងក្លឿបានចេញចូលទៅមើលតូបរបស់ខ្លួនក្នុងមួយលើក ២០នាក់ ភាគីថៃមិនឯកភាបនោះទេ។ គួរជម្រាបថា កាលពីពេលកន្លងទៅ អភិបាលខេត្តបន្ទាយមានជ័យ លោក អ៊ុំ រាត្រី បានចេញលិខិតបដិសេធ ដោយមិនអនុញ្ញាតឲ្យអាជីវករ អ្នកលក់ដូរទំនិញ នៅក្នុងផ្សាររុងក្លឿ ធ្វើបាតុកម្មទាមទារ បើកច្រកព្រំដែនប៉ោយប៉ែតនោះឡើយ ដោយមូលហេតុដើម្បីការពារ និងទប់ស្កាត់ការឆ្លងរាលដាលជំងឺកូវីដ១៩។ ការបដិសេធនេះបានធ្វើឡើងតបនឹងការស្នើសូមរបស់ប្រធានសមាគមសេដ្ឋកិច្ចក្រៅប្រព័ន្ធ ដែលបានជូនដំណឹងពីការប៉ងប្រមូលផ្តុំអាជីវករ អ្នកលក់ដូរទំនិញ នៅក្នុងផ្សាររោងក្លឿ ស្រុកអារញ្ញ ខេត្តស្រះកែវ ប្រទេសថៃ រួមទាំងកម្មករអូសរទេះ អ្នករត់ម៉ូតូឌុប អ្នករត់តាក់ស៊ី អ្នករត់ម៉ូតូកង់បី និងអ្នកប្រកបរបរក្រៅប្រព័ន្ធ ប្រមាណ១៥០០នាក់ គ្រោងនឹងជួបជុំធ្វើបាតុកម្មនៅចំណុច ច្រកទ្វារអន្តរជាតិប៉ោយប៉ែត ចាប់ពីថ្ងៃទី០១-០៧ ខែមិថុនា ឆ្នាំ២០២០៕ | 2020-06-05T00:20:00+07:00 | freshnewsasia.com | https://m.freshnewsasia.com/index.php/en/localnews/161384-2020-06-04-10-20-31.html |
2843fc99-541b-4582-bbbb-db01f57e52e2 | គណៈបញ្ជាការឯកភាពខណ្ឌ ចុះរៀបចំសណ្ដាប់ធ្នាប់ របៀបរៀបរយសាធារណៈ និងណែនាំវិធានការការពារជំងឺកូវីដ-១៩ តាមមូលដ្ឋាន | លោក សុខ ពេញវុធ អភិបាលខណ្ឌដូនពេញ នៅថ្ងៃទី០៤ ខែមិថុនា ឆ្នាំ២០២០នេះ បានចុះបញ្ជាកម្លាំងគណៈបញ្ជាការឯកភាពខណ្ឌដូនពេញ ចុះរៀបចំសណ្ដាប់ធ្នាប់ របៀបរៀបរយសាធារណៈ និងណែនាំវិធានការ អំពីការការពារទប់ស្កាត់ជំងឺកូវីដ-១៩។ ត្រួតពិនិត្យកម្លាំង និងវាស់កំដៅប្រជាការពារខណ្ឌ។ រៀបចំសណ្ដាប់ធ្នាប់ របៀបរៀបរយសាធារណៈ តាមមហាវិថីព្រះមុនីវង្ស ព្រះស៊ីសុវត្ថិ ព្រះនរោត្តម ព្រះសុរាម្រិត ១០៦ ១០៨ ១១៣ ១៥៤ ១៣៦ ១៣០ ផ្លូវជាតិលេខ៥ រង្វង់មូលគួចកាណុង គល់ស្ពានជ្រោយចង្វារ។ បានចាក់សោរកង់រថយន្ត៤គ្រឿង ទុកនៅនឹងកន្លែង ស្ទូចរថយន្ត១គ្រឿង យកទៅរក្សាទុកនៅអធិការខណ្ឌ។ * បានចាប់យករទេះលក់ដូរ២គ្រឿង ម៉ូតូរ៉ឺម៉ក១គ្រឿង ដែលចតបញ្ច្រាស់ទិសចរាចរ និងចតឥតសណ្តាប់ធ្នាប់ យកមករក្សាទុកនៅសាលាខណ្ឌ។ បានចុះប្រមូលសំរាម ដែលនៅសេសសល់នៅតាមដេប៉ូសំរាម តាមដងផ្លូវ និងបាញ់ទឹកលាងសម្អាត មានមហាវិថីព្រះស៊ីសុវត្ថិ ព្រះមុនីវង្ស ព្រះនរោត្តម ព្រះសុរាម្រិត សួនលោកតាក្រុមង៉ុយ ផ្លូវឧកញ៉ាស៊ូស៊្រុន វេទិការព្រះអង្គដង្កើ ជុំវិញវិមានឯករាជ្យ។ ចុះរៀបចំសណ្តាប់ធ្នាប់ នៅលើសួនច្បារ ចាប់ពីជីសាងរហូតដល់ផ្សាររាត្រី ហាមមិនឲ្យមានការលក់ដូរទៀតទេ។ បន្តអនុវត្ត ការចុះផ្សព្វផ្សាយសារាចរណែនាំ របស់រាជរដ្ឋាភិបាលស្ដីអំពី ការចូលរួមទប់ស្កាត់ជំងឺរាតត្បាតកូវីដ-១៩ (COVID19) តាមគោលដៅសំខាន់ៗទាំង៥ គោលដៅ៕ | 2020-06-05T00:10:00+07:00 | freshnewsasia.com | https://m.freshnewsasia.com/index.php/en/localnews/161381-2020-06-04-10-10-21.html |
38673b10-000f-4cbc-b8dd-0f5db686bdec | ប្រធានព្រឹទ្ធសភា ចូលរួមរំលែកទុក្ខគ្រួសារសពទ័ពមួកខៀវកម្ពុជាឧត្តមសេនីយ៍ទោ ស សាវី ដែលទទួលមរណភាពដោយសារជំងឺកូវីដ១៩ នៅប្រទេសម៉ាលី | សម្តេចវិបុលសេនាភក្តី សាយ ឈុំ ប្រធានព្រឹទ្ធសភានៃកម្ពុជា បានចេញសារលិខិតរំលែកទុក្ខចូលរួមរំលែកទុក្ខយ៉ាងក្រៀមក្រំបំផុត ជូនចំពោះលោកស្រី ប្រាក់ ពៅ និងក្រុមគ្រួសារ ទ័ពមួកខៀវកម្ពុជាលោកឧត្តមសេនីយ៍ទោ ស សាវី ចំពោះការបាត់បង់ដ៏គួរឱ្យសោកស្តាយ ដោយសារជំងឺកូវីដ១៩ កាលពីថ្ងៃទី២៩ ខែឧសភា ឆ្នាំ២០២០ ក្នុងបេសកកម្មអង្គការ សហប្រជាជាតិ នៅសាធារណៈរដ្ឋម៉ាលី និងសូមឧទ្ទិសបួងសួងដល់ដួងវិញ្ញាណក្ខន្ធ របស់លោកឧត្ដមសេនីយ៍ទោ បានទៅកាន់សុគិតិភាព។ លិខិតរំលែកទុក្ខ របស់សម្តេចវិបុល សេនាភក្តី សាយ ឈុំ បានបញ្ជាក់យ៉ាងដូច្នេះថា «ក្នុងនាមសមាជិក សមាជិកាព្រឹទ្ធសភា និងមន្ត្រីរាជការទាំងអស់ នៃអគ្គលេខាធិការដ្ឋានព្រឹទ្ធសភា និងខ្លួនខ្ញុំផ្ទាល់ មានសេចក្តីក្រៀមក្រំជាទីបំផុត ចំពោះមរណភាព ឧត្តមសេនីយ៍ទោ ស សាវី ដែលបានទទួលមរណភាព ដោយជំងឺកូវីដ១៩ ក្នុងបុព្វហេតុបំពេញបេសកកម្មមនុស្សធម៌ អង្គការសហប្រជាជាតិ កាលពីថ្ងៃ២៩ ខែឧសភា ឆ្នាំ២០២០ នៅប្រទេសម៉ាលី។ មរណភាពរបស់ ឧត្តមសេនីយ៍ទោ ស សាវី គឺជាការបាត់បង់យោធិនខ្មែរ ដ៏ឆ្នើមមួយរូបរបស់កម្ពុជា។ ឯកឧត្តម គឺជាមោទនភាពជាតិ ជាគំរូវីរភាព ដែលបានបំពេញបេសកកម្មអន្តរជាតិ និងជាការលះបង់ដ៏ធំធេង មិនអាចកាត់ថ្លៃបានចំពោះជាតិមាតុភូមិ។ សូមបញ្ជាក់ថា សពលោកឧត្តមសេនីយ៍ទោ ស សាវី អាយុ៦៣ឆ្នាំ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល, ភរិយា ឈ្មោះ ប្រាក់ ពៅ អាយុ៤៩ឆ្នាំ មានកូន៣នាក់ បានទទួលមរណភាព កាលពីថ្ងៃទី២៩ ខែឧសភា ឆ្នាំ២០២០ នៅក្នុងមន្ទីរពេទ្យក្នុងប្រទេសម៉ាលី បន្ទាប់ពីឆ្លងជំងឺកូវីដ១៩៕ | 2020-06-04T22:22:00+07:00 | freshnewsasia.com | https://m.freshnewsasia.com/index.php/en/localnews/161364-2020-06-04-08-22-22.html |
2fe13610-9d07-4fa8-b2f1-72e426fe37ed | លោក George Floyd ធ្លាប់ឆ្លងជំងឺ COVID-19 មុននឹងត្រូវប៉ូលិសរដ្ឋ Minnesota យកជង្គង់សង្កត់កដល់ស្លាប់, នេះបើតាមសារព័ត៌មាន NBC (Video inside) | បុរសស្បែកខ្មៅ ចច ហ្វ្លយដ៍ (George Floyd) ដែលត្រូវបានប៉ូលិសក្នុងទីក្រុង មីននាផូលីស (Minneapolis) យកជង្គង់សង្កត់ករហូតដល់ដាច់ខ្យល់ស្លាប់ ធ្លាប់ត្រូវបានធ្វើតេស្ដវិជ្ជមានជំងឺ COVID-19 កាលពីថ្ងៃទី០៣ ខែមេសាកន្លងទៅ។ ប៉ុន្តែជំងឺឆ្លងមួយនេះមិនមែនជាកត្តាមួយ ដែលបានធ្វើឱ្យបុរសស្បែកខ្មៅ Floyd ស្លាប់នោះទេ។ នេះបើតាមឯកសារកោសល្យវិច័្ចយ ចេញផ្សាយដោយសារព័ត៌មានអាមេរិក NBC នៅរសៀលថ្ងៃព្រហស្បតិ៍ ទី០៤ ខែមិថុនា ឆ្នាំ២០២០។ George Floyd ត្រូវបានប៉ូលិសក្នុងទីក្រុង Minneapolis យកជង្គង់សង្កត់ករហូតដល់ដាច់ខ្យល់ស្លាប់ កាលពីថ្ងៃ២៥ ខែឧសភា។ បើតាមឯកសារកោសល្យវិច័្ចយ Floyd ទំនងជាលែងមានរោគសញ្ញា COVID-19 នៅពេលត្រូវបានប៉ូលិស ០៤នាក់ក្នុងទីក្រុង Minneapolis ចាប់ខ្លួន ដោយសារការចោទប្រកាន់ថា លោកចាយលុយក្លែងក្លាយ ២០ដុល្លារ។ ម្យ៉ាងវិញទៀតលទ្ធផលកោសល្យវិច័្ចយ PCR ក៏បានបង្ហាញដែរថា Floyd ប្រហែលជាឆ្លងជំងឺ COVID-19 ដោយមិនចេញរោគសញ្ញា ប៉ុន្តែតាមរយៈ PCR លទ្ធផលតេស្ដនៅតែវិជ្ជមានលើកទី ២ ចំពោះហ្សែនវីរុស ឬ RNA ពីការឆ្លងលើកមុនដដែល។ RNA ជាហ្សែនដែលអាចបន្តស្ថិតនៅសែសសល់ ក្នុងខ្លួនមនុស្សជាច្រើនសប្ដាហ៍ ទោះបីជាជំងឺឆ្លងនេះរលាយបាត់ក៏ដោយ៕ | 2020-06-04T21:40:00+07:00 | freshnewsasia.com | https://m.freshnewsasia.com/index.php/en/internationalnews/161356-2020-06-04-07-40-29.html |
0b46e033-e40f-4a82-a13e-46052eae3516 | តើហេតុដូចម្ដេចបានជារមួលសាច់ដុំ ហើយគេអាចមានវិធីណាខ្លះ ដើម្បីបង្ការវា? | ការរមួលសាច់ដុំ ឬរមួលក្រពើ អាចបង្កឱ្យមានការឈឺចាប់ខ្លាំង និងកន្ត្រាក់ភ្លាមៗ នៅកន្លែងសាច់ដុំកំភួនជើង និងម្រាមជើង។ បញ្ហារមួលក្រពើនេះ អាចកើតលើមនុស្សគ្រប់វ័យ មិនថា ស្រីឬប្រុស ក៏ប៉ុន្តែភាគច្រើនកើតលើអ្នកប្រើពលកម្មច្រើន ដូចជាអត្តពលិក មនុស្សវ័យចាស់ ស្ត្រីមានគភ៌ និងក្មេងជំទង់។ តើមូលហេតុអ្វីបណ្ដាលឱ្យសាច់ដុំជើងកន្ត្រាក់រមួល? ហើយមានវិធីណាខ្លះ ដើម្បីបង្ការបញ្ហារមួលក្រពើ ឬរមួលសាច់ដុំនេះ? ការរមួលសាច់ដុំ ឬរមួលក្រពើនោះ បណ្ដាលមកពីសាច់ដុំធ្វើការជ្រុលហួសហេតុពេក នាំឱ្យខ្សោះជីវជាតិនៅក្នុងសាច់ដុំ ដែលជាហេតុធ្វើឱ្យសាច់ដុំកន្ត្រាក់ និងរមួលភ្លាមៗ។ បញ្ហារមួលក្រពើនេះ ដោយសារតែពុំទទួលទានទឹកគ្រប់គ្រាន់ ធាតុអាកាសក្តៅពេក បញ្ហាឈាមផ្គត់ផ្គង់តាមសរសៃជើងមិនគ្រប់ ហាត់ប្រាណច្រើនហួសហេតុ មិនបានពត់ខ្លួនប្រាណឬដៃជើង និងមានបញ្ហាសរសៃឆ្អឹងខ្នង និងសរសៃឈាមនៅកជាដើម។ វេជ្ជបណ្ឌិតជំនាញផ្នែកព្យាបាលសរីរាង្គ (Organs) អ្នកស្រីវេជ្ជបណ្ឌិត សារ៉ា ហលបឺក្ស (Sarah Hallberg) នៅមន្ទីរពេទ្យ រីវឺរ ប៊ែន (River Bend Hospital) មានប្រសាសន៍ក្នុងវីដេអូយូធូបពន្យល់ថា អ្នកដែលឧស្សាហ៍រមួលក្រពើ ឬរមួលសាច់ដុំនេះ ដោយសារខ្វះសារជាតិរ៉ែ រួមមានជាតិ ម៉ាញ៉េស្យូម (Magnesium) និងប៉ូតាស្យូម (Potassium) នៅក្នុងចំណីអាហារដែលបរិភោគ។ អ្នកស្រីវេជ្ជបណ្ឌិតបន្តថា សារធាតុទាំងនេះ សំខាន់ខ្លាំងណាស់នៅក្នុងសារពាង្គកាយរបស់មនុស្ស៖ « »។ អ្នកស្រីវេជ្ជបណ្ឌិតជំនាញរូបនេះ មានប្រសាសន៍បន្តថា ចំពោះស្ត្រីភេទវិញ ច្រើនតែមានបញ្ហារមួលក្រពើឬរមួលសាច់ដុំ នៅពេលមករដូវ និងនៅពេលមានផ្ទៃពោះ។ បន្ថែមពីនេះ អ្នកស្រីវេជ្ជបណ្ឌិតថា អ្នកលេបថ្នាំជាប្រចាំដូចជា ថ្នាំបញ្ចុះឈាម ថ្នាំបញ្ចុះជាតិខ្លាញ់ ឬកូលេស្តេរ៉ុល (Cholesterol) និងថ្នាំបញ្ចុះជាតិស្ករ ក៏ច្រើនមានបញ្ហានេះដែរ។ ចំពោះកុមារ និងក្មេងជំទង់វិញ ប្រការដែលពួកគេ ឧស្សាហ៍រមួលក្រពើ គឺដោយសារឆ្អឹងពួកគេកំពុងធំលូតលាស់ និងមានសកម្មភាពលេងកីឡា ឬរត់ច្រើនពេក។ គ្រូពេទ្យប្រចាំគ្រួសារ នៃបណ្ដាញគ្រូពេទ្យជំនាញនៅក្នុងរដ្ឋអូហាយ៉ូ (Ohio) លោកវេជ្ជបណ្ឌិត ហ្យូស័រ អ៊ដវ៉េ (Joshua Ordway) ថ្លែងក្នុងវីដេអូយូធូបថា វិធីល្អបំផុតសម្រាប់បង្ការរមួលក្រពើ គឺគប្បីទទួលទានទឹកឱ្យបានច្រើន កុំហាត់ប្រាណខ្លាំងជ្រុលហួសហេតុពេក ហើយមុននឹងចូលគេង គួរគប្បីពត់ដៃពត់ជើង ដើម្បីឱ្យសរសៃឈាមដំណើរការល្អ៖ « »។ គេហទំព័រវេជ្ជសាស្ត្រ WebMD ឱ្យដឹងថា ការរមួលសាច់ដុំឬរមួលក្រពើនេះ ជាធម្មតា គឺបាត់ទៅវិញភ្លាមដែរ។ វិធីសាមញ្ញៗមួយចំនួន អាចបង្ការ និងអាចដោះស្រាយអាការៈរមួលក្រពើ ដូចជាចាប់ផ្តើមសណ្តូកជើងភ្លាម ដោយបត់កែងជើង និងបត់ម្រាមជើងបន្តិចម្តងៗទៅរកស្មងជើង។ ច្របាច់ឬម៉ាស្សាកំភួនជើងថ្នមៗ ឬប្រើដបទឹកក្ដៅឧណ្ហៗស្អំ ឬបន្ទះដោតខ្សែភ្លើងស្អំកំដៅ ដើម្បីឱ្យចលនាឈាមដើរល្អឡើងវិញ។ បន្ថែមពីនេះ គេអាចងូតទឹកត្រាំក្នុងទឹកក្តៅ ឧណ្ហៗ ឬប្រើថ្នាំលាបរឹតពីលើសាច់ដុំនោះ។ ការទទួលទានអាហារ និងបន្លែ ដែលមានផ្ទុកកាល់ស្យូម ជាតិប៉ូតាស្យូមខ្ពស់ និងជាតិម៉ាញ៉េស្យូម គឺអាចកាត់បន្ថយ និងបង្ការបញ្ហារមួលក្រពើនេះដែរ។ បន្លែនិងផ្លែឈើទាំងនោះ រួមមាន បន្លែស្លឹកពណ៌បៃតង ពណ៌លឿង ឬក្រហម គ្រាប់ធញ្ញជាតិ ផ្លែចេក និងផ្លែឈើមានផ្ទុកវីតាមីនស៊ី (Vitamin C)។ ចំណែកការគេងគ្រប់គ្រាន់ និងធ្វើលំហាត់ប្រាណទៀងទាត់ ដូចជាដើរ ក៏អាចជួយបង្ការបញ្ហាឈឺជើង និងរមួលក្រពើផងដែរ។ គេហទំព័រដដែលបន្តថា ប្រសិនបើករណី រមួលក្រពើធ្ងន់ធ្ងរនិងកើតឡើងញឹកញាប់ពេក គឺត្រូវទៅជួបពិគ្រោះយោបល់ជាមួយគ្រូពេទ្យ ពីព្រោះករណីខ្លះអាចបណ្តាលមកពីជំងឺក្រពេញទីរ៉ូអ៊ីត (Thyroid disease) ជំងឺក្រិនថ្លើម (Cirrhosis of the liver) និងជំងឺសរសៃឈាមរឹង (Hardening of the arteries)៕ | 2020-06-04T20:29:00+07:00 | rfa.org | https://www.rfa.org/khmer/program/health/what-causes-muscle-cramps-and-how-to-prevent-it-06042020090649.html |
64e9f8be-bc13-4ac2-a0c8-6272d27027e1 | សម្តេចតេជោ ហ៊ុន សែន រំលឹកប្រជាពលរដ្ឋ កុំឱ្យភ្លេចជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បន្តរំលឹកប្រជាពលរដ្ឋឱ្យមានការប្រុងប្រយ័ត្នខ្ពស់ចំពោះជំងឺកូវីដ១៩ ដោយមិនត្រូវមានធ្វេសប្រហែស ឬភ្លេចចំពោះជំងឺឆ្លងដ៏កាចសាហាវមួយនេះនោះឡើយ។ សម្តេចតេជោនាយករដ្ឋមន្ត្រី បានអំពាវនាវតាមទំព័រ Facebook នៅព្រឹកថ្ងៃទី០៤ ខែមិថុនា ឆ្នាំ២០២០នេះ យ៉ាងដូច្នេះ ។ សម្តេចតេជោប្រមុខរាជរដ្ឋាភិបាល ក៏បានក្រើនរំលឹកប្រជាពលរដ្ឋឱ្យឧស្សាហ៍ដុសលាងសម្អាតដៃជាមួយសាប៊ូ ជែល ឬទឹកអាល់កុល និងពាក់ម៉ាសការពារជំងឺឆ្លងគ្រប់ទីកន្លែង។ ទន្ទឹមនឹងនេះ សូមតាមដានព័ត៌មាន និងស្តាប់តាមការណែនាំរបស់ក្រសួងសុខាភិបាលឱ្យបានជាប់ជាប្រចាំ។ ដោយយោងតាមទិន្នន័យពីអង្គការសុខភាពពិភពលោក (WHO) សម្តេចតេជោ ហ៊ុន សែន បានរំលឹកថា មកដល់ថ្ងៃព្រហស្បតិ៍ ទី០៤ ខែមិថុនា ឆ្នាំ២០២០នេះ អ្នកឆ្លងជំងឺកូវីដ១៩ បានរីករាលដាលលើដែនដី និងប្រទេសចំនួន ២១៦ប្រទេស។ អ្នកឆ្លង បានកើនឡើងជាង៦លាននាក់ ក្នុងនោះអ្នកស្លាប់ បានកើនដល់ជិត ៣៨ម៉ឺននាក់។ សម្តេចតេជោ បានសង្កត់ធ្ងន់ថា មកទល់ពេលនេះពុំទាន់មានថ្នាំព្យាបាលនៅឡើយទេ ហើយសម្រាប់កម្ពុជា ទោះបីចំនួនអ្នកឆ្លងតិច តែក៏មិនត្រូវធ្វេសប្រហែសមើលស្រាលជំងឺដ៏កាចសាហាវនេះឡើយ។ សូមបញ្ជាក់ថា កម្ពុជាមានអ្នកឆ្លងជំងឺកូវីដ១៩ សរុបចំនួន ១២៥នាក់ ប៉ុន្តែអ្នកជំងឺ១២៣នាក់ហើយ ត្រូវបានព្យាបាលជា។ នៅសល់អ្នកជំងឺតែពីរនាក់ប៉ុណ្ណោះ កំពុងសម្រាកព្យាបាលជំងឺ៕ | 2020-06-04T16:19:00+07:00 | freshnewsasia.com | https://m.freshnewsasia.com/index.php/en/localnews/161324-2020-06-04-02-19-11.html |
09e2712c-0351-4f54-a3bf-89f4899c60e5 | សម្តេចនាយករដ្ឋមន្ត្រី រំលឹកពលរដ្ឋជាថ្មីម្តងទៀត ជំងឺរាតត្បាតវីរុសកូវីដ១៩ ងាយឆ្លងសាហាវខ្លាំងណាស់ ដូច្នេះត្រូវមានស្មារតីប្រុងប្រយ័ត្នខ្ពស់ជានិច្ច | ភ្នំពេញ៖ សម្តេចតេជោ នាយករដ្ឋមន្ត្រី បានថ្លែងសាររំលឹកពលរដ្ឋជាថ្មីម្តងទៀត ចំពោះករណីជំងឺរាតត្បាតវីរុសកូវីដ១៩ ដែលងាយឆ្លងសាហាវខ្លាំងណាស់ ដូច្នេះត្រូវមានស្មារតីប្រុងប្រយ័ត្នខ្ពស់ជានិច្ច ក្នុងការថែរក្សាសុខភាពអនាមម័យផ្ទាល់ខ្លួន ទប់ស្កាត់ការឆ្លងរាលដាលជំងឺរលាកផ្លូវដង្ហើមកូវីដ១៩។ ខណៈថ្ងៃនេះ ពុំរកឃើញករណីជំងឺកូវីដ-១៩ ថ្មីទេ រហូតដល់ម៉ោង ៨និង០០ព្រឹក ថ្ងៃទី ៤ មិថុនា ២០២០ ពុំរកឃើញករណីជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៥នាក់ដដែល។ បើតាមការផ្សាយព័ត៌មានរបស់ ផេកហ្វេសប៊ុក Samdech Hun Sen, Cambodian Prime Minister នៅថ្ងៃទី៤ខែមិថុនាឆ្នាំ២០២០នេះ បានលើកឡើងថា សុខសប្បាយទេបងប្អូនជនរួមជាតិ ? យើងទាំងអស់គ្នា ត្រូវមានស្មារតីប្រុងប្រយ័ត្នខ្ពស់ជានិច្ច ក្នុងការថែរក្សាសុខភាពអនាមម័យផ្ទាល់ខ្លួន ទប់ស្កាត់ការឆ្លងរាលដាលជំងឺរលាកផ្លូវដង្ហើមកូវីដ១៩។ ជំងឺរាតត្បាតនេះ ងាយឆ្លងសាហាវខ្លាំងណាស់។ សម្តេចតេជោ នាយករដ្ឋមន្ត្រី បានបញ្ជាក់ថា “អ៊ីចឹងហើយបានជាប្រទេសជាច្រើន កំពុងបិទប្រទេសដាក់បម្រាមហាមឃាត់ មិនឲ្យពលរដ្ឋធ្វើដំណើរ។ សូមបងប្អូនឧស្សាហ៍ដុសលាងសម្អាតដៃជាមួយសាប៊ូ ជែល ឬទឹកអាល់កុល និងពាក់ម៉ាសការពារជំងឺឆ្លងគ្រប់ទីកន្លែង។ ទន្ទឹមនឹងនេះ សូមតាមដានព័ត៌មាននឹងស្តាប់តាមការណែនាំរបស់ក្រសួងសុខាភិបាលឲ្យបានជាប់ជាប្រចាំ”។ តាមការបញ្ជាក់ពីអង្គការសុខភាពពិភពលោក (WHO) មកដល់ថ្ងៃព្រហស្បតិ៍ ទី៤ ខែមិថុនា ឆ្នាំ២០២០ នេះ ចំនួនអ្នកឆ្លងជំងឺកូវីដ១៩ (COVID-19) នៅក្នុង ២១៦ប្រទេស គឺបានកើនឡើងជាង៦លាននាក់ (៦.២៨៧.៧៧១ នាក់) ក្នុងនោះអ្នកស្លាប់ក៏បានកើនដល់ ៣៧៩.៩៤១។ មកទល់ពេលនេះ ពុំទាន់មានថ្នាំព្យាបាលនៅឡើយទេ។ ចំពោះប្រទេសកម្ពុជាយើងវិញ ទោះបីចំនួនអ្នកឆ្លងតិចមែន តែក៏យើងមិនត្រូវធ្វេសប្រហែស មើលស្រាលជំងឺដ៏កាចសាហាវនេះឡើយ។ សូមជូនពរបងប្អូនជួបតែសេចក្តីសុខ និងចៀសផុតពីជំងឺឆ្លងកូវីដ១៩នៅទូទាំងប្រទេស។ នាយកដ្ឋានប្រយុទ្ធនឹងជំងឺឆ្លង CDC បានចេញប្រកាសព័ត៌មានថា ថ្ងៃនេះ ពុំរកឃើញករណីជំងឺកូវីដ-១៩ ថ្មីទេ រហូតដល់ម៉ោង ៨និង០០ព្រឹក ថ្ងៃទី ៤ មិថុនា ២០២០ យើងពុំរកឃើញករណីជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៥នាក់ដដែល ចំនួនសម្រាកពេទ្យនៅ២នាក់ ចំនួនជាសះស្បើយសរុបចំនួន១២៣នាក់ និងស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ ដំបូងបំផុតនៅថ្ងៃទី ២៧ ខែមករា ឆ្នាំ២០២០ ។ យើងបានធ្វើតេស្តចំនួន 21.843 ស្មើនឹង 1.315 ក្នុង១លាននាក់៕ | 2020-06-04T09:53:26+07:00 | cen.com.kh | https://cen.com.kh/archives/213253.html |
db7f89a4-cbfa-4757-9a41-921366258485 | ចិនប្រគល់សម្ភារបរិក្ខារវេជ្ជសាស្ដ្រប្រយុទ្ធនឹងជំងឺកូវីដ១៩ គិតជាទឹកប្រាក់២.៥លានដុល្លារដល់ក្រសួងសុខាភិបាល | សម្ភារបរិក្ខារវេជ្ជសាស្រ្ត សម្រាប់បម្រើឱ្យការការពារ និងការឆ្លើយតបការរាតត្បាតនៃជំងឺកូវីដ១៩ (COVID-19) របស់ចិន ដែលជំនួយឥតសំណងថ្មីមួយទៀត របស់រដ្ឋាភិបាល និងប្រជាជនចិន ត្រូវបានផ្តល់ជូនរាជរដ្ឋាភិបាលកម្ពុជា ដែលបានមកដល់កម្ពុជាជាបន្តបន្ទាប់ ចាប់ពីថ្ងៃទី១១ ខែឧសភា ឆ្នាំ២០២០ គិតជាទឹកប្រាក់សរុបប្រមាណ២.៥លានដុល្លារអាមេរិក។ សម្ភារទាំងនោះរួមមាន៖ ១៖ កញ្ចប់តេស្តរកវីរុសកូវីដ១៩ (PCR Fluorescence Probing Diagnostic Kit ) ចំនួន ៥០.០១៦ តេស្ត ២៖ អាវអៀមគ្រប (Disposable Coverall) ចំនួន ៣០,០០០ អាវ ៣៖ ម៉ាស់ N95 (N95 Respirator Mask) ចំនួន ៣០,០០០ សន្លឹក ៤៖ ម៉ាស់វះកាត់ (Surgical Mask) ចំនួន ១.៥០០,០០០ សន្លឹក ៥៖ វ៉ែនតាសុវត្ថិភាព (Medical Goggles) ចំនួន ៣០,០០០ ៦៖ ទែរម៉ូម៉ែត្រ អិនហ្វ្រារ៉េត (Infrared Thermometer) ចំនួន ២០០។ ពិធីប្រគល់-ទទួលសម្ភារបរិក្ខារវេជ្ជសាស្រ្ត សម្រាប់បម្រើឱ្យការការពារ និងការឆ្លើយតបការរាតត្បាតនៃជំងឺកូវីដ១៩ (COVID-19) ត្រូវបានរៀបចំធ្វើឡើងនៅថ្ងៃទី០៣ ខែមិថុនា ឆ្នាំ២០២០ នៅទីស្តីការក្រសួងសុខាភិបាល ក្រោមអធិបតីភាពរបស់សាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល រួមជាមួយលោក វ៉ាង វិនទៀង ឯកអគ្គរដ្ឋទូតវិសាមញ្ញ និងពេញសមត្ថភាពនៃសាធារណរដ្ឋប្រជាមានិតចិន ប្រចាំកម្ពុជា។ លោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាលបានថ្លែងថា ជំនួយថ្មីមួយទៀត នាថ្ងៃនេះរបស់រដ្ឋាភិបាល និងប្រជាជនចិន ដែលជាមិត្តដែកថែប សបញ្ជាក់ពីចំណងមិត្តភាព សាមគ្គីភាពជាប្រពៃណី និងកិច្ចសហប្រតិបត្តិការក្នុងភាពជាដៃគូយុទ្ធសាស្រ្តគ្រប់ជ្រុងជ្រោយកម្ពុជា-ចិន កាន់តែត្រូវបានពង្រឹង និងពង្រីកឥតឈប់ឈរ និងបានបញ្ជាក់កាន់តែច្បាស់អំពីដំណើរឈានទៅសម្រេចបានការកសាង សហគមន៍វាសនារួមកម្ពុជា-ចិន។ រដ្ឋមន្ត្រីបានគូសបញ្ជាក់បន្ថែមថា កម្ពុជា-ចិន បាននិងកំពុងកាន់ដៃគ្នា ស្មាប្រកៀកស្មា ឈរយ៉ាងរឹងមាំក្នុងការប្រយុទ្ធនឹងជំងឺកូវីដ១៩ ប៉ុណ្ណោះទេ ប៉ុន្តែដើម្បីបន្តនិរន្តរភាពសង្គមសេដ្ឋកិច្ចនៃប្រទេសទាំងពីរ ក៏ដូចជាពិភពលោកទាំងមូល។ ក្នុងឱកាសនោះ រដ្ឋមន្ត្រីក៏បានសម្តែងអំណរគុណយ៉ាងជ្រាលជ្រៅ ជូនចំពោះរដ្ឋាភិបាល និងប្រជាជនចិន ដែលជាមិត្តដែកថែប តែងតែជួយដល់រាជរដ្ឋាភិបាល និងប្រជាជនកម្ពុជា ទោះជាក្នុងកាលៈទេសៈណាក៏ដោយជាពិសេស បច្ចុប្បន្នយើងបាននិងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតប ការរាតត្បាតនៃកូវីដ១៩ ឱ្យបានកាន់តែឆាប់រហ័ស៕ | 2020-06-03T23:44:00+07:00 | freshnewsasia.com | https://m.freshnewsasia.com/index.php/en/localnews/161274-2020-06-03-09-44-51.html |
f17e09aa-0709-43d3-975d-6ef6225d4f9d | រកឃើញពលរដ្ឋជួបការលំបាក ដោយសារជំងឺកូវីដ១៩ ជាង ២លាននាក់ ត្រូវទទួលការឧបត្ថម្ភថវិកាពីរាជរដ្ឋាភិបាល (Video inside) | ដំណើរការកំណត់អត្តសញ្ញាណប្រជាពលរដ្ឋមានជីវភាពក្រីក្រ ហើយជួបការលំបាកដោយសារជំងឺកូវីដ១៩ ដើម្បីរាជរដ្ឋាភិបាលឧបត្ថម្ភថវិកានោះ បានបិទបញ្ចប់ហើយនៅថ្ងៃទី០៣ ខែមិថុនា ឆ្នាំ២០២០នេះ។ ក្រសួងផែនការដែលជាអ្នកដឹនាំការងារកំណត់អត្តសញ្ញាណប្រជាពលរដ្ឋក្រីក្រ បានឱ្យដឹងថា មានប្រជាពលរដ្ឋជាង ៥៦ម៉ឺនគ្រួសារ ស្មើនឹងជាង ២លាននាក់ ដែលមានជីវភាពលំបាក រងផលប៉ះពាល់ខ្លាំងពីជំងឺកូវីដ១៩នេះ។ រាជរដ្ឋាភិបាលកម្ពុជា កាលពីថ្ងៃទី២៥ ខែឧសភា កន្លងទៅនេះ បានចេញសេចក្តីណែនាំទៅកាន់ក្រុមការងារថ្នាក់ជាតិទាំងអស់ឱ្យចុះស្រាវជ្រាវ និងធ្វើបច្ចុប្បន្នភាពកំណត់អត្តសញ្ញាណគ្រួសារក្រីក្រកំលុងពេលជំងឺកូវីដ១៩ រាតត្បាត ដើម្បីរាជរដ្ឋាភិបាលផ្តល់ការគាំពារដល់ជីវភាពរបស់ពួកគេ ដែលកំពុងជួបការខ្វះខាតនេះ។ លោក ថេង បញ្ញាធន ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកផែនការ នៃក្រសួងផែនការ បានប្រាប់អង្គភាពព័ត៌មាន Fresh News នៅថ្ងៃទី០៣ ខែមិថុនា ឆ្នាំ២០២០នេះថា ដំណើរការកំណត់អត្តសញ្ញាណពលរដ្ឋមានជីវភាពក្រីក្រ និងរងផលប៉ះពាល់ខ្លាំងដោយសារជំងឺកូវីដ១៩នេះ បានបិទបញ្ចប់ហើយ។ លោក បានឱ្យដឹងទៀតថា ប្រជាពលរដ្ឋមានជីវភាពខ្វះខាត និងរងផលប៉ះពាល់ខ្លាំងនេះ មានចំនួនប្រមាណ ៥៦២,៦៨៦ គ្រួសារ ដោយគិតជាចំនួនមនុស្សមានប្រមាណ ជិត២លាន ៣សែននាក់ទូទាំងប្រទេសកម្ពុជា។ ចំនួននេះ កើនលើសទិន្នន័យចាស់ជាង ៦ម៉ឺនគ្រួសារ។ លោក ថេង បញ្ញាធន បានបញ្ជាក់ថា ដំណើរការកំណត់អត្តសញ្ញាណប្រជាពលរដ្ឋមានជីវភាពខ្វះខាត ហើយអាចទទួលការឧបត្ថម្ភថវិកាពីរាជរដ្ឋាភិបាលនេះ ត្រូវបានធ្វើឡើងយ៉ាងសុក្រឹតត្រឹមត្រូវជាទីបំផុត ដោយមានការផ្ទៀងផ្ទាត់ច្បាស់រវាងអាជ្ញាធរមូលដ្ឋាន ជាមួយក្រុមការងារថ្នាក់ជាតិ និងមន្ត្រីបច្ចេកទេសរបស់ក្រសួងផែនការ។ លោកអគ្គនាយកផែនការរូបនេះ បានឱ្យដឹងផងដែរថា ប្រជាពលរដ្ឋដែលអាចទទួលបានការឧបត្ថម្ភពីរាជរដ្ឋាភិបាល គឺជាប្រជាពលរដ្ឋមានជីវភាពខ្វះខាតខ្លាំងដោយបាត់បង់ចំណូលប្រចាំថ្ងៃ និងកំពុងជួបប្រទះការខ្វះខាតស្បៀងអាហារ។ បើតាមលោក ថេង បញ្ញាធន បន្ទាប់ទទួលបានទិន្នន័យនេះទៅ ក្រសួងសេដ្ឋកិច្ចនឹងគោរពស្នើសុំសម្ដេចតេជោ ហ៊ុន សែន ដើម្បីសម្រេចពេលវេលាជាក់លាក់ក្នុងការផ្ដល់សាច់ប្រាក់ជូនប្រជាពលរដ្ឋដែលខ្វះខាត និងជួបការលំបាកនេះ។ លោក មាស សុខសេនសាន អគ្គលេខាធិការ និងជាអ្នកនាំពាក្យក្រសួងសេដ្ឋកិច្ច និងហិរញ្ញវត្ថុ បានឱ្យដឹងថា ថវិកាសម្រាប់ឧបត្ថម្ភ និងគាំពារដល់ប្រជាពលរដ្ឋក្រីក្រ បានត្រៀមរួចរាល់ និងមានគ្រប់គ្រាន់ហើយ។ លោកក៏បានឱ្យដឹងដែរថា បន្ទាប់ពីបានទិន្នន័យពីក្រសួងផែនការហើយនោះ រាជរដ្ឋាភិបាលនឹងចាប់ផ្តើមផ្តល់ប្រាក់ឧបត្ថម្ភនេះ។ លោក ថេង បញ្ញាធន បានគូសបញ្ជាក់ដែរថា ការកំណត់អត្តសញ្ញាណប្រជាពលរដ្ឋមានជីវភាពក្រីក្រមិនទាន់បញ្ចប់ត្រឹមជាង ៥៦ម៉ឺនគ្រួសារនេះឡើយ។ ទិន្នន័យដែលរកបាននេះគ្រាន់តែជំហានទី១ប៉ុណ្ណោះ ពោលក្រសួងនឹងបន្តស្រាវជ្រាវកំណត់អត្តសញ្ញាណប្រជាពលរដ្ឋរងផលប៉ះពាល់ដោយសារជំងឺកូវីដ១៩ នៅជំហានបន្តបន្ទាប់ទៀត៕ | 2020-06-03T21:51:00+07:00 | freshnewsasia.com | https://m.freshnewsasia.com/index.php/en/localnews/161257-2020-06-03-07-51-41.html |
a43b4868-2155-4af4-b712-4d4cb11b9787 | ក្រសួងមុខងារសាធារណៈ ចូលរួមរំលែកទុក្ខគ្រួសារសព ឧត្តមសេនីយ៍ទោ ស សាវី ដែលទទួលមរណភាព ដោយសារជំងឺកូវីដ១៩ នៅប្រទេសម៉ាលី | ក្រសួងមុខងារសាធារណៈ បានចេញសារលិខិតរំលែកទុក្ខ ចូលរួមរំលែកទុក្ខយ៉ាងក្រៀមក្រំបំផុត ជូនចំពោះលោកស្រី ប្រាក់ ពៅ និងក្រុមគ្រួសារ លោកឧត្តមសេនីយ៍ទោ ស សាវី ចំពោះការបាត់បង់ដ៏គួរឱ្យសោកស្តាយ ដោយសារជំងឺកូវីដ១៩ កាលពីថ្ងៃទី២៩ ខែឧសភា ឆ្នាំ២០២០ ក្នុងបេសកកម្មអង្គការ សហប្រជាជាតិ នៅសាធារណៈរដ្ឋម៉ាលី និងសូមឧទ្ទិសបួងសួងដល់ដួងវិញ្ញាណក្ខន្ធ របស់លោកឧត្ដមសេនីយ៍ទោ បានទៅកាន់សុគិតិភាព។ លិខិតរំលែកទុក្ខ របស់ក្រសួងមុខងារសាធារណៈ បានបញ្ជាក់យ៉ាងដូច្នេះថា «ក្នុងនាមថ្នាក់ដឹកនាំ និងមន្ត្រីរាជការ នៃក្រសួងមុខងារសាធារណៈ សូមចូលរួមរំលែកមរណទុក្ខយ៉ាងក្រៀមក្រំបំផុត ជាមួយក្រុមគ្រួសារសព ឧត្តមសេនីយ៍ទោ ស សាវី ដែលបានទទួលមរណភាព ដោយជំងឺកូវីដ១៩ ក្នុងបុព្វហេតុបំពេញបេសកកម្មមនុស្សធម៌ អង្គការសហប្រជាជាតិ កាលពីថ្ងៃ២៩ ខែឧសភា ឆ្នាំ២០២០ នៅប្រទេសម៉ាលី។ មរណភាពរបស់ ឧត្តមសេនីយ៍ទោ ស សាវី គឺជាការបាត់បង់ស្វាមី ឪពុក និងជីតា ប្រកប ដោយព្រហ្មវិហារធម៌ និងជាការបាត់បង់យុទ្ធជនដ៏ឆ្នើមមួយរូប របស់កម្ពុជា ដែលពោរពេញដោយ ឆន្ទៈ មនសិកាក្នុងការបំពេញបេសកកម្មជូនជាតិ និងអង្គការសហប្រជាជាតិ។ ក្រសួងមុខងារសាធារណៈ សូមគោរពដោយស្មោះស្ម័គ្រចំពោះវីរភាព និងពលិកម្មរបស់ ឧត្តមសេនីយ៍ទោ ស សាវី ក្នុងបុព្វហេតុជូនជាតិ និងអង្គការសហប្រជាជាតិ»។ សូមបញ្ជាក់ថា សពលោកឧត្តមសេនីយ៍ទោ ស សាវី អាយុ៦៣ឆ្នាំ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល, ភរិយា ឈ្មោះ ប្រាក់ ពៅ អាយុ៤៩ឆ្នាំ មានកូន៣នាក់ បានទទួលមរណភាព កាលពីថ្ងៃទី២៩ ខែឧសភា ឆ្នាំ២០២០ នៅក្នុងមន្ទីរពេទ្យក្នុងប្រទេសម៉ាលី បន្ទាប់ពីឆ្លងជំងឺកូវីដ១៩៕ | 2020-06-03T19:05:00+07:00 | freshnewsasia.com | https://m.freshnewsasia.com/index.php/en/localnews/161235-2020-06-03-05-05-16.html |
0f2cae0d-a30a-4da5-8e29-ee29ee1c9c80 | អ្នកតំណាងរាស្ត្រមណ្ឌលស្វាយរៀង ស្នើឲ្យអាជ្ញាធរមូលដ្ឋានផ្សព្វផ្សាយសេចក្តីណែនាំ និងបទបញ្ជារបស់រាជរដ្ឋាភិបាលកម្ពុជា ដើម្បីបង្ការទប់ស្កាត់ ប្រយុទ្ធប្រឆាំងជំងឺកូវីដ-១៩ | ខេត្តស្វាយរៀងៈ លោកស្រី ដួង វណ្ណា អ្នកតំណាងរាស្ត្រមណ្ឌលស្វាយរៀង តំណាងលោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច លោកស្រី ហៅ ច័ន្ទសិរីទេពី ចៅ ភិរុណ អនុប្រធានសមាគមន៍នារីដើម្បីអភិវឌ្ឍន៍ខេត្ត កាលពី ថ្ងៃទី២ ខែមិថុនា ឆ្នាំ២០២០ នៅសាលាស្រុកស្វាយជ្រំ បានធ្វើពិធីសំណេះសំណាលជាមួយ ក្រុមប្រឹក្សា គណៈអភិបាល និងមន្ត្រីរាជការ មន្ត្រីរាជការ ក្នុងស្រុកស្វាយជ្រំ សរុបចំនួន ៩០ នាក់ ។ លោក ហែម សារិទ្ធ អភិបាលស្រុកស្វាយេជ្រំ បានឲ្យដឹងថា បច្ចុប្បន្ននេះ អាជ្ញាធរស្រុក រួមជាមួយប្រជាជនក្នុងមូលដ្ឋាន បានសហការជាមួយមណ្ឌលសុខភាព ក៏ដូចជាអង្គភាពពាក់ព័ន្ធនានា បានចុះផ្សព្វផ្សាយសេចក្តីណែនាំ និងបទបញ្ជារបស់រាជរដ្ឋាភិបាលកម្ពុជា ដើម្បីបង្ការទប់ស្កាត់ ប្រយុទ្ធប្រឆាំងជំងឺកូវីដ-១៩ បានល្អប្រសើរ ។ លោក ហែម សារិទ្ធ បានបន្តថា នៅក្នុងមូលដ្ឋានស្រុក ធានាបានទាំងស្រុងនូវការការពារឆ្លងជំងឺកូវីដ ១៩ ដោយសារបងប្អូនប្រជាជនមានការយល់ដឹង ប្រុងប្រយ័ត្នខ្ពស់ ផ្តើមចេញពីខ្លួនយើងគ្រប់ៗរូប ។ ក្នុងពិធីសំណេះសំណាលនេះ លោកស្រី ដួង វណ្ណា អ្នកតំណាងរាស្ត្រមណ្ឌលស្វាយរៀង បានថ្លែងការកោតសរសើរចំពោះក្រុមការងារ អាជ្ញាធរ និងក្រុមប្រឹក្សាស្រុកទាំងអស់ ដែលបានចូលរួមយ៉ាងសកម្ម ជាមួយរាជរដ្ឋាភិបាលកម្ពុជា ក្នុងការទប់ស្កាត់ និងការពារសុខភាពរបស់ប្រជាជន ខណៈដែលពិភពលោកកំពុង ទទួលរងគ្រោះដោយជំងឺរាលត្បាតកូវីដ-១៩ ។ លោកស្រី បានបន្តថា បើទោះជាតួរលេខដែលបង្ហាញដោយក្រសួងសុខាភិបាល បញ្ជាក់ពីការថយចុះ និងការព្យាបាលជាអស់ជាង ១០០ ករណីនៃអ្នករងផលប៉ះពាល់នៅកម្ពុជាក៏ដោយ តែជំងឺនេះមិនទាន់ផុតរលត់ពីផែនដីនៅឡើយទេ រីឯវ៉ាក់សាំងការពារ ក៏អង្គការសុខភាពពិលោក បញ្ជាក់យ៉ាងណានៅឡើយដែរ ដូចនេះយើងត្រូវរួមគ្នាអនុវត្តបន្តទៀត ទៅតាមការណែនាំរបស់ក្រសួងសុខាភិបាល ដូចជាលាងដៃ ពាក់ម៉ាស់ការពារ ហើយបើមិនចាំបាច់មិនត្រូវជួបជុំគ្នា មានមនុស្សច្រើននោះទេ គឺនៅផ្ទះទើបល្អ ។ ជាមួយគ្នានោះ លោកស្រី ដួង វណ្ណា ក៏បាននាំមកនូវការផ្តាំផ្ញើសាកសួរសុខទុក្ខពីសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៍ដូចជាលោកជំទាវកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាលកម្ពុជា ចុះជួយខេត្តស្វាយរៀង ផ្ញើជូនបងប្អូន ប្រជាជននៅក្នុងខេត្តស្វាយរៀង ប្រកបក្តីនឹករលឹក និងបានជំរុញឲ្យក្រុមការងារទាំងអស់ ចុះតាមដានពីបញ្ហសុខភាព និងជីវភាពរស់នៅរបស់បងប្អូន ដោយមិនទុកឲ្យនរណាម្នាក់ ខ្វះខាតស្បៀង ដោយយើងមិនបានដឹងនោះឡើយ ។ ក្នុងពិធីនោះដែរលោកស្រីបានផ្តល់ជូនដល់ ក្រុមប្រឹក្សា គណៈអភិបាល មន្ត្រីរាជការ ចំនួន ៩០ នាក់ ក្នុងម្នាក់ទទួលបាន អង្ករ ១០ គីឡូក្រាម មី ២៥ កញ្ចប់ ស្ករស ១ គីឡូក្រាម ថវិកា ៣០.០០០ រៀល ផងដែរ ៕ | 2020-06-03T17:22:18+07:00 | cen.com.kh | https://cen.com.kh/archives/213151.html |
e3e606e5-0533-4ba6-a91a-e7c4314687d6 | ឧកញ៉ា ឡេង ណាវ៉ាត្រា ឧបត្ថម្ភអង្ករ១០តោន ជូនរដ្ឋបាលខេត្តកំពង់ស្ពឺ សម្រាប់ចូលរួមប្រយុទ្ធប្រឆាំងនឹងជំងឺកូវីដ១៩ | លោកឧកញ៉ា ឡេង ណាវ៉ាត្រា នៅថ្ងៃទី០២ ខែមិថុនា ឆ្នាំ២០២០នេះ បានឧបត្ថម្ភអង្ករចំនួន១០តោន ជូនដល់រដ្ឋបាលខេត្តកំពង់ស្ពឺ សម្រាប់ចូលរួមក្នុងប្រតិបត្តិការទប់ស្កាត់ជំងឺកូវីដ១៩ កំពុងបង្កគ្រោះភ័យដល់សុខភាព និងអាយុជីវិតរបស់ប្រជាជនកម្ពុជា។ ពិធីទទួលសម្ភារប្រយុទ្ធប្រឆាំង ជំងឺកូវីដ-១៩ ខាងលើនេះ ធ្វើឡើងក្រោមអធិបតីភាព លោក វ៉ី សំណាង អភិបាលខេត្តកំពង់ស្ពឺ។ លើសពីនោះទៀត ឧកញ៉ា ឡេង ណាវ៉ាត្រា ក៏បានឧបត្ថម្ភថវិកាចំនួន៨ពាន់ដុល្លារ ជូនទៅដល់សាខាកាកបាទក្រហមកម្ពុជា ខេត្តកំពង់ស្ពឺ សម្រាប់ចូលរួមចំណែក ក្នុងការងារមនុស្សធម៌ផងដែរ។ សូមបញ្ជាក់ផងដែរថា រហូតមកដល់ពេលនេះកម្ពុជា មានអ្នកការឆ្លងជំងឺកូវីដ១៩ សរុប១២៥ករណី ដោយក្នុងនោះ មានអ្នកជំងឺ១២៣នាក់ បានជាសះស្បើយ និង២នាក់ទៀតកំពុងសម្រាកព្យាបាល នៅមន្ទីរពេទ្យ៕ | 2020-06-02T23:56:00+07:00 | freshnewsasia.com | https://m.freshnewsasia.com/index.php/en/localnews/161171-2020-06-02-09-56-51.html |
25c662d7-63ff-4411-a898-52ce485a52c5 | ក្រសួងផែនការនាំយកថវិកាជិត៤០០លានរៀល ជូនគណៈកម្មាធិការជាតិប្រយុទ្ធនឹងជំងឺកូវីដ១៩ | នារសៀលថ្ងៃទី២ ខែមិថុនា ឆ្នាំ២០២០នេះ លោក ស្រី ដា អ្នកនាំពាក្យក្រសួងផែនការ រួមនឹងតំណាងអគ្គនាយកដ្ឋានផែនការ តំណាងវិទ្យាស្ថានជាតិស្ថិតិ បានពាំនាំថវិកាថ្នាក់ដឹកនាំ មន្ត្រីរាជការ នៃក្រសួងផែនការ តាមរយៈការបរិច្ចាគបៀវត្ស និងថវិកា សរុបចំនួន ១,០៥៦នាក់ ស្មើនឹងទឹកប្រាក់ចំនួន ៣៨៦,៨៨៥,៣៥០រៀល ជូនដល់គណៈកម្មាធិការជាតិប្រយុទ្ធនឹងជំងឺកូវីដ១៩ នាទីស្តីការក្រសួងសុខាភិបាល។ លោក ស្រី ដា បានឲ្យដឹងថា ក្នុងនោះជាថវិការបស់មន្ត្រីរាជការចំនួន១១៨នាក់ មានចំនួន ១១,៧០០,០០០រៀល។ ក្នុងឱកាសនោះ តំណាងក្រសួងសុខាភិបាល បានសម្តែងការថ្លែងអំណរគុណដ៏ជ្រាលជ្រៅ ជូនចំពាះក្រសួងផែនការ ដែលបានជួយឧបត្ថម្ភគាំទ្រថវិកា ប្រើប្រាស់សម្រាប់ទប់ស្កាត់ និងប្រយុទ្ធនឹងជំងឺកូវីដ១៩។ នេះបានបញ្ជាក់ពីការយកចិត្តទុកដាក់ខ្ពស់ សម្រាប់ការចូលរួមជាមួយរាជរដ្ឋាភិបាល ក្នុងកាលៈទេសៈបច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតជំងឺកូវីដ១៩ ឲ្យបានកាន់តែឆាប់រហ័ស៕ | 2020-06-02T23:46:00+07:00 | freshnewsasia.com | https://m.freshnewsasia.com/index.php/en/localnews/161169-2020-06-02-09-46-54.html |
97b23376-d4a0-4152-ad91-9d06c17a7ba5 | ក្រសួងការពារប្រទេសចិន ប្តេជ្ញាកៀកស្មាជាមួយកម្ពុជា ប្រឆាំងជំងឺកូវីដ១៩ រហូតជំងឺនេះរលាយអស់ពីផែនដី (Video inside) | សម្ភារសម្រាប់ប្រយុទ្ធប្រឆាំងជាមួយជំងឺកូវីដ១៩ ជាលើកទី៤ ដែលជាជំនួយរបស់ក្រសួងការពារប្រទេសចិន ជូនក្រសួងការពារជាតិកម្ពុជា បានដឹកមកដល់ប្រទេសកម្ពុជានៅថ្ងៃទី០២ ខែមិថុនា ឆ្នាំ២០២០នេះ។ ទន្ទឹមនឹងការផ្តល់សម្ភារៈសម្រាប់ប្រយុទ្ធប្រឆាំងនឹងជំងឺកូវីដ១៩នេះ ក្រសួងការពារប្រទេសចិន បានបង្ហាញជំហរមុតមាំជួយកម្ពុជាប្រយុទ្ធនឹងជំងឺឆ្លងដ៏កាចសាហាវមួយនេះ រហូតរលាយផុតពីភពផែនដី។ ថ្លែងនៅក្នុងពិធីប្រគល់សម្ភារសម្រាប់ប្រយុទ្ធប្រឆាំងនឹងជំងឺកូវីដ១៩នៅអាកាសយានដ្ឋានអន្តរជាតិភ្នំពេញ លោកវរសេនីយ៍ឯក លី ជីងហ្វឹង ជាអនុព័ន្ធយោធាចិនប្រចាំកម្ពុជា តំណាងឱ្យក្រសួងការពារប្រទេសចិន បានប្រកាសថា ក្រសួងការពារប្រទេសចិនប្តេជ្ញាចិត្តប្រកៀកស្មាជាមួយរដ្ឋាភិបាលកម្ពុជា ក៏ដូចជាក្រសួងការពារជាតិ ដើម្បីប្រយុទ្ធប្រឆាំងនឹងជំងឺកូវីដ១៩ រហូតជំងឺនេះរលាយបាត់ពីភពផែនដី។ លោកវរសេនីយ៍ឯក លី ជីងហ្វឹង បានថ្លែងថា ការផ្តល់សម្ភារសម្រាប់ប្រយុទ្ធប្រឆាំងនឹងជំងឺកូវីដ១៩ ដែលជំនួយឧបត្ថម្ភរបស់ក្រសួងការពារប្រទេសចិន បានបង្ហាញពីកិច្ចសហប្រតិបត្តិការស៊ីជម្រៅរវាងចិន និងកម្ពុជា។ ជាការបង្ហាញឱ្យឃើញពីការជួយគ្នាក្នុងគ្រាលំបាក ជាពិសេសថ្នាក់ដឹកនាំប្រទេសទាំងពីរ ដែលតែងគាំទ្រគោលជំហរគ្នាទៅវិញទៅមក។ លោកវរសេនីយ៍ឯក លី ជីងហ្វឹង បានថ្លែងយ៉ាងដូច្នេះថា៖ ។ ក្នុងពេលអញ្ជើញទទួលសម្ភារប្រយុទ្ធប្រឆាំងជំងឺកូវីដ១៩ នាយឧត្តមសេនីយ៍ ណឹម សុវត្ថិ ទីប្រឹក្សាពិសេសសម្តេចពិជ័យសេនា ទៀ បាញ់ និងជាអគ្គនាយក អគ្គនាយកដ្ឋាននយោបាយ និងកិច្ចការបរទេស បានចាត់ទុកជំនួយរបស់ក្រសួងការពារប្រទេសចិន ជាជំនួយដែលមិនអាចកាត់ថ្លៃបាន ហើយជំនួយលើកនេះ។ នាយឧត្តមសេនីយ៍ បានថ្លែងថា ក្រៅពីកិច្ចការរួមគ្នាដៃទប់ស្កាត់ការរីករាលដាលវីរុសកូវីដ១៩ ក្រសួងការពារជាតិកម្ពុជា និងក្រសួងការពារប្រទេសចិន មានទិសដៅបន្ថែមទៀត ក្នុងការត្រួតពិនិត្យជាមុនលើរោគឆ្លងផ្សេងទៀត។ ដូច្នេះនេះ គឺជាកិច្ចសហប្រតិបត្តិការដែកថែប ឬកិច្ចសហប្រតិបត្តិការអមត រវាងកងទ័ពកម្ពុជា-ចិន ដូចដែលរាជរដ្ឋាភិបាលកម្ពុជា និងរដ្ឋាភិបាលចិនបានកំណត់មក។ សូមបញ្ជាក់ថា សម្ភារដែលក្រសួងការពារប្រទេសចិនផ្តល់ជូនកម្ពុជានៅថ្ងៃនេះ ជាសម្ភារដើម្បីប្រើប្រាស់ក្នុងវិស័យវេជ្ជសាស្ត្រនៅក្នុងមន្ទីរពិសោធន៍ ក្នុងការលើកកម្ពស់សមត្ថភាពភាពដល់ក្រុមគ្រូពេទ្យយោធាកម្ពុជា ក្នុងការពិនិត្យ និងស្វែងរករោគឆ្លងផ្សេងៗទៀត។ សម្ភារនេះមានចំនួន១២មុខ ហើយនេះជាជំនួយលើកទី៤ហើយ។ ដើម្បីជួយប្រយុទ្ធប្រឆាំងជំងឺកូវីដ១៩នៅកម្ពុជា ក្រសួងការពារប្រទេសចិន មិនត្រឹមតែផ្តល់ជាសម្ភារប៉ុណ្ណោះទេ កាលពីថ្ងៃទី២៤ ខែមីនា ក្រសួងការពារប្រទេសចិន ក៏បានបញ្ជូនគ្រូពេទ្យ និងអ្នកជំនាញវេជ្ជសាស្ត្រប្រយុទ្ធប្រឆាំងវីរុសកូវីដ១៩ ចំនួន៤រូប មកចែករំលែកបទពិសោធន៍ និងបង្ហាត់បង្រៀន ដល់ក្រុមគ្រូពេទ្យបង្គោលនៃកងយោធពលខេមរភូមិន្ទរយៈពេល២ខែ៕ | 2020-06-02T22:06:00+07:00 | freshnewsasia.com | https://m.freshnewsasia.com/index.php/en/localnews/161155-2020-06-02-08-06-53.html |
b2ceb583-7b8d-400e-9de7-ad1feafe9b9f | UN និងកងទ័ពមួកខៀវ រៀបចំពិធីគោរពវិញ្ញាណក្ខន្ធសពទាហានមួកខៀវកម្ពុជា ដែលស្លាប់ដោយជំងឺកូវីដ១៩ ក្នុងរដ្ឋធានីបាម៉ាកូ (Video inside) | អង្គការសហប្រជាជាតិ និងអង្គភាពទាហានមួកខៀវ (FC) រួមទាំងភាគីពាក់ព័ន្ធមួយចំនួនទៀត គ្រោងនឹងរៀបចំប្រារព្ធពិធីគោរពវិញ្ញាណក្ខន្ធសព លោកឧត្តមសេនីយ៍ទោ ស សាវី នាយទាហាននៃកងអនុសេនាធំកម្ទេចគ្រាប់មិនទាន់ផ្ទុះលេខ២៣១ ដែលបានបាត់បង់ជីវិតបំពេញបេសកកម្មមនុស្សធម៌ នៅប្រទេសម៉ាលី នៅថ្ងៃទី៤ ខែមិថុនា ឆ្នាំ២០២០ ខាងមុខនេះ នៅរដ្ឋធានីបាម៉ាកូ សាធារណរដ្ឋម៉ាលី។ តាមការប្រកាសរបស់កងកម្លាំងរក្សាសន្តិភាពកម្ពុជា បានឱ្យដឹងថា ពិធីគោរពវិញ្ញាណក្ខន្ធ លោកឧត្តមសេនីយ៍ទោ ស សាវី មានការអញ្ជើញចូលរួមពីអគ្គលេខាធិការអង្គការសហប្រជាជាតិ (SRSG), មេបញ្ជាការទាហានមួកខៀវ(FC), ថ្នាក់ដឹកនាំមន្ត្រី យោធាស៊ីវិល កងយោធាមួកខៀវក្នុងតំបន់MINUSMA ព្រមទាំងមន្ត្រីម្ចាស់តំបន់ផងដែរ។ សពរបស់ ឧត្តមសេនីយ៍ទោ ស សាវី ត្រូវបានកម្លាំងកងអនុសេនាធំកម្ទេចគ្រាប់មិនទាន់ផ្ទុះលេខ២៣១ ព្រមទាំងនាយទាហាន នាយទាហានរងទាំងអស់ ដែលបម្រើការក្នុងក្រមខណ្ឌ អង្គការសហប្រជាជាតិ នៃសាធារណរដ្ឋម៉ាលី រៀបចំពិធីជូនដំណើរសព នៅព្រលានយន្តហោះទីក្រុងហ្កាវ ប្រទេសម៉ាលី ថ្ងៃទី០១ ខែមិថុនា ឆ្នាំ២០២០ ដើម្បីដឹកឆ្ពោះទៅរដ្ឋធានីបាម៉ាកូ។ សូមបញ្ជាក់ថា លោកឧត្តមសេនីយ៍ទោ ស សាវី បានទទួលមរណភាពដោយ ជំងឺកូវីដ១៩ កាលពីថ្ងៃទី២៩ ខែឧសភា ឆ្នាំ២០២០ ខណៈដែលបំពេញបេសកកម្មមនុស្សធម៌ ក្រោមឆ័ត្រអង្គការសហប្រជាជាតិ នៅប្រទេសម៉ាលី។ រដ្ឋមន្រ្តីក្រសួងការពារជាតិ បានសម្តែងការសោកស្តាយ និងបានចូលរួមរំលែកទុក្ខជាមួយក្រុមគ្រួសារសព។ ជាមួយគ្នានេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ក៏បានឧបត្ថម្ភថវិកា៥ម៉ឺនដុល្លារ និង២០លានរៀល ជូនគ្រួសារសពផងដែរ៕ | 2020-06-02T15:37:00+07:00 | freshnewsasia.com | https://m.freshnewsasia.com/index.php/en/localnews/161113-2020-06-02-01-37-29.html |
14b85ae2-316f-47a0-8d10-453e5b334a55 | កងទ័ពមួកខៀវកម្ពុជានៅម៉ាលី រកឃើញ៤នាក់ទៀត ឆ្លងកូវីដ១៩ សរុបកើនដល់១០នាក់ | រាជធានីភ្នំពេញ, ម៉ាលី ៖ គិតត្រឹមនៅថ្ងៃទី២ ខែមិថុនានេះ មានកងទ័ពមួកខៀវកម្ពុជាចំនួន ១០រូប នៅប្រទេសម៉ាលី បានឆ្លង COVID-19 ។ នាយឧត្តមសេនីយ៍ សែម សុវណ្ណនី អគ្គនាយកមជ្ឈមណ្ឌលជាតិគ្រប់គ្រងកម្លាំងរក្សាសន្តិភាព បានថ្លែងប្រាប់ថា នៅពេលថ្មីៗនេះ កងទ័ពមួកខៀវកម្ពុជា នៅប្រទេសម៉ាលី ចំនួន៤នាក់ថ្មីទៀត បានពិនិត្យរកឃើញ វិជ្ជមានចំពោះកូវីដ១៩ ដែលធ្វើឲ្យចំនួនកងទ័ពមួកខៀវកម្ពុជា ឡើងដល់១០នាក់ហើយ ដោយក្នុងនោះឧត្តមសេនីយ៍ទោម្នាក់ បានបង់ជីវិត ។ អង្គការសហប្រជាជាតិ បានតម្រូវអោយកងទ័ពមួកខៀវកម្ពុជា ដែលមានទំនាក់ទំនងធ្វើការ និងស្នាក់នៅជាមួយគ្នានឹងអ្នកផ្ទុកកូវីដ-១៩ ទាំង៤រូបនោះ ត្រូវធ្វើចត្តាឡីស័ក ។ លោកនាយឧត្តមសេនីយ៍ បានបន្ថែមទៀតថា ក្រៅពីលោកឧត្តមសេនីយ៍ទោម្នាក់បានបង់ជីវិត នៅតំបន់គីដាល់ គឺមានកងទ័ពមួកខៀវកម្ពុជាចំនួន៣នាក់ ផ្ទុកកូវីដ-១៩ និងព្យាបាលជាសះស្បើយចំនួន២នាក់ ដោយសល់ម្នាក់កំពុងបន្តព្យាបាល ។ ចំណែកកងកម្លាំងកងទ័ពមួកខៀវកម្ពុជា កំពុងបំពេញបេសកកម្មនៅតំបន់ហ្គាវ មានចំនួន៣នាក់ ក្នុងនោះ២នាក់កំពុងសម្រាកព្យាបាល និងម្នាក់ជាសះស្បើយ ។ សម្រាប់កម្លាំងកងទ័ពមួកខៀវកម្ពុជា ដែលកំពុងបំពេញបេសកកម្មនៅតំបន់ជូវិនទុស មាន៣នាក់ គឺបានព្យាបាលជាសះស្បើយហើយ ពោលគឺសល់តែការយកសំណាក ទៅពិនិត្យចុងក្រោយប៉ុណ្ណោះ ។ សូមបញ្ជាក់ថា បច្ចុប្បន្ននេះ កម្ពុជាមានកងទ័ពមួកខៀវកំពុងបំពេញបេសកកម្មនៅប្រទេសម៉ាលី មានចំនួនជិត៣០០នាក់ ហើយបាននិងកំពុងឈរជើង នៅក្នុងតំបន់ចំនួន៥កន្លែង ផ្សេងៗគ្នា រួមមានតំបន់ទេសាលី តំបន់គីដាល់ ហ្គាវ ជីវិនទុ និងតំបន់ម៉បទី ។ សូមរម្លឹកដែរថា ៕ | 2020-06-02T14:25:32+07:00 | kbnnews.com | https://kbn.news/archives/164860 |
40609527-bb34-41ca-b3bd-e84aa4ccc734 | កងទ័ពរំដោះប្រជាជនចិន ប្រគល់សម្ភារពេទ្យទប់ស្កាត់ជំងឺកូវីដ១៩ ដល់ក្រសួងការពារជាតិកម្ពុជា | ភ្នំពេញ៖ យន្តហោះយោធាមួយគ្រឿង របស់កងទ័ពរំដោះប្រជាជនចិន បានដឹកជំនួយសម្ភារពេទ្យទប់ស្កាត់ជំងឺកូវីដ-១៩ ផ្តល់ជូនកងយោធពលខេមរភូមិន្ទ នៅចំណតអាកាសយានដ្ឋានអន្តរជាតិភ្នំពេញ ក្រោមវត្តមាន នាយឧត្តមសេនីយ៍ ណឹម សុវត្តិ អគ្គនាយក នៃអគ្គនាយកដ្ឋាននយោបាយកិច្ចការបរទេស ក្រសួងការពារជាតិ។ ពិធីនេះប្រព្រឹត្តទៅនាថ្ងៃអង្គារ ទី២ ខែមិថុនា ឆ្នាំ២០២០ មានការចូលរួមពីនាយទាហានមកពីស្ថាប័នពាក់ព័ន្ធ និងជំនាញសុខាភិបាលក្រសួងការពារជាតិជាច្រើនរូបទៀត។ លោកវរសេនីយ៍ឯកលី ជីងហ្វីង អនុព័ន្ធយោធាចិនប្រចាំកម្ពុជា និងសហការីក៏មានវត្តមានក្នុងឱកាសនោះដែរ។ សូមបញ្ជាក់ថា៖ មកដល់ពេលនេះ អំណោយយសម្ភារពេទ្យ ទប់ស្កាត់ជំងឺកូវីដ ១៩ របស់កងទ័ពរំដោះប្រជាជនចិនផ្តល់ជូនកងយោធពលខេមរភូមិន្ទ មានចំនួនពីរលើករួមកហើយ ។ លើកទី១ មានសម្ភារបរិក្ខារ ប្រមាណ ២,២តោន ដែលភាគីមិត្តផ្តល់ឱយនៅថ្ងៃពុធ ទី ១ ខែ មេសា ឆ្នាំ២០២០ ស្ថិតនៅចំណត អាកាសយានដ្ឋានអន្តរជាតិ ភ្នំពេញ។ លើកទី២ សម្ភារ បរិក្ខារពេទ្យចំនួន១១មុខ ទម្ងន់១៦ តោនសម្រាប់ទបស្កាត់វីរុសកូវីដ-១៩ ជាជំនួយរបស់ក្រសួងការពារប្រទេសចិន ត្រូវបានបញ្ជូនតាមជើងយន្តហោះរបស់កងទ័ពរំដោះប្រជាជនចិនផងដែរ។ ថ្ងៃនេះ ជាលើកទី ៣ រួមមានៈ សម្ភារ បរិក្ខារពេទ្យជាច្រើនផងដែរ ៕ | 2020-06-02T13:30:46+07:00 | cen.com.kh | https://cen.com.kh/archives/212680.html |
f76cebac-4003-4951-8265-e4200c362b7d | អង្គការសុខភាពពិភពលោក៖ ១០០ ថ្ងៃដំបូងនៃការឆ្លើយតបនឹងជំងឺកូវីដ១៩ | ភ្នំពេញ៖ ឯកសារបកប្រែក្រៅផ្លូវការ ពីអត្ថបទរបាយការណ៍ អង្គការសុខភាពពិភពលោក ស្តីពី “១០០ ថ្ងៃដំបូងនៃការឆ្លើយតបនឹងជំងឺកូវីដ១៩ ៖ ការវិនិយោគនៅក្នុងប្រព័ន្ធសន្តិសុខសុខភាព នាពេលកន្លងមក និងមេរៀនបទពិសោធន៍ សម្រាប់ពេលអនាគត” ។ ព្រះរាជាណាចក្រកម្ពុជា បានរកឃើញដោយបញ្ជាក់ករណីវិជ្ជមាន ទី១ នៃជំងឺកូវីដ-១៩ កាលពីនៅថ្ងៃទី ២៧ ខែមករា ឆ្នាំ២០២០។ ក្នុងរយៈពេល ១០០ថ្ងៃដំបូងនេះ មានករណីជំងឺកូវីដ-១៩ ប្រមាណជាង ២,៥លានត្រូវបានកត់ត្រានៅទូទាំងពិភពលោក ដោយមានមនុស្សស្លាប់ជាង ២០០.០០០នាក់។ ក្នុងរយៈពេលដូចគ្នានេះដែរ ប្រទេសកម្ពុជាបានរកឃើញ និងគ្រប់គ្រងករណីជំងឺកូវីដ-១៩ ចំនួន ១២២ នាក់ ដែលជាចំនួនតិចបើប្រៀបធៀបនឹងចំនួននៅលើពិភពលោក។ ជាមួយនឹងអវត្តមាននៃការស្លាប់ដែលទាក់ទងនឹងជំងឺកូវីដ១៩ និងអវត្តមាន នៃការចម្លងតាមសហគមន៍ ជាទ្រង់ទ្រាយធំ រហូតមកដល់ពេលនេះ ប្រទេសកម្ពុជា បានបង្ហាញនូវការឆ្លើយតបយ៉ាងឆាប់រហ័ស ប្រកបដោយប្រសិទ្ធភាពចំពោះករណីដំបូង។ វិធីសាស្ត្របែបរួមទាំងអស់គ្នា រាជរដ្ឋាភិបាល និងសង្គមទាំងមូល (whole of government and society approach) រួមជាមួយការអង្កេតមើលដោយប្រុងប្រយ័ត្ន កិច្ចការមន្ទីរពិសោធន៍ ក្រុមឆ្លើយតបរហ័ស និងការសហការល្អរវាងក្រសួងសុខាភិបាល និងដៃគូបច្ចេកទេសទាំងអស់ បានចូលរួមចំណែកក្នុងការឆ្លើយតបប្រកបដោយជោគជ័យក្នុងរយៈពេល១០០ថ្ងៃដំបូងនេះ។ ទោះជាយ៉ាងណាក៏ដោយ ប្រទេសកម្ពុជា នៅតែស្ថិតក្នុងដំណាក់កាលដំបូងនៃការរីករាលដាលនៃជំងឺកូវីដ-១៩ ដែលប្រទេសនេះ កំពុងខិតខំប្រឹងប្រែង ដោយប្រុងប្រយ័ត្ន និងត្រៀមខ្លួនជាស្រេចដើម្បីឆ្លើយតបទៅនឹងការឆ្លងរាតត្បាតក្នុងសហគមន៍ជាទ្រង់ទ្រាយធំ៕ដោយ : កូឡាប អត្ថបទបកប្រែដោយ៖ លោកវេជ្ជបណ្ឌិត ហ៊ីម សុក្រី អនុប្រធាននាយកដ្ឋានសហប្រតិបត្តិការអន្តរជាតិនៃក្រសួងសុខាភិបាល និងកែសម្រួលដោយលោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៃព្រះរាជាណាចក្រកម្ពុជា។ សូមអានអត្ថបទបន្តដែលមានខាងក្រោមនេះជាបន្តទៀត៖ | 2020-06-02T10:41:47+07:00 | cen.com.kh | https://cen.com.kh/archives/212585.html |
56871d43-007c-4102-8beb-1e91678128d5 | ចិនហៅការរើសអើងពូជសាសន៍នៅអាមេរិកថាជា «ជំងឺសង្គម» ខណៈបាតុកម្មកំពុងផ្ទុះឡើងយ៉ាងអាក្រក់ (Video inside) | ក្រសួងការបរទេសចិននៅថ្ងៃចន្ទនេះ បានបញ្ចេញមតិពាក់ព័ន្ធនឹងភាពវឹកវរដែលកំពុងកើតឡើង នៅសហរដ្ឋអាមេរិក ក្រោយការបាត់បង់ជីវិតបុរសជាពលរដ្ឋអាមេរិកស្បែកខ្មៅម្នាក់ ក្រោមស្នាដៃប៉ូលិសនៅឯរដ្ឋ Minnesota កាលពីដើមសប្តាហ៍មុន។ នេះបើតាមការដកស្រង់ការផ្សាយចេញពីស្ថានីយទូរទស្សន៍ CNN នៅថ្ងៃចន្ទ ទី០១ ខែមិថុនា ឆ្នាំ២០២០។ អ្នកនាំពាក្យក្រសួងការបរទេសចិន លោក Zhao Lijian បាននិយាយដូច្នេះថា ។ លោក Zhao បានបន្តថា ។ អ្នកនាំពាក្យរដ្ឋាភិបាលចិនរូបនេះ បានបន្ថែមទៀតថា ។ គួរជម្រាបថា ជាមួយគ្នានោះ លោក Zhao ក៏បានច្រានចោលនូវការអះអាងដោយមន្រ្តីអាមេរិកមួយចំនួន ដែលថាបរទេសរួមមាន ទាំងចិនផងដែរ បានចូលលូកដៃក្នុងបាតុកម្ម ដែលកំពុងបង្កភាពញ័ររញ្ជួយនៅទូទាំងសហរដ្ឋអាមេរិកនាពេលនេះ។ លោក Zhao បានគូសបញ្ជាក់ថា ចិនគ្មានគោលការណ៍ទៅជ្រៀតជ្រែក កិច្ចការផ្ទៃក្នុងប្រទេសដទៃនោះទេ ហើយលោកសង្ឃឹមថា អ្នកនយោបាយអាមេរិកក៏គួរតែមានគោលការណ៍ដូចគ្នានេះដែរ គឺកុំចេះលូកដៃកិច្ចការផ្ទៃក្នុងប្រទេសដទៃ៕ | 2020-06-02T03:32:00+07:00 | freshnewsasia.com | https://m.freshnewsasia.com/index.php/en/internationalnews/161099-2020-06-01-13-32-58.html |
7f20b58d-7212-48db-bea6-bcafa258f345 | ទូតជប៉ុនប្រចាំកម្ពុជា ចូលរួមរំលែកទុក្ខគ្រួសារសពឧត្តមសេបនីយ៍ទោ ស សាវី ដែលទទួលមរណភាព ដោយសារជំងឺកូវីដ១៩ នៅប្រទេសម៉ាលី | លោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុន ប្រចាំប្រទេសកម្ពុជា សូមចូលរួមរំលែកទុក្ខជាមួយក្រុមគ្រួសារ លោកឧត្តមសេនីយ៍ទោ ស សាវី ចំពោះការបាត់បង់ដ៏គួរឱ្យសោកស្តាយ ដោយសារជំងឺកូវីដ១៩ កាលពីថ្ងៃទី២៩ ខែឧសភា ឆ្នាំ២០២០ ក្នុងបេសកកម្មអង្គការសហប្រជាជាតិ នៅសាធារណៈរដ្ឋម៉ាលី និងសូមឧទ្ទិសបួងសួងដល់ដួងវិញ្ញាណក្ខន្ធ របស់លោកឧត្ដមសេនីយ៍ទោ បានទៅកាន់សុគិតិភាព។ តាមរយៈទំព័រ Facebook ផ្លូវការរបស់ស្ថានទូតជប៉ុន ប្រចាំកម្ពុជា មានខ្លឹមសារយ៉ាងដូច្នេះថា៖ ។ សូមបញ្ជាក់ថា សពលោកឧត្តមសេនីយ៍ទោ ស សាវី អាយុ៦៣ឆ្នាំ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល, ភរិយា ឈ្មោះ ប្រាក់ ពៅ អាយុ៤៩ឆ្នាំ មានកូន៣នាក់ បានទទួលមរណភាព កាលពីថ្ងៃទី២៩ ខែឧសភា ឆ្នាំ២០២០ នៅក្នុងមន្ទីរពេទ្យក្នុងប្រទេសម៉ាលី បន្ទាប់ពីឆ្លងជំងឺកូវីដ១៩៕ | 2020-06-02T02:00:00+07:00 | freshnewsasia.com | https://m.freshnewsasia.com/index.php/en/localnews/161090-2020-06-01-12-00-30.html |
106772f2-36b8-4379-8ed5-8cd044d310d1 | រុស្ស៊ីកំពុងចាត់ចែងថ្នាំប្រឆាំងវីរុសមួយប្រភេទ ដើម្បីយកទៅព្យាបាលអ្នកជំងឺ COVID-19 ចាប់ពីសប្តាហ៍ក្រោយទៅ (Video inside) | ប្រទេសរុស្ស៊ីនឹងចាប់ផ្តើមចាត់ចែងថ្នាំប្រឆាំងវីរុស ដែលត្រូវបានអនុម័តជាលើកដំបូង យកទៅព្យាបាលអ្នកជំងឺ COVID-19 នាសប្តាហ៍ក្រោយនេះហើយ ខណៈការបោះជំហានមួយនេះ ត្រូវបានគេពិពណ៌នាថា ជាអ្នកផ្លាស់ប្តូរជោគវាសនា ឬ Game changer ក្នុងការវិលត្រឡប់ទៅរកជិវិតសេដ្ឋកិច្ចធម្មតាឡើងវិញ។ នេះបើតាមការចេញផ្សាយដោយ សារព័ត៌មាន CNA នារសៀលថ្ងៃចន្ទ ទី០១ ខែមិថុនា ឆ្នាំ២០២០។ ប្រធានស្ថានប័នមូលនិធិរបស់ប្រទេសរុស្ស៊ីហៅកាត់ថា RDIF បានថ្លែងប្រាប់ទីភ្នាក់ងារសារព័ត៌មាន Reuters ក្នុងបទសម្ភាសន៍មួយយ៉ាងដូច្នេះថា មន្ទីរពេទ្យនៅរុស្ស៊ីអាចចាប់ផ្តើមផ្តល់ថ្នាំដល់អ្នកជំងឺ COVID-19 ចាប់ពីថ្ងៃទី ១១ ខែមិថុនានេះតទៅ ដោយអាចព្យាបាលមនុស្សបានរហូតដល់ ៦០,០០០នាក់ក្នុងមួយខែ។ ថ្នាំដែលបានចុះបញ្ជីក្រោមឈ្មោះថា អាវីហ្វាវា (Avifavir) ជាថ្នាំដំបូលដែលត្រូវបានក្រសួងសុខាភិបាលរុស្ស៊ី អនុញ្ញាតឲ្យប្រើប្រាស់សម្រាប់ការព្យាបាលអ្នកជំងឺ COVID-19 កាលពីថ្ងៃសៅរ៍ចុងសប្តាហ៍កន្លងទៅនេះ បន្ទាប់ពីបានតេស្តសាកល្បងយ៉ាងជោគជ័យរួចមក។ ទាក់ទិនរឿងនេះ ប្រធាន RDIF លោក ឃីរីល ឌីមីទ្រីវ (Kirill Dmitriev) លើកឡើងយ៉ាងដូច្នេះថា ។ គួរជម្រាបថា រហូតមកទល់នឹងពេលនេះ រុស្ស៊ីបានកត់ត្រាចំនួនករណីឆ្លង COVID-19 សរុប ៤១៤,៨៧៨ករណីដោយក្នុងនោះអ្នកជំងឺ ៤,៨៥៥នាក់ស្លាប់បាត់បង់ជីវិត និង ១៧៥,៨៧៧នាក់ជាសះស្បើយ៕ | 2020-06-01T23:30:00+07:00 | freshnewsasia.com | https://m.freshnewsasia.com/index.php/en/internationalnews/161077-2020-06-01-09-30-57.html |
abf6c636-9408-4187-89c4-b50cf6c668ac | មូលនិធិគន្ធបុប្ផាកម្ពុជា អំពាវនាវដល់សាធារណជនបន្តថែទាំសុខភាព និងប្រកាន់ខ្ជាប់នូវវិធានការអនាម័យ ដើម្បីការពារខ្លួនពីជំងឺកូវីដ១៩ | តាមរយៈទំព័រហ្វេសប៊ុក របស់មូលនិធិគន្ធបុប្ផាកម្ពុជា នៅថ្ងៃទី០១ ខែមិថុនា ឆ្នាំ២០២០នេះ បានបង្ហាញថា ទោះជាមានការសង្កេត ឃើញជាទូទៅថា ចំនួនករណីអ្នកឆ្លងជំងឺកូវីដ-១៩ មានការថយចុះយ៉ាងខ្លាំង នៅកម្ពុជាក៏ដោយ ក៏រាជរដ្ឋាភិបាលនៅតែបន្តពង្រឹងការទប់ស្កាត់ ការរីករាលដាលនៃជំងឺនេះ តាមគ្រប់មធ្យោបាយដែលអាចធ្វើទៅបាន។ ដោយឡែក មូលនិធិគន្ធបុប្ផាកម្ពុជា ដែលត្រូវបានបង្កើតឡើងដោយរជរដ្ឋាភិបាល ដើម្បីកៀរគរអំណោយ ឧបត្ថម្ភធន និងវិភាគទានពីប្រភពស្របច្បាប់នានា ធានាចីរភាព នៃកិច្ចដំណើរការជាប្រក្រតី ប្រកបដោយនិរន្តរភាព ដើម្បីបម្រើដល់គោលនយោបាយ លើកកម្ពស់សុខមាលភាពសង្គម របស់រាជរដ្ឋាភិបាល ក៏មិនបាននៅស្ងៀមដែរ។ មូលនិធិគន្ធបុប្ផាកម្ពុជា មិនត្រឹមតែខិតខំក្នុងការបន្តកៀរគរថវិកាបរិច្ចាគ ពីសម្បុរសជន ដើម្បីរួមគ្នានាំភាពញញឹម ដល់កុមារដែលជាអនាគតដ៏ភ្លឺស្វាង របស់កម្ពុជា ប៉ុណ្ណោះទេ ថែមទាំងបានសហការយ៉ាងជិតស្និទ និងជាប្រចាំ ជាមួយមន្ទីរពេទ្យគន្ធបុប្ផាភ្នំពេញ និងមន្ទីរពេទ្យជ័យវរ្ម័នទី៧ សៀមរាប ក្នុងការផ្សព្វផ្សាយសារអប់រំផ្សេងៗ ក្នុងគោលដៅទប់ស្កាត់ ការរីករាលដាលនៃជំងឺកូវីដ-១៩ ទៀតផង ទាំងតាមរយៈទំព័រហ្វេសប៊ុករបស់ផ្លូវការរបស់ខ្លួន ទាំងតាមតាមរយៈផ្ទាំងផ្សព្វផ្សាយនានា នៅតាមទីសាធារណៈ ជាពិសេសនៅតាមបរិវេណនៃមន្ទីរពេទ្យគន្ធបុប្ផាទាំង០៥ ទីតាំង។ មូលនិធិគន្ធបុប្ផាកម្ពុជា ក៏បន្តអំពាវនាវដល់សាធារណជនទាំងអស់ មេត្តាចូលរួមបន្តថែទាំសុខភាព និងប្រកាន់ខ្ជាប់នូវវិធានការអនាម័យ ដើម្បីខ្លួនយើង គ្រួសារយើង និងសង្គមជាតិយើង ដោយលាងសម្អាតដៃឲ្យបានញឹកញាប់, បរិភោគអាហារឆ្អិនល្អ, ពិសារទឹកឱ្យបានគ្រប់គ្រាន់, ធ្វើលំហាត់ប្រាណឱ្យបានទៀងទាត់, ពាក់ម៉ាស, និងជាពិសេសកុំភ្លេចរក្សាគម្លាតសុវត្ថភាព៕ | 2020-06-01T21:58:00+07:00 | freshnewsasia.com | https://m.freshnewsasia.com/index.php/en/localnews/161062-2020-06-01-07-58-05.html |
c0494989-d239-42d1-b47d-edc00ed96717 | លោកបណ្ឌិត ពេជ សោភ័ន អំពាវនាវដល់ប្រជាពលរដ្ឋឲ្យមានការប្រុងប្រយ័ត្ន ចំពោះរលកទី២ នៃការរីករាលដាលជំងឺកូវីដ១៩ | លោកបណ្ឌិត ពេជ សោភ័ន រដ្ឋលេខាធិការប្រចាំការក្រសួងការងារ និងបណ្ដុះបណ្ដាលវិជ្ជាជីវៈ និងជាសហប្រធានក្រុមការងាររាជរដ្ឋាភិបាលចុះជួយស្រុកព្រៃកប្បាស់ ខេត្តតាកែវ បានអំពាវនាវឲ្យបងប្អូនប្រជាពលរដ្ឋក្នុងស្រុកព្រៃកប្បាស់ទាំងអស់ ត្រូវធ្វើការប្រុងប្រយ័ត្នឲ្យបានខ្ពស់ចំពោះរលកទី២ នៃការរីករាលដាលជំងឺកូវីដ១៩ បន្ទាប់ពីមានអ្នកជំងឺកូវីដ១៩ ចំនួន៣នាក់ ត្រូវបានត្រូវរកឃើញថ្មីទៀតនៅក្នុងប្រទេសកម្ពុជាយើង។ នៅក្នុងពិធីប្រគល់ទទួលឧបករណ៍សម្ភារបរិក្ខាវិជ្ជសាស្រ្តរបស់អង្គការមូលនិធិពុទ្ធសាសនាឆឺជី ដល់មន្ទីរពេទ្យស្រុកព្រៃកប្បាស់ តាមរយៈសមាគមក្រុមគ្រូពេទ្យស្ម័គ្រចិត្តសម្ដេចតេជោ និងក្រុមការងាររាជរដ្ឋាភិបាលចុះជួយស្រុកព្រៃកប្បាស់ នាព្រឹកថ្ងៃទី១ ខែមិថុនា ឆ្នាំ២០២០ លោកបណ្ឌិត ពេជ សោភ័ន បានថ្លែងថា មួយរយៈកន្លងមកស្ថានភាពជំងឺកូវីដ១៩ ដែលបានរីករាលដាលនៅក្នុងប្រទេសកម្ពុជា មានការស្ងប់ស្ងាត់តាមរយៈការព្យាបាលជាសះស្បើយចំពោះអ្នកជំងឺទាំង១២៣នាក់ ក៏ប៉ុន្តែក្នុងរយៈពេលប៉ុន្មានថ្ងៃនេះ ក្រសួងសុខាភិបាល បានប្រកាសរកឃើញអ្នកជំងឺថ្មីចំនួន៣នាក់បន្ថែមទៀត ដូច្នោះសូមបងប្អូនប្រជាពលរដ្ឋកុំភ្លេចឲ្យសោះ អំពីវិធានការអប់រំណែនាំ វិធានការបង្ការ និងទប់ស្កាត់ អំពីរីករាលដាលនៃមេរោគកូវីដ១៩ តាមរយៈការលាងដៃនឹងសាប៊ូ ឬអាល់កុលឲ្យបានញឹកញាប់ នឹងត្រូវពាក់ម៉ាស់ជាប្រចាំ ដើម្បីការពារការឆ្លងនូវមេរោគកូវីដ១៩នេះ ចូលមកក្នុងសហគមន៍របស់បងប្អូន។ លោកបណ្ឌិត ពេជ សោភ័ន បានបន្ថែមទៀតថា ពាក់ព័ន្ធទៅនិងវិធីបង្ការ ទប់ស្កាត់ការរីករាលដាលជំងឺកូវីដ១៩នេះ ក្រសួងសុខាភិបាល អាជ្ញាធគ្រប់លំដាប់ថ្នាក់ជាពិសេសសមាគមក្រុមគ្រូពេទ្យស្ម័គ្រ ចិត្តយុវជនសម្ដេចតេជោ បានធ្វើការផ្សព្វផ្សាយយ៉ាងទូលំទូលាយដល់បងប្អូន ដូច្នោះសូមបងប្អូនកុំមានការធ្វេសប្រហែសឲ្យសោះ ព្រោះបើបងប្អូនមានការធ្វេសប្រហែសជំងឺនេះ និងឆ្លងចូលមកសហគមន៍របស់បងប្អូន ដែលនិងនាំឲ្យមានផលវិបាកជាច្រើនចំពោះប្រជាពលរដ្ឋនៅក្នុងសហគមន៍ទាំងមូលផងដែរ។ នៅក្នុងឱកាសនោះដែរលោកបណ្ឌិត ពេជ សោភ័ន ក៏បានផ្ដាំផ្ញើដល់អាជ្ញាធភូមិ ឃុំ ស្រុក ត្រូវបន្តសកម្មភាពចុះអប់រំផ្សព្វផ្សាយដល់បងប្អូនប្រជាពលរដ្ឋឲ្យបានខ្លាំងបន្តទៅទៀត តាមរយៈការចាក់មេក្រូនៅតាមភូមិ តាមវត្តអារ៉ាមនានា និងចុះអប់រំដល់ខ្នងផ្ទះប្រជាពលរដ្ឋ ពីវិធីបង្ការ និងវិធានការការពារកុំឲ្យឆ្លងជំងឺកូវីដ១៩ ដោយត្រូវធ្វើយ៉ាងណាកុំឲ្យប្រជាពលរដ្ឋ មានការធ្វេសប្រហែសឲ្យសោះ និងត្រូវចូលរួមប្រយុទ្ធប្រឆាំង និងទប់ស្កាត់រលកទី២ ការរីករាលដាលជម្ងឺកូវីត១៩ កុំឲ្យមានកើតមានចំពោះបងប្អូនប្រជាពលរដ្ឋយើង៕ | 2020-06-01T21:50:00+07:00 | freshnewsasia.com | https://m.freshnewsasia.com/index.php/en/localnews/161056-2020-06-01-07-50-32.html |
45717b06-2ba8-4622-8c4b-8e22c4d8424a | BREAKING: នាយករដ្ឋមន្ត្រីអាមេនី និងគ្រួសារលោកទាំងមូលឆ្លងជំងឺ COVID-19 (Video inside) | នាយករដ្ឋមន្ត្រីអាមេនីលោក នីខូល ផាស៊ីនយ៉ាន (Nikol Pashinyan) នៅថ្ងៃចន្ទ ទី០១ ខែមិថុនា ឆ្នាំ២០២០ នេះបានប្រកាសនៅក្នុងវីដេអូផ្សាយផ្ទាល់នៅលើគណនី Facebook ថា លោកបានធ្វើតេស្ដវិជ្ជមានចំពោះជំងឺ COVID-19 ហើយ។ នេះបើតាមការចេញផ្សាយដោយសារព័ត៌មាន CNA។ លោក Pashinyan បានលើកឡើងយ៉ាងដូច្នេះថា ។ គិតត្រឹមថ្ងៃចន្ទនេះ ប្រទេសអាមេនីដែលមានប្រជាជនប្រមាណ ០៣លាននាក់ បានរកឃើញករណីឆ្លង COVID-19 សរុប ៩,៤០២ករណីក្នុងនោះស្លាប់ ១៣៩នាក់ និងជាសះស្បើយ ៣,៤០២នាក់។ អាមេនីត្រូវបានចាត់ទុកថា មានករណីឆ្លង COVID-19 ក្នុងកម្រិតទាបបើធៀបនឹងប្រទេសផ្សេងៗទៀតនៅទ្វីបអឺរ៉ុប៕ | 2020-06-01T21:49:00+07:00 | freshnewsasia.com | https://m.freshnewsasia.com/index.php/en/internationalnews/161055-2020-06-01-07-49-28.html |
1055bd6d-a87d-4ef4-8e6d-be4e9bdcb2c1 | វត្តមានសត្វស្លាបនៅបឹងស្នេហ៍ធាយ ខេត្តព្រៃវែង នៅតែមានច្រើន តែភ្ញៀវទេសចរមកកម្សាន្តវិញ នៅតែថយដោយសារជំងឺកូវីដ១៩ | តំបន់អភិរក្សបឹងស្នេហ៍ធាយ ក្នុងខេត្តព្រៃវែង នៅតែបន្តមានវត្តមានសត្វស្លាប នៅតែមានច្រើនដូចសព្វដង ជាពិសេស គឺសត្វននៀលខ្ចង ខណៈដែលភ្ញៀវទេសចរវិញ មកកម្សាន្តនៅតំបន់នេះ មានការធ្លាក់ចុះដោយសារជំងឺកូវីដ១៩ មិនទាន់មានភាពធូរស្រាលនៅឡើយ។ នៅតំបន់អភិរក្សបឹងស្នេហ៍ធាយ ឬទួលព័ន្ធតាឡី ស្ថិតនៅក្នុងឃុំធាយ ស្រុកបាភ្នំ ខេត្តព្រៃវែង មានមផ្ទៃដីប្រមាណជាង ៨០ហិកតា និងមានចម្ងាយជាង ២០គីឡូម៉ែត្រ ពីទីរួមខេត្តព្រៃវែង។ សត្វកុក, សំបកទំពាំង, ខ្វែក, ក្អែកទឹក, ត្មោញ, ននៀលខ្ចង, ទុង, ក្រសារ និងសត្វផ្សេងៗជាច្រើនទៀត ក្នុងនោះប្រភេទសត្វខ្លះដែលមិនធ្លាប់មានពីមុនមក ក៏ស្រាប់តែមានវត្តមាននៅទីនេះដែរ។ លោកបានបន្តថា សត្វស្លាបទាំងនេះ បានមកស្នាក់នៅ និងពងកូនជារៀងរាល់ឆ្នាំ ប៉ុន្តែឆ្នាំនេះ មានច្រើនជាងឆ្នាំមុនៗ និងច្រើនរហូតដល់ដើមឈើខ្លះស្វិតងាប់ និងបាក់មែកតែម្តង ធ្វើឱ្យសត្វខ្វះជម្រក។ លោក ប៉ាន់ យន បានបន្ថែមថា សម្រាប់រដើមរដូវវស្សាដែលមានភ្លៀងធ្លាក់គ្រប់កន្លែងនេះ និងស្របពេលដែលទឹកនៅក្នុងបឹង មានការគោករាក់ដោយសារការបូបបាចទៅដាក់ស្រូវប្រាំងនោះ ប្រភេទសត្វមួយចំនួនធំបានផ្លាស់ទី ទៅរកចំណីនៅកន្លែងផ្សេងៗ តាមបណ្តាស្រុក និងខេត្តនានា ក៏ប៉ុន្តែ សម្រាប់សត្វននៀលខ្ចងវិញ មិនត្រឹមតែមិនទៅប៉ុណ្ណោះទេ តែថែមទាំងបន្តមកបន្តបន្ទាប់ទៀត ស្ទើររៀងរាល់ថ្ងៃ និងកំពុងមានវត្តមានច្រើន ហើយយ៉ាងយូរនៅក្នុងខែ៨ ឬខែ ៩ខាងមុខនេះ នៅពេលមានទឹកច្រើនឡើងវិញនោះ ពួកវានឹងវិលត្រឡប់មកវិញ ដើម្បីបន្តពូជនៅទីនេះ ពោលគឺវិលទៅវិលមកទៅតាមរដូវកាល និងប្រភេទសត្វនីមួយៗ។ ចំណែកភ្ញៀវទេសចរវិញ លោកបញ្ជាក់ថា បន្ទាប់ពីស្ងប់ស្ងាត់កូវីដ១៩ បន្តិចមកហាក់កំពុងមានការត្រឡប់មកវិញជាបណ្តើរៗ ហើយ តែមិនទាន់ច្រើនទេ គឺប្រមាណតែ ៣០% ប៉ុណ្ណោះបើប្រៀបធៀបនឹងពេលមុនកើតកូវីដ១៩។ ដោយឡែក ប្រជាពលេដ្ឋដែលធ្លាប់ទៅកម្សាន្តនៅទីនោះ បាននិយាយថា មូលហេតុដែលពួកគាត់មកកម្សាន្តនៅទីនេះ ដោយសារពួគាត់ស្រឡាញ់សត្វផង និងចូលចិត្តបរិស្ថានផង ព្រោះនៅទីនេះមានទេសភាពល្អ ខ្យល់បរិសុទ្ធ និងមានសត្វច្រើនគួរឱ្យគយគន់ ម្យ៉ាងទៀត បច្ចប្បន្ននេះ ដោយសារប្រទេសកម្ពុជា មានផ្លូវស្រួលធ្វើដំណើរ និងមានសុវត្ថិភាពគ្រប់ទីកន្លែងផងនោះ ពួកគាត់ទៅដល់ហើយមិនចង់ទៅផ្ទះវិញទេ ចំណែកអ្នកខ្លះទៀតពេលបានទៅដល់ នៅលម្ហែរកាយហូតដល់មេឃងងិតក៏មាន។ ចំណែកអ្នកមិនដែលធ្លាប់ទៅលេងវិញ បាននិយាយថា ពួកគាត់មិននឹកស្មានថា នៅប្រទេសកម្ពុជាយើងនៅមានវត្ត មានសត្វដ៏ច្រើនបែបនេះទេ ពួកគាត់ថា ពេលប្រទេសមានសន្តិភាព មានការអភិវឌ្ឍ សូម្បីតែសត្វក៏មានសេចក្តីសុខដែរ។ ដូច្នេះ ពួកគាត់អំពាវនាវ សូមឱ្យប្រជាពលរដ្ឋទាំងអស់កុំទុកសត្វជាសត្រូវ សូមចូលរួមថែរក្សាសត្វឱ្យបានគ្រប់ៗគ្នា ដើម្បីទុកសម្រាប់កូនចៅជំនាន់ក្រោយ និងសម្រាប់ទាក់ទាញទេសចរណ៍៕ | 2020-06-01T18:19:00+07:00 | freshnewsasia.com | https://m.freshnewsasia.com/index.php/en/localnews/161025-2020-06-01-04-19-41.html |
667dbe6d-7111-4e95-a9ff-8d91349849a2 | លោកស្រី ម៉ែន សំអន៖ ដំណើរការឧបត្ថម្ភសាច់ប្រាក់ មានតម្លាភាព គឺជាជោគជ័យរបស់រដ្ឋាភិបាល ក្នុងការផ្ដល់សេវាសង្គមមានប្រសិទ្ធភាព ក្នុងដំណាក់កាលនៃជំងឺកូវីដ១៩ | លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនង ជាមួយរដ្ឋសភា-ព្រឹទ្ធសភា និងអធិការកិច្ច និងជាប្រធានក្រុម ការងាររាជរដ្ឋាភិបាល ចុះមូលដ្ឋានខេត្តស្វាយរៀង បានថ្លែងថា ដំណើរការការឧបត្ថម្ភសាច់ប្រាក់ មានតម្លាភាព គឺជាជោគជ័យរបស់រដ្ឋាភិបាល ក្នុងការផ្ដល់សេវា សង្គមមានប្រសិទ្ធភាព ក្នុងដំណាក់កាលនៃជំងឺកូវីដ១៩ សំដៅចូលរួមសម្រាល ការលំបាករបស់ប្រជាជនក្រីក្រ និងជនងាយរងគ្រោះក្នុងសង្គម។ ការថ្លែងបែបនេះ ខណៈដែលលោកស្រី ម៉ែន សំអន អញ្ជើញជាអធិបតី ក្នុងពិធីកិច្ចប្រជុំ រកដំណោះស្រាយជួយប្រជាពលរដ្ឋក្រីក្រ នៅខេត្តស្វាយរៀង ដែលប្រឈមមុខ នឹងការខ្វះស្បៀងក្នុងអំឡុងពេល នៃការរីករាលដាលមេរោគកូវីដ១៩ នៅសាលាខេត្តស្វាយរៀង នាព្រឹកថ្ងៃទី0១ ខែមិថុនា ឆ្នាំ២០២០។ លោកស្រី ម៉ែន សំអន ក៏បានថ្លែងនូវការកោតសសើរ ចំពោះលោក លោស្រី ប្រធានក្រុមការងារចុះ ជួយតាមស្រុក ក្រុង នៃខេត្តស្វាយរៀងនិងប្រធាន ក្រុមប្រឹក្សាខេត្ត លោក លោកស្រីអភិបាលស្រុក ក្រុងទាំង៨ ដែលបានបំពេញ ការងារបានល្អប្រសើរទាំងការងារស្នូល និងការងារប្រយុទ្ធប្រឆាំងនឹងមេរោគកូវីដ១៩ នាពេលកន្លងមក។ ចំណែកឯកិច្ចប្រជុំថ្ងៃនេះ គឺប្រារព្ធឡើង ឆ្លើយតបនឹងសេចក្តីណែនាំលេខ៖ ១៧ ស.ជ.ណ របស់រាជរដ្ឋាភិបាលកម្ពុជា ចុះថ្ងៃទី២៥ ខែឧសភា ឆ្នាំ២០២០ ស្ដីពីការតាមដាន គាំទ្រ និងជំរុញសកម្មភាពកំណត់អត្តសញ្ញាណកម្ម គ្រួសារក្រីក្រអំឡុង ពេលនៃការរីករាលដាលជំងឺកូវីដ១៩។ លោកស្រី បានបញ្ជាក់ថា ដើម្បីធានាឲ្យបានលទ្ធផលដូចបានគ្រោងទុក តាមកាលបរិច្ឆេទដែលបានកំណត់ខាងលើ ជាពិសេស ជៀសវាងបាននូវភាពអសកម្ម ដែលធ្វើឲ្យប្រជាពលរដ្ឋមានការថ្នាំងថ្នាក់លើ ដំណើរការកំណត់អត្តសញ្ញាណកម្ម គ្រួសារក្រីក្រ លោកស្រីបានជំរុញដល់លោក លោកស្រី ប្រធានក្រុមការងារ រាជរដ្ឋាភិបាល ចុះមូលដ្ឋានខេត្តមេត្តាចូលរួមសហការជាមួយអាជ្ញាធរមូលដ្ឋាន ដើម្បីរក្សាភាពច្បាស់លាស់ និងបំបាត់ភាពមិនប្រក្រតី ពីប្រជាជនក្នុងមូលដ្ឋានរបស់ខ្លួន នៅពេលដែលអាជ្ញាធរ ឃុំសង្កាត់ បានសម្រេចជ្រើសរើសបញ្ចូលទៅក្នុង នៃគ្រួសារក្រីក្រ នឹងទទួលបាននូវបណ្ណសមធម៌ សម្រាប់ទទួលបានការឧបត្ថម្ភសាច់ប្រាក់ ដែលនឹងគ្រោងអនុវត្ត នៅពេលខាងមុខឆាប់ៗនេះ។ ប្រធានក្រុមការងារចុះតាមស្រុក ក្រុង និងមន្រ្តីជំនាញទាំងអស់ ត្រូវជំរុញអនុវត្តឲ្យបានតាមសេចក្តីណែនាំ លេខ ១៧ របស់រដ្ឋាភិបាល ដែលជារបៀបវារៈ ប្រជុំព្រឹកនេះ ដោយមានការចូលរួម និង សហការជាមួយអាជ្ញាធរភូមិ ឃុំ សង្កាត់ ត្រូវសម្រេចធ្វើឲ្យបានចប់សព្វគ្រប់នៅ ដំណាច់ខែឧសភាឆ្នាំ ២០២០ ចំពោះតំបន់ជនបទ និង តំបន់ទីប្រជុំជន ឲ្យបានមុនដំណាច់ខែមិថុនា ឆ្នាំ២០២០។ ត្រូវដាក់ចេញនូវផែនការ កម្មវិធីការងារឲ្យបានមុនដំណាច់ខែមិថុនា ឆ្នាំ២០២០នេះ ក្នុងការប្រមូលទិន្នន័យ ដើម្បីធ្វើបច្ចុប្បន្នភាព ក្រ.១ និង ក្រ.២។ ត្រូវតាមដានការផ្តល់សាច់ប្រាក់ ដែលបានផ្តល់ជូនក្រុមគ្រួសារក្រីក្រ និងអប់រំសតិអារម្មណ៍ ជៀសវាងការថ្នាំងថ្នាក់ ពីប្រជាពលរដ្ឋនៅក្នុងមូលដ្ឋាន៕ | 2020-06-01T18:03:00+07:00 | freshnewsasia.com | https://m.freshnewsasia.com/index.php/en/localnews/161018-2020-06-01-04-03-52.html |
bc8d4164-181e-4811-a623-a5abda354c13 | លោកជំទាវ ម៉ែន សំអន ៖ ដំណើរការការឧបត្ថម្ភសាច់ប្រាក់មានតម្លាភាព គឺជាជោគជ័យរបស់រដ្ឋាភិបាល ក្នុងការផ្ដល់សេវាសង្គម មានប្រសិទ្ធភាពក្នុងដំណាក់កាលនៃជំងឺកូវីដ១៩ | ខេត្តស្វាយរៀង៖លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនង ជាមួយរដ្ឋសភា-ព្រឹទ្ធសភា និងអធិការកិច្ច និងជាប្រធានក្រុមការងាររាជរដ្ឋាភិបាល ចុះមូលដ្ឋានខេត្តស្វាយរៀង បានថ្លែងថា ដំណើរការការឧបត្ថម្ភសាច់ប្រាក់មានតម្លាភាព គឺជាជោគជ័យរបស់រដ្ឋាភិបាល ក្នុងការផ្ដល់សេវាសង្គមមានប្រសិទ្ធភាព ក្នុងដំណាក់កាលនៃជំងឺកូវីដ១៩ សំដៅចូលរួមសម្រាលការលំបាក របស់ប្រជាជនក្រីក្រនិងជនងាយរងគ្រោះក្នុងសង្គម ។ ការថ្លែងបែបនេះ ខណៈដែលលោកជំទាំវម៉ែន សំអនអញ្ជើញជាអធិបតីក្នុងពិធីកិច្ចប្រជុំ រកដំណោះស្រាយជួយប្រជាពលរដ្ឋក្រីក្រ នៅខេត្តស្វាយរៀងដែលប្រឈមមុខនឹង ការខ្វះស្បៀងក្នុងអំឡុងពេលនៃការរីករាលដាលមេរោគកូវីដ១៩ នៅសាលាខេត្តស្វាយរៀង នាព្រឹកថ្ងៃទី១ ខែមិថុនា ឆ្នាំ២០២០។ លោកជំទាវកិត្តិសង្គហបណ្ឌិតម៉ែន សំអនក៏បានថ្លែងនូវការកោតសសើរចំពោះលោក លោស្រី ប្រធានក្រុមការងារចុះ ជួយតាមស្រុក ក្រុង នៃខេត្តស្វាយរៀងនិងប្រធាន ក្រុមប្រឹក្សាខេត្ត លោក លោកស្រីអភិបាលស្រុក ក្រុងទាំង៨ ដែលបានបំពេញ ការងារបានល្អប្រសើរទាំងការងារស្នូល និងការងារប្រយុទ្ធប្រឆាំងនឹងមេរោគកូវីដ១៩ នាពេលកន្លងមក ។ ចំណែកឯកិច្ចប្រជុំថ្ងៃនេះគឺប្រារព្ធឡើង គឺ ឆ្លើយតបនឹងសេចក្តី ណែនាំលេខ ៖ ១៧ ស.ជ.ណ របស់រាជរដ្ឋាភិបាលកម្ពុជា ចុះថ្ងៃទី២៥ ខែឧសភា ឆ្នាំ២០២០ ស្ដីពីការតាមដាន គាំទ្រ និងជំរុញសកម្មភាពកំណត់អត្តសញ្ញាណកម្ម គ្រួសារក្រីក្រអំឡុង ពេលនៃការរីករាលដាលជំងឺកូវីដ១៩ ។ លោកជំទាវបានបញ្ជាក់ថា ដើម្បីធានាឱ្យបានលទ្ធផលដូចបានគ្រោងទុក តាមកាលបរិច្ឆេទដែលបានកំណត់ខាងលើ ជាពិសេស ជៀសវាងបាននូវភាពអសកម្ម ដែលធ្វើឲ្យប្រជាពលរដ្ឋ មានការថ្នាំងថ្នាក់លើដំណើរការ កំណត់អត្តសញ្ញាណកម្មគ្រួសារក្រីក្រ លោកជំទាវបានជំរុញដល់លោក លោកស្រី ប្រធានក្រុមការងាររាជរដ្ឋាភិបាល ចុះមូលដ្ឋានខេត្តមេត្តាចូលរួមសហការជាមួយអាជ្ញាធរមូលដ្ឋាន ដើម្បីរក្សាភាពច្បាស់លាស់ និងបំបាត់ភាពមិនប្រក្រតី ពីប្រជាជនក្នុងមូលដ្ឋានរបស់ខ្លួន នៅពេលដែលអាជ្ញាធរ ឃុំ សង្កាត់បានសម្រេចជ្រើសរើស បញ្ចូលក្នុងទៅនៃគ្រួសារក្រីក្រ នឹងទទួលបាននូវប័ណ្ណសមធម៌សម្រាប់ទទួលបានការឧបត្ថម្ភសាច់ប្រាក់ ដែលនឹងគ្រោងអនុវត្តនៅពេលខាងមុខឆាប់ៗនេះ។ លោកជំទាវក៏បានស្នើឲ្យមន្ត្រីដែលពាក់ព័ន្ធទាំងអស់ ត្រូវអនុវត្តន៍ការងារបានរលូន ៖ ទី១.ប្រធានក្រុមការងារចុះតាមស្រុក ក្រុង និងមន្ត្រីជំនាញទាំងអស់ ត្រូវជំរុញអនុវត្តឲ្យ បានតាមសេចក្តីណែនាំ លេខ ១៧ របស់រដ្ឋាភិបាល ដែជារបៀបវារៈប្រជុំព្រឹកនេះ ដោយមានការចូលរួម និង សហការជាមួយអាជ្ញាធរភូមិ ឃុំ សង្កាត់ ត្រូវសម្រេច ធ្វើឱ្យបានចប់ សព្វគ្រប់នៅ ដំណាច់ខែឧសភាឆ្នាំ ២០២០ ចំពោះតំបន់ជនបទ និង តំបន់ទីប្រជុំជន ឲ្យបានមុនដំណាច់ខែមិថុនាឆ្នាំ ២០២០។ ទី២.ត្រូវដាក់ចេញនូវផែនការកម្មវិធីការងារ ឲ្យបានមុនដំណាច់ខែមិថុនា ឆ្នាំ២០២០នេះ ក្នុងការប្រមូលទិន្នន័យ ដើម្បីធ្វើបច្ចុប្បន្នភាព ក្រ.១ និង ក្រ.២ ។ ទី៣.ត្រូវតាមដានការផ្តល់សាច់ប្រាក់ ដែលបានផ្តល់ជូនក្រុមគ្រួសារក្រីក្រ និងអប់រំ សតិអារម្មណ៍ ជៀសវាងការថ្នាំងថ្នាក់ពីប្រជាពលរដ្ឋនៅក្នុងមូលដ្ឋាន ៕ | 2020-06-01T17:57:10+07:00 | cen.com.kh | https://cen.com.kh/archives/212441.html |
bafe9895-8d0f-4dfa-ac29-6fb381b457a4 | រដ្ឋមន្ដ្រីសុខាភិបាល ទទួលថវិកា និងសម្ភារវេជ្ជសាស្ត្រមួយចំនួនពីគណៈឱសថការីកម្ពុជា សម្រាប់ប្រើប្រាស់ប្រយុទ្ធនឹងជំងឺកូវីដ១៩ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានទទួលថវិកាឧបត្ថម្ភចំនួន៣០លានរៀល និងសម្ភារវេជ្ជសាស្ត្រមួយចំនួន ដើម្បីប្រើប្រាស់សម្រាប់ទប់ស្កាត់ និងប្រយុទ្ធនឹងជំងឺកូវីដ១៩។ ពិធីប្រគល់-ទទួលនេះ បានប្រព្រឹត្ដទៅនៅទីស្ដីការក្រសួងសុខាភិបាល នាថ្ងៃទី០១ ខែមិថុនា ឆ្នាំ២០២០នេះ។ ក្នុងឱកាសនោះ រដ្ឋមន្ត្រី ម៉ម ប៊ុនហេង បានសម្តែងការថ្លែងអំណរគុណដ៏ជ្រាលជ្រៅ ជូនចំពាះគណៈឱសថការីកម្ពុជា ដែលដឹកនាំដោយលោកឱសថការី បាន បុត្តា ជាប្រធានក្រុមប្រឹក្សា ដែលបានជួយឧបត្ថម្ភគាំទ្រថវិកា ប្រើប្រាស់សម្រាប់ទប់ស្កាត់ និងប្រយុទ្ធនឹងជំងឺកូវីដ១៩។ នេះបានបញ្ជាក់ពីការយកចិត្តទុកដាក់ខ្ពស់ សម្រាប់ការចូលរួមជាមួយរាជរដ្ឋាភិបាល ក្នុងកាលៈទេសៈបច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតជំងឺកូវីដ១៩ ឲ្យបានកាន់តែឆាប់រហ័ស។ រដ្ឋមន្ដ្រី ម៉ម ប៊ុនហេង ថ្លែងបន្ដថា ជំនួយមនុស្សធម៌នេះ មិនត្រឹមតែចូលរួមចំណែកពង្រឹងសមត្ថភាព ឆ្លើយតបបន្ទាន់ចំពោះបញ្ហា COVID-19 បច្ចុប្បន្ននេះប៉ុណ្ណោះទេ តែវានឹងត្រូវបានប្រើប្រាស់ នៅពេលណាដែលមានការផ្ទុះការរាតត្បាត នៃជំងឺឆ្លងផ្សេងៗនាពេលអនាគត ព្រមទាំងចូលរួមចំណែកលើកកម្ពស់គុណភាពជីវិត របស់ប្រជាជនផងដែរ៕ | 2020-06-01T17:13:00+07:00 | freshnewsasia.com | https://m.freshnewsasia.com/index.php/en/localnews/161009-2020-06-01-03-13-10.html |
7eb8e749-aac4-4109-aa73-5b655fef5d0d | សម្ដេចតេជោ ហ៊ុន សែន អំពាវនាវឲ្យក្រសួងស្ថាប័នរួមគ្នាទប់ស្កាត់កុំឲ្យមានការឆ្លងជំងឺកូវីដ-១៩ ដល់កុមារ ជាពិសេសកុមារមានពិការភាព (Video inside) | ក្នុងឱកាសខួបលើកទី៧១ ទិវាកុមារអន្ដរជាតិ១មិថុនា ខួបលើកទី១៩ ទិវាពិភពលោក ប្រឆាំងពលកម្មកុមារ១២មិថុនា និងទិវាកុមារកម្ពុជា២០២០ សម្ដេចតេជោ ហ៊ុន សែន នាយករដ្ឋមន្រ្ដីនៃកម្ពុជា អំពាវនាវឲ្យក្រសួង-ស្ថាប័នពាក់ព័ន្ធទាំងអស់ ធ្វើយ៉ាងណាទប់ស្កាត់ កុំឲ្យមានការឆ្លងជំងឺកូវីដ-១៩ ដល់កុមារគ្រប់រូប នៅគ្រប់ទីកន្លែងទាំងអស់។ នេះបើតាមសារលិខិតអបអរសារទរ ក្នុងឱកាសខួបលើកទី៧១ ទិវាកុមារអន្ដរជាតិ១មិថុនា ខួបលើកទី១៩ ទិវាពិភពលោក ប្រឆាំងពលកម្មកុមារ១២មិថុនា និងទិវាកុមារកម្ពុជា២០២០ របស់សម្ដេចតេជោ ហ៊ុន សែន ដែលបណ្ដាញព័ត៌មាន Fresh News ទទួលបាន។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា បន្ថែមពីនោះទៀត សម្ដេចតេជោ ហ៊ុន សែន ក៏បានអំពាវនាវឲ្យក្រសួង-ស្ថាប័នពាក់ព័ន្ធ ត្រូវខិតខំប្រឹងប្រែងរកលទ្ធភាព ក្នុងការធ្វើយ៉ាងណា ឲ្យមានគ្រប់រូប នៅគ្រប់កន្លែងទាំងអស់ ជាពិសេសកុមាររស់នៅក្នុងគ្រួសារក្រីក្រ ទទួលបានសេវាអប់រំ អនាម័យ និងទឹកស្អាតស្មើៗគ្នា នៅក្នុងកំឡុងពេលមានការ រាតត្បាតនៃជំងឺកូរីដ១៩នេះ។ សម្ដេចតេជោ ហ៊ុន សែន បានគូសបញ្ជាក់ថា រាល់វិធានការ ដែលបានដាក់ចេញដោយក្រសួង ស្ថាប័នពាក់ព័ន្ធ ដើម្បីបង្ការជំងឺកូវីដ១៩នេះ ត្រូវគិតទៅដល់ឧត្តម ប្រយោជន៍ របស់កុមារគ្រប់រូបជាចម្រង ជាពិសេសកុមារ រស់នៅក្នុងកន្លែងថែទាំជំនួស និងកុមារកំពុងរស់នៅក្នុងកន្លែង ឃុំឃាំងទាំងអស់។ ហើយត្រូវយកចិត្តទុកដាក់ លើការគាំទ្រសុខភាពផ្លូវចិត្ត និងកាយរបស់កុមារ ដែរទទួលរងផលប៉ះពាល់ដោយផ្ទាល់ ឬដោយប្រយោលពីជំងឺកូវីដ១៩ និងត្រូវបានអនុញ្ញាតឲ្យកុមារ ចូលរួមក្នុងសេចក្ដី សម្រេចចិត្តទាំងឡាយ ដែលប៉ះពាល់ដល់កុមារ។ ទន្ទឹមគ្នានោះ សម្ដេចតេជោ ក៏បានប្រាប់ឲ្យក្រសួង-ស្ថាប័ន អាជ្ញាធរមូលដ្ឋាន សហគមន៍ និងពលរដ្ឋគ្រប់រូបត្រូវ បន្តចូលរួមអនុវត្តគោលនយោបាយភូមិ ឃុំ មានសុវត្ថិភាព ពិសេសចាត់វិធានការការពារកុមារ ពីអំពើហិង្សាគ្រប់រូបភាព អប់រំកុមារពីរបៀបការពារខ្លួនប្រឆាំង នឹងការរំលោភបំពាន និងការបៀតបៀនផ្លូវភេទ តាមគ្រប់រូបភាព ការសម្លុតគំរាមកំហែងគ្រប់បែបយ៉ាង ឲ្យជៀសឆ្ងាយពីគ្រឿងញៀន និងធ្វើឲ្យកុមារយល់ដឹងពីវិធីរាយការណ៍ដល់អាជ្ញាធរ ឬមនុស្សពេញវ័យ អំពីការរំលោភបំពានតាមគ្រប់រូបភាព។ សម្ដេចតេជោ ហ៊ុន សែន បានលើកឡើងទៀតថា ក្រសួង-ស្ថាប័នពាក់ព័ន្ធ ត្រូវបន្តអនុវត្ត អនុសញ្ញាស្នូល នៃអង្គការអន្តរជាតិខាងការងារ ដើម្បីលុបបំបាត់គ្រប់ទម្រង់ នៃពលកម្មកុមារ បើកកម្ពស់ការយល់ដឹងបណ្ដុះបណ្ដាល និងផ្សព្វផ្សាយអំពីការទប់ស្កាត់ ការប្រើប្រាស់ពលកម្មកុមារ នៅគ្រប់សកម្មភាពសេដ្ឋកិច្ច និងពង្រឹងវិធានការ អធិការកិច្ចពលកម្មកុមារ ព្រមទាំងកៀរគរធនធាន និងចលនាសាធារណជន ក្នុងការស្វែងរកដំណោះស្រាយសមស្រប ដើម្បីជួយសង្គ្រោះពលកម្មកុមារ៕ | 2020-06-01T13:59:00+07:00 | freshnewsasia.com | https://m.freshnewsasia.com/index.php/en/localnews/161003-2020-05-31-23-59-25.html |
6af3d966-6e12-4aca-9dd6-413f865300e3 | គម្រោងលំនៅដ្ឋាន និងពាណិជ្ជកម្មកើនឡើង នៅតាមបណ្តោយផ្លូវជាតិលេខ៣ បើទោះបីជាកំពុងប្រឈមនិងជំងឺកូវីដ១៩ក៏ដោយ | ភ្នំពេញ៖ បើទោះបីជាបញ្ហាជំងឺកូវីដ១៩ កំពុងរាតត្បាតក៏ដោយ ក៏សកម្មភាពសាង សង់កំណាត់ផ្លូវជាតិលេខ៣នៅតែបន្ត ដែលធ្វើឲ្យផ្លូវមួយនេះក្លាយជាតំបន់ដែលមានសក្តានុពល ព្រោះថា បានរួមចំណែកច្រើនដល់ការធ្វើដំណើររបស់ប្រជាពលរដ្ឋ ការដឹកជញ្ជូនទំនិញផលិតផលផ្សេងៗ ជាតំបន់ទេសចរណ៍ធម្មជាតិ និងតំបន់ឆ្នេរសមុទ្រនៃប្រទេសកម្ពុជា ហើយត្រូវបានតភ្ជាប់ទៅរាជធានីភ្នំពេញ ដែលជាបេះដូងប្រទេស។ អ្នកជំនាញអចលនទ្រព្យមើលឃើញថា ការអភិវឌ្ឍន៍នេះ បានផ្តល់ក្តីសង្ឃឹមជាច្រើនដល់អ្នកវិនិយោគដីធ្លី គម្រោងបុរីលំនៅដ្ឋាន និងពាណិជ្ជកម្មផ្សេង។ អ្នកជំនាញ បានអះអាងថា អចលនទ្រព្យនៅតាមបណ្តោយផ្លូវជាតិលេខ ៣ បានកើនឡើងខ្លាំង នៅក្នុងរយៈពេល ២ ឆ្នាំចុងក្រោយនេះ ខណៈផ្លូវជាតិមួយនេះមានចំនួនគម្រោងលំនៅដ្ឋាន និងអគារពាណិជ្ជកម្មកើនឡើងច្រើន។ ជាក់ស្តែងគម្រោង ដឺ ហ្គ្រីន វីល (The Green Ville) ជាគម្រោងបុរីលំនៅដ្ឋានដែលសាងសងនៅតំបន់ផ្លូវជាតិលេខ៣ ដែលថ្មីៗនេះគម្រោងនេះ បានបើកសម្ពោធលក់ផ្ទះគំរូថ្មី នៅថ្ងៃទី៣១ ខែឧសភា ឆ្នាំ២០២០។ តំណាងគម្រោងខាងលើ បានឲ្យដឹងថា ផ្ទះគំរូថ្មី ដែលនឹងបើកសម្ពោធនេះ ជាប្រភេទផ្ទះប្រកបអាជីវកម្ម ស្ថិតនៅលើផ្លូវមេ ១៥ម៉ែត្រ តភ្ជាប់ពីផ្លូវជាតិលេខ៣ ទៅផ្លូវក្រវ៉ាត់ក្រុងទី៣ និងផ្លូវជាតិលេខ៤។ គម្រោងនេះ ទទួលបានការចាប់អារម្មណ៍ជាខ្លាំងក្នុងការវិនិយោគ ដោយសារមានទីតាំងត្រឹមតែ ៥០០ម៉ែត្រពីស្ពានអាកាសចោមចៅថ្មី។ តំបន់ខាងលើ និងជាតំបន់ផ្លូវជាតិលេខ៣នេះ មានផ្សារទំនើប រោងភាពយន្ត Prime Cineplex មន្ទីរពេទ្យ ហាងកាហ្វេ ភោជនីយដ្ឋាន និងសាលារៀនជាច្រើន ជាចរន្តផ្លូវធំខ្វាត់ខ្វែងឆ្លងកាត់ និងជាប់ផ្លូវក្រវ៉ាត់ក្រុងទី៣ ដែលជម្រុញឲ្យតម្លៃអចលនទ្រព្យ កើនឡើងជាខ្លាំង។ គម្រោងនេះ នៅជាប់ផ្លូវជាតិលេខ ៣ ដែលមានសួនច្បារ ២៤ម៉ែត្រ និងជាទីតាំងពោរពេញទៅដោយសក្ដានុពលសេដ្ឋកិច្ច ព្រមទាំងជាតំបន់មានសន្ទុះអភិវឌ្ឍន៍ខ្ពស់ និងអំណោយផលដល់ការប្រកបរបរអាជីវកម្មខ្លាំង។ គួរបញ្ជាក់ថា ការផ្លាស់ប្តូរតម្លៃដី អាចត្រូវបានគិតតាមចន្លោះផ្លូវនីមួយៗ ដូចជា ចាប់ពីចោមចៅ រហូតដល់ ស្ពានកំពង់ទួល ដែលជាព្រំប្រទល់ខេត្តកណ្តាល និងរាជធានីភ្នំពេញ តម្លៃដីសម្រាប់អភិវឌ្ឍន៍ឧស្សាហកម្មមានចំនួន ២០០ ដុល្លារទៅ ៤០០ ដុល្លារក្នុងមួយម៉ែត្រការ៉េ៕ | 2020-06-01T12:56:47+07:00 | cen.com.kh | https://cen.com.kh/archives/212346.html |
3b3d0001-c4ac-43dd-b278-de99b1edf016 | ថ្ងៃនេះ ពុំរកឃើញករណីជំងឺកូវីដ-១៩ ថ្មីទេ | ភ្នំពេញ៖ ក្រសួងសុខាភិបាល បានប្រកាសថា ថ្ងៃនេះពុំរកឃើញ ករណីជំងឺកូវីដ-១៩ ថ្មីទេ រហូតដល់ម៉ោង ៨និង៣០ព្រឹក ថ្ងៃទី ១ មិថុនា ២០២០ យើងពុំរកឃើញករណីជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៥នាក់ដដែល ចំនួនសម្រាកពេទ្យនៅ២នាក់ ចំនួនជាសះស្បើយសរុបចំនួន១២៣នាក់ និងស្លាប់គ្មាន ។ នាយកដ្ឋានប្រយុទ្ធនឹងជំងឺឆ្លង បានបញ្ជាក់ថា ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 20895 ស្មើនឹង 1258 ក្នុង១លាននាក់៕ | 2020-06-01T10:53:29+07:00 | cen.com.kh | https://cen.com.kh/archives/212308.html |
1dc416f1-92a3-4cb0-aa97-fa714aad46ce | ថ្ងៃនេះ! ពុំមានករណីជំងឺកូវីដ-១៩ ថ្មីនោះទេ | រហូតដល់ម៉ោង៨និង៣០ព្រឹក ថ្ងៃទី១ ខែមិថុនា ឆ្នាំ២០២០ កម្ពុជាយើង ពុំមានករណីអ្នកឆ្លងជំងឺកូវីដ-១៩ ថ្មីនោះឡើយ។ នេះបើតាមការបញ្ជាក់របស់នាយកដ្ឋានប្រយុទ្ធនឹងជំងឺឆ្លង CDC នៅព្រឹក ថ្ងៃទី១ ខែមិថុនា ឆ្នាំ២០២០នេះ។ នាយកដ្ឋានប្រយុទ្ធនឹងជំងឺឆ្លង CDC នៃក្រសួងសុខាភិបាល បានបញ្ជាក់ថា៖ ចំនួនអ្នកឆ្លងកូវីដ-១៩ សរុប ១២៥នាក់ដដែល , ចំនួនអ្នកកំពុងសំរាកព្យាបាលនៅមន្ទីរពេទ្យនៅ២នាក់ ,ចំនួនជាសះស្បើយសរុបចំនួន១២៣នាក់ និងគ្មាន អ្នកបាត់បង់ជីវិត។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររង់ចាំគម្លាតពីគ្នា ឈរជជែកគ្នាគម្លាតពីគ្នា ។ ល។ | 2020-06-01T09:53:38+07:00 | kbnnews.com | https://kbn.news/archives/164593 |
d097a6c3-8f4d-4fb3-a8e2-adb0bab215a9 | ទេសរដ្ឋមន្ត្រី គន់ គីម ចុះត្រួតពិនិត្យបច្ចុប្បន្នភាព កំណត់អត្តសញ្ញាណកម្មគ្រួសារក្រីក្រ កំលុងពេលជំងឺកូវីដ នៅស្រុកអន្លង់វែង | លោក គន់ គីម ទេសរដ្ឋមន្រ្តីទទួលបន្ទុកការងារអតីតយុទ្ធជន និងជនពិការបានដឹកនាំក្រុមការងារ ចុះសួរសុខទុក្ខ និងពិនិត្យមើលការធ្វើបច្ចុប្បន្នភាព កំណត់អត្តសញ្ញាណកម្មគ្រួសារក្រីក្រកំលុងពេលជំងឺកូវីដ១៩ របស់មន្ទីរផែនការខេត្តឧត្តរមានជ័យ នៅក្នុងមូលដ្ឋានស្រុកអន្លង់វែង។ កិច្ចការខាងលើធ្វើឡើងនាពេលថ្មីៗកន្លងមកនេះ ក្នុងនោះលោកទេសរដ្ឋមន្ត្រី គន់ គីម បានឱ្យដឹងថា ក្រោយពេលទទួលបានការណែនាំ របស់រាជរដ្ឋាភិបាល ក្រុមការងារដឹកនាំដោយមន្ត្រីក្រសួងផែនការ បានធ្វើសកម្មភាពយ៉ាងសស្រាក់សស្រាំ។ ជាក់ស្តែង ក្រុមការងារបាន និងកំពុងប្រឹងប្រែងចុះសម្ភាសជាមួយ ប្រជាពលរដ្ឋថែមទៀត ធ្វើយ៉ាងណាឱ្យបានចប់តាមពេលកំណត់ របស់រាជរដ្ឋាភិបាល។ នាឱកាសនោះ លោកទេសរដ្ឋមន្ត្រី បានចុះសាកសួរសុខទុក្ខ និងនាំយកអំណោយចែក ជូនប្រជាពលរដ្ឋដែលក្រីក្រខ្វះខាត និងចុះពិនិត្យជាក់ស្តែងនូវការបង្កបង្កើនផល របស់កសិករគំរូដែលបានធ្វើការដាំដំណាំដំឡូង និងត្រសក់ទទួលបានទិន្នផលខ្ពស់ ដោយដំឡូងក្នុងមួយហិកតាទទួលបាន៦០-៧០ តោន។ ជាធម្មតា ប្រជាកសិករពុំបានធ្វើតាមបច្ចេកទេស ទទួលផលក្នុងមួយហិកតាបានផលតែ២០ តោនប៉ុណ្ណោះ។ លោកទេសរដ្ឋមន្ត្រីបានអំពាវនាវ ទៅដល់កសិករក្នុងខេត្តឧត្តរមានជ័យ ត្រូវខិតខំរៀនសូត្រទៅតាមជំនាញបច្ចេកទេស ពីកសិករគំរូរបស់អតីតយុទ្ធជនរូបនេះ និងបានស្នើអាជ្ញាធរមូលដ្ឋាន ឱ្យចេះរកមន្ត្រីជំនាញមកបង្ហាត់បង្ហាញនូវបច្ចេកទេសផ្សេង សម្រាប់ការដាំដុះ និងចិញ្ចឹមសត្វដល់ប្រជាពលរដ្ឋបន្ថែមទៀត ព្រមទាំងចេះសម្របសម្រួលរកទីផ្សារសម្រាប់កសិផលជូនប្រជាពលរដ្ឋនៅពេលដាំដុះ ឬចិញ្ចឹមបាន៕ | 2020-05-31T21:01:00+07:00 | freshnewsasia.com | https://m.freshnewsasia.com/index.php/en/localnews/160979-2020-05-31-07-01-04.html |
fa901fe8-9714-44b3-93bf-6cfef88119f7 | សម្តេចតេជោ ហ៊ុន សែន បន្តអំពាវនាវដល់ជូនរួមជាតិចូលរួមថែរក្សាសន្តិភាព និងទប់ស្កាត់ការរីករាលដាលជំងឺឆ្លងកូវីដ១៩ នៅទូទាំងប្រទេស (Video inside) | បង្ហោះសារភ្ជាប់ជាមួយរូបថតអនុស្សាវរីយ៍មួយសន្លឹកតាមរយៈ Facebook សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៣១ ខែឧសភា ឆ្នាំ២០២០នេះ បានបន្តអំពាវនាវដល់ជូនរួមជាតិ ចូលរួមថែរក្សាសន្តិភាព និងទប់ស្កាត់ការរីករាលដាលជំងឺឆ្លងកូវីដ១៩ នៅទូទាំងប្រទេស។ សម្តេចតេជោប្រមុខរាជរដ្ឋាភិបាលបានលើកឡើងថា បើទោះបីពេលនេះអត្រាឆ្លង នៅក្នុងប្រទេសមានកម្រិតទាបក៏ដោយ តែបងប្អូនជនរួមជាតិ ត្រូវបន្តយកចិត្តទុកដាក់ថែរក្សាសុខភាព ដោយមានការប្រុងប្រយ័ត្នខ្ពស់ជានិច្ច ចំពោះជំងឺឆ្លងកូវីដ១៩ ដ៏កាចសាហាវនេះ។ សម្តេចតេជោ ហ៊ុន សែន បានសរសេរក្នុង Facebook ទាំងស្រុងយ៉ាងដូច្នេះថា ។ សូមជម្រាបថា គិតមកដល់ពេលនេះ នៅកម្ពុជាបានរកឃើញអ្នកមានជំងឺកូវីដ១៩ សរុបចំនួន១២៥នាក់ (ស្ត្រី៣៩នាក់ និងបុរស៨៦នាក់) ក្នុងនោះអ្នកជំងឺ១២៣នាក់ត្រូវបានព្យាបាលជាសះស្បើយ និងចេញពីមន្ទីរពេទ្យ ខណៈអ្នកជំងឺ២នាក់កំពុងទទួលការព្យាបាល៕ | 2020-05-31T17:11:00+07:00 | freshnewsasia.com | https://m.freshnewsasia.com/index.php/en/localnews/160960-2020-05-31-03-11-17.html |
9689eb15-ab90-49f2-b6c7-ac7760753810 | តំណាងរាស្ត្រមណ្ឌលក្រចេះ នាំយកគ្រឿងឧបភោគបរិភោគ ចែកជូនគ្រួសារក្រីក្រ និងអំពាវនាវឲ្យឱ្យប្រុងប្រយ័ត្នខ្ពស់ ចំពោះជំងឺកូវីដ-១៩ | បន្ទាប់ពីប្រជុំជីវភាពបក្សប្រចាំខែរួចមក លោកស្រី ស៊ុន សាភឿន អ្នកតំណាងរាស្រ្តមណ្ឌលក្រចេះ និងជាប្រធានក្រុមការងារគណបក្ស ចុះជួយឃុំហាន់ជ័យ ស្រុកឆ្លូង បានបន្តចុះជួបសំណេះសំណាល ជាមួយគ្រួសារប្រជាពលរដ្ឋក្រីក្រចំនួន១៨ គ្រួសារក្នុងឃុំហាន់ជ័យ ស្រុកឆ្លូង និងបាននាំយកគ្រឿងឧបភោគបរិភោគ ចែកជូនពួកគាត់ផងដែរ។ សកម្មភាពមនុស្សធម៌នេះ បានធ្វើឡើងនាថ្ងៃទី៣០ ខែឧសភា ឆ្នាំ២០២០។ ក្នុងកិច្ចសំណេះសំណាលនោះ លោកស្រី ស៊ុន សាភឿន បានណែនាំដល់ប្រជាពលរដ្ឋទាំងអស់ឱ្យប្រុងប្រយ័ត្នខ្ពស់ ក្នុងការថែរក្សាការពារខ្លួនប្រាណឱ្យបានហ្មត់ចត់ តាមការណែនាំរបស់ក្រសួងសុខាភិបាល។ លោកស្រីតំណាងរាស្ត្រ ក៏បានចែកជូននូវគ្រឿងឧបភោគរិភោគ ដល់គ្រួសារប្រជាពលរដ្ឋក្រីក្រទាំង ១៨ គ្រួសារខាងលើ ដោយក្នុងមួយគ្រួសារទទួលបាន៖ អង្ករ១០គីឡូក្រាម ភួយ១ សារុង១ និងក្រមា១ ព្រមទាំងបានចែកម៉ាស និងទឹកអាល់កុលលាងដៃផងដែរ។ ជាមួយគ្នានោះ អ្នកតំណាងរាស្ត្រមណ្ឌលក្រចេះរូបនេះ ក៏បានឧបត្ថម្ភថវិកាដល់រដ្ឋបាលឃុំហាន់ជ័យនូវទឹកប្រាក់សរុបជិត ១,៥០០,០០០ រៀលផងដែរ៕ | 2020-05-31T16:41:00+07:00 | freshnewsasia.com | https://m.freshnewsasia.com/index.php/en/localnews/160957-2020-05-31-02-41-05.html |
866e329d-7332-4711-97a9-e1cd0215b7cc | «ផលប៉ះពាល់នៃវិបត្តិជំងឺកូវីដ-១៩ ចំពោះសេដ្ឋកិច្ចរបស់ប្រទេសកម្ពុជា» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទស្អែកនេះ | កម្មវិធី «ភ្ញៀវពិសេសប្រចាំសប្តាហ៍» សម្រាប់នៅថ្ងៃចន្ទ ទី០១ ខែមិថុនា ឆ្នាំ២០២០ លោកបណ្ឌិត ម៉ី កល្យាន ប្រធានក្រុមប្រឹក្សាភិបាលវិទ្យាស្ថាន CDRI នឹងពន្យល់ជុំវិញប្រធានបទ៖ ក្នុងកម្មវិធី របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងបណ្ឌិត ម៉ី កល្យាន ធ្វើឡើងនៅម៉ោង២រសៀល និងម៉ោង៩យប់ ថ្ងៃទី០១ ខែមិថុនា ឆ្នាំ២០២០ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News. | 2020-05-31T16:02:00+07:00 | freshnewsasia.com | https://m.freshnewsasia.com/index.php/en/localnews/160953-2020-05-31-02-02-35.html |
e12a5df1-de68-4510-a5f0-6d2c23bda55f | ថ្ងៃនេះពុំរកឃើញករណីជំងឺកូវីដ-១៩ ថ្មីទេ | ភ្នំពេញ៖ ក្រសួងសុខាភិបាល បានឲ្យដឹងថា ថ្ងៃនេះពុំរកឃើញករណី ជំងឺកូវីដ-១៩ ថ្មីទេរហូតដល់ម៉ោង ៨និង១០ព្រឹក ថ្ងៃទី ៣១ ឧសភា ២០២០ យើងពុំរកឃើញករណីជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៥នាក់ដដែល ចំនួនសម្រាកពេទ្យនៅ២នាក់ ចំនួនជាសះស្បើយសរុបចំនួន១២៣នាក់ និងស្លាប់គ្មាន ។ នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល បានប្រកាសថា ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររង់ចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 20406 ស្មើនឹង 1229 ក្នុង១លាននាក់៕ | 2020-05-31T08:33:49+07:00 | cen.com.kh | https://cen.com.kh/archives/212049.html |
334b3f07-013e-4355-8561-5dda6c12a6a2 | ទូតខ្មែរនៅអេហ្ស៉ីប ជូនដំណឹងពីវិធានការថ្មីៗ របស់រដ្ឋាភិបាលអេហ្ស៉ីប ដើម្បីទប់ស្កាត់ជំងឺ COVID-19 | ស្ថានទូតកម្ពុជាប្រចាំប្រទេសអេហ្ស៉ីប បានបន្ដចេញសេចក្តីជូនដំណឹងដល់និស្សិតខ្មែរ ដែលកំពុងសិក្សានៅអេហ្ស៉ីបពីវិធានការថ្មីៗ របស់រដ្ឋាភិបាលអេហ្ស៉ីប ក្នុងការបង្ការទប់ស្កាត់ និងប្រយុទ្ធប្រឆាំង COVID-19។ នេះបើយោងតាមសេចក្តីជូនដំណឹង របស់ស្ថានទូតកម្ពុជាប្រចាំប្រទេសអេហ្ស៉ីប ដែលបណ្ដាញព័ត៌មាន Fresh News ទទួលបាននៅល្ងាចថ្ងៃទី៣០ ខែឧសភា ឆ្នាំ២០២០។ ស្ថានឯកអគ្គរាជទូតកម្ពុជា ប្រចាំសាធារណរដ្ឋអារ៉ាប់អេហ្ស៉ីប បានបញ្ជាក់ថា និស្សិតទាំងអស់ត្រូវពាក់ម៉ាស នៅកន្លែងទីសាធារណៈ ជៀសវាងការផាកពិន័យ ជាថវិកាចំនួន៤០០ផោន ឬក៏អាចឈានដល់ការបញ្ចូនទៅពន្ធនាគារ ចំពោះប្រជាពលរដ្ឋ និងជនបរទេសដែលល្មើសបំរាមនេះ។ នៅក្នុងសេចក្តីជូនដំណឹងនេះ ស្ថានទូតកម្ពុជាប្រចាំប្រទេសអេហ្ស៉ីប បានបន្ថែមទៀតថា អាជ្ញាធរអេហ្ស៉ីប នឹងចាប់ផ្តើមអនុវត្តការផាកពិន័យជាថវិកា ចំនួន៤០០ផោន ឬបញ្ចូនទៅពន្ធនាគារនេះ ចាប់ពីថ្ងៃទី៣០ ខែឧសភានេះតទៅ ដូច្នេះសូមនិស្សិតទាំងអស់កុំធ្វេសប្រហែស។ ជាមួយគ្នានេះ ស្ថានឯកអគ្គរាជទូតកម្ពុជា ប្រចាំសាធរណរដ្ឋអារ៉ាប់អេហ្ស៉ីប ជឿជាក់យ៉ាងមុតមាំថា សិស្ស និស្សិតទាំងអស់ដែលកំពុងសិក្សានៅតាមសាលារៀន និងសាកលវិទ្យាល័យនានា និងយកចិត្តទុកដាក់តាមដានស្ថានការណ៍វិវត្តន៍ និងវិធានការសំខាន់ៗ ដែលរាជរដ្ឋាភិបាលអេហ្ស៉ីបបានដាក់ចេញ និងចូលរួមអនុវត្តទាំងអស់គ្នា ហើយថែទាំសុខភាពដោយមានការប្រុងប្រយ័ត្នខ្ពស់ ជៀសវាងការឆ្លងជំងឺជាយថាហេតុ៕ | 2020-05-31T04:22:00+07:00 | freshnewsasia.com | https://m.freshnewsasia.com/index.php/en/localnews/160943-2020-05-30-14-22-52.html |
c0b9ecaa-afeb-48df-bcda-b904a64dac30 | ដែនកោះម៉ាល់ឌីវដ៏តូចមួយនេះមានអ្នកឆ្លងជំងឺ COVID-19 កើនដល់ជិត១,៦០០នាក់ហើយ (Video inside) | យោងតាមទិន្នន័យពីអាជ្ញាធរសុខាភិបាល នៃប្រទេសដីកោះម៉ាល់ឌីវបានឲ្យដឹងថា ចំនួនករណីឆ្លង COVID-19 នៅក្នុងដែនដីកោះដ៏តូចមួយនេះ បានកើនឡើងដល់ ១,៥៩១ករណីហើយ គិតត្រឹមថ្ងៃសៅរ៍ ទី៣០ ខែឧសភា ឆ្នាំ២០២០ នេះតែម្តង។ នេះបើតាមការចេញផ្សាយដោយ ទីភ្នាក់ងារព័ត៌មានស៊ីនហួរ។ ករណីឆ្លងថ្មីចំនួន ៤៤ករណី ត្រូវបានបូកបន្ថែមនៅថ្ងៃសៅរ៍នេះ ដោយក្នុងនោះមាន ១៣នាក់ជាប្រជាជនម៉ាល់ឌីវ និង ២៩នាក់ជាជនជាតិបង់ក្លាដែស ខណៈ ០២នាក់ផ្សេងទៀតជាជនជាតិឥណ្ឌា។ ទោះជាយ៉ាងណា បើតាមប្រព័ន្ធផ្សព្វផ្សាយក្នុងស្រុកបានរាយការណ៍ឲ្យដឹងថា អាជ្ញាធរសុខាភិបាលម៉ាល់ឌីវ បានសម្រេចលុបចោលវិធានការរឹតត្បិតលើការធ្វើដំណើររវាងកោះ ដែលមិនមានការផ្ទុះឡើងជាចង្កោមនៃជំងឺ COVID-19។ វិធានការបិទទ្វារប្រទេស ដើម្បីទប់ស្កាត់ការឆ្លងរីករាលនៃជំងឺរាតត្បាតសកល COVID-19 ត្រូវបានអាជ្ញាធរប្រទេសនេះដាក់លើតំបន់រដ្ឋធានី ម៉ាល់ (Male) ចាប់តាំងពីថ្ងៃទី ១៥ ខែមេសាមកម្ល៉េះ ហើយត្រូវបានពន្យារ ០២សប្តាហ៍បន្ថែមទៀត ជាមួយនឹងការបន្ធូរបន្ថយបន្តិចបន្តួចមកវិញ ដើម្បីឲ្យសកម្មភាពសេដ្ឋកិច្ចរស់ឡើងវិញ។ គួរជម្រាបថា ប្រទេសដែលមានចំនួនប្រជាជនប្រមាណជាង ៥.៤សែននាក់នេះ រហូតមកទល់នឹងពេលបច្ចុប្បន្នមានអ្នកស្លាប់ដោយសារជំងឺ COVID-19 ចំនួន ០៥នាក់ និងជាសះស្បើយ ២៤២នាក់ ក្នុងចំណោមករណីឆ្លងសរុបទាំង ១,៥៩១ករណីខាងលើ។ ម៉ាល់ឌីវត្រូវបានចាត់ទុកជាឋានសួគ៌ទេសចរមួយ ដែលមានទីតាំងស្ថិតនៅក្នុងមហាសមុទ្រឥណ្ឌា ជាមួយនិងផ្ទៃក្រឡាសរុប ២៩៨គីឡូម៉ែត្រក្រឡា ដោយបូកបញ្ចូលគ្នារវាងកោះតូចធំ និងថ្មប៉ប្រះទឹកសរុប ១,១៩២ទីតាំង៕ | 2020-05-31T00:16:00+07:00 | freshnewsasia.com | https://m.freshnewsasia.com/index.php/en/internationalnews/160934-2020-05-30-10-16-50.html |
81cd65fc-5393-4624-ba47-83e815d567ee | ទាហានមួកខៀវកម្ពុជាម្នាក់ស្លាប់ ដោយជំងឺកូវីដ១៩ នៅប្រទេសម៉ាលី ខណៈខ្មែរម្នាក់ពីថៃឆ្លងជំងឺនេះ | កងទ័ពមួកខៀវកម្ពុជាម្នាក់ដែល កំពុងបំពេញបេសកកម្មក្រោមឆត្រអង្គការសហប្រជាជាតិ នៅក្នុងសាធារណរដ្ឋម៉ាលី (Republic of Mali) បានទទួលមរណភាព ដោយសារជំងឺកូវីដ-១៩ (Covid-19) កាលពីថ្ងៃទី២៩ ឧសភា។ ជាមួយគ្នានេះដែរ ក្រសួងសុខាភិបាល រកឃើញពលរដ្ឋខ្មែរម្នាក់ ទើបត្រលប់មកពីពិធីបុណ្យសាសនា ក្នុងប្រទេសថៃ ចូលមកកម្ពុជាវិញ មានផ្ទុកជំងឺកូវីដ-១៩។ រដ្ឋមន្ត្រីក្រសួងការពារជាតិ លោក ទៀ បាញ់ ថ្លែងថា សាកសពរបស់មន្ត្រីយោធាខ្មែរ លោក ស សាវី ត្រូវបានចាត់ចែងដោយអង្គការសហប្រជាជាតិ និងកំពុងស្ថិតនៅប្រទេសម៉ាលីនៅឡើយ។ លោកមិនទាន់ដឹងថា តើអង្គការសហប្រជាជាតិនឹងអនុញ្ញាតឱ្យកម្ពុជា ដឹកសាកសពនាយទាហានរូបនោះ មកធ្វើបុណ្យនៅកម្ពុជា ឬអត់នោះទេ៖ « »។ ថ្លែងក្នុងសន្និសីទសារព័ត៌មាន នៅថ្ងៃទី៣០ ឧសភា ពីខេត្តកោះកុង លោក ទៀ បាញ់ អះអាងថា អាជ្ញាធរកម្ពុជា និងអង្គការសហប្រជាជាតិ បានខិតខំប្រឹងប្រែងជួយ ដល់យោធាខ្មែរ ដែលឆ្លងជំងឺកូវីដ១៩ ដែលកំពុងបំពេញបេសកកម្ម នៅប្រទេសម៉ាលី បានជាសះស្បើយច្រើននាក់ហើយ លើកលែងតែ លោក ស សាវី ម្នាក់គត់ ដែលទទួលមរណភាព។ អគ្គលេខាធិការអង្គការសហប្រជាជាតិ លោក អង់តូនីញូ ហ្គូទែរ៉េស (António Guterres) បានចូលរួមរំលែកទុក្ខ ដល់ការស្លាប់កងទ័ពមួកខៀវរបស់កម្ពុជា។ សេចក្ដីប្រកាសរបស់អង្គការសហប្រជាជាតិ បង្ហាញថា កងទ័ពមួកខៀវ កំពុងបំពេញបេសកកម្មរក្សាសន្តិភាព ក្រោមឆត្រអង្គការសហប្រជាជាតិ នៅប្រទេសម៉ាលី ចំនួន២នាក់ បានស្លាប់ ដោយសារ ឆ្លងជំងឺកូវីដ-១៩ គឺម្នាក់ មកពីប្រទេសកម្ពុជា និងម្នាក់ទៀត មកពីប្រទេស អេល សាវ៉ាឌ័រ (El Salvador)។ កងទ័ពកម្ពុជា កំពុងបំពេញបេសកកម្ម នៅប្រទេសម៉ាលី ក្រោមឆត្រអង្គការសហប្រជាជាតិ មានជិតបីរយ (២៩៨នាក់) ដោយចែកជាផ្នែកកងកម្លាំងកម្ទេចគ្រាប់មិនទាន់ផ្ទុះ (១៤៤នាក់ ស្រី១១នាក់) និងកងវិស្វកម្មព្រលានយន្តហោះ (១៥៤នាក់ នារី១៤នាក់)។ លោក ស សាវី ដែលមានឋានន្តរសក្ដិឧត្ដមសេនីយ៍ទោ ក្នុងជួរកងទ័ពកម្ពុជា គឺជាកងកម្លាំង ស្ថិតនៅកងអនុសេនាកម្ទេចគ្រាប់មិនទាន់ផ្ទុះ។ អាស៊ីសេរី មិនអាចសុំការបញ្ជាក់បន្ថែមរឿងនេះ ពីអ្នកនាំពាក្យក្រសួងការពារជាតិ លោក ឈុំ សុជាត និង អ្នកនាំពាក្យមជ្ឈមណ្ឌលជាតិគ្រប់គ្រងកងកម្លាំងរក្សាសន្តិភាពកម្ពុជា លោក ផល សាម៉ន បានទេ នៅថ្ងៃទី៣០ ឧសភា។ ប៉ុន្តែ លោក ផល សាម៉ន បានប្រាប់សារព័ត៌មានក្នុងស្រុក ថា កងទ័ពមួកខៀវកម្ពុជា ចំនួន០៧នាក់ មានឆ្លងជំងឺកូវីដ១៩ ដោយ២នាក់ បានជាសះស្បើយ ហើយ៤នាក់ទៀត កំពុងសម្រាកព្យាបាល និងរង់ចាំយកសំណាក ទៅពិនិត្យជាថ្មី។ គិតត្រឹមចុងខែឧសភានេះ កងទ័ពកម្ពុជា ចំនួន ១០នាក់គត់ បានបាត់បង់ជីវិត ក្នុងពេលបំពេញបេសកកម្ម ក្នុងប្រទេសម៉ាលី ដោយសារសង្គ្រាម គ្រាប់មិនទាន់ផ្ទុះ និងជំងឺកូវីដ១៩។ ជាមួយគ្នានេះ បច្ចុប្បន្ន កម្ពុជា មានកម្លាំងមួកខៀវ កំពុងបំពេញបេសកកម្ម ក្នុងប្រទេសចំនួន៤ គឺ លីបង់ ស៊ូដង់ខាងត្បូង ម៉ាលី និងសាធារណរដ្ឋអាហ្វ្រិកកណ្ដាល ក្រោមឆត្ររបស់អង្គការសហប្រជាជាតិ ដែលសរុបទាំង ៤ប្រទេស មានជិតប្រាំបីរយ (៨០០)នាក់។ ស្របពេលនៃការស្លាប់នាយទាហានជាន់ខ្ពស់របស់កម្ពុជានេះ ក្រសួងសុខាភិបាល បានប្រកាសថា មានអ្នកជំងឺកូវីដ១៩ ម្នាក់ទៀតហើយ បានជាសះស្បើយ ប៉ុន្តែជាមួយគ្នានេះ ក្រសួងក៏រកឃើញករណីវិជ្ជមានថ្មីមួយទៀតផងដែរ។ ករណីថ្មីនេះកើតលើ បុរសម្នាក់ អាយុ២៦ឆ្នាំ ដែលបានទៅចូលរួមសិក្សាសាសនា នៅសាលាមួយ នៃខេត្តយ៉ាឡា (Yala) ប្រទេសថៃ ហើយបានត្រលប់ចូលកម្ពុជា នៅថ្ងៃទី២៨ ឧសភា មានផ្ទុកជំងឺកូវីដ១៩។ បុរសរូបនេះរស់នៅខេត្តត្បូងឃ្មុំ ហើយបច្ចុប្បន្នកំពុងសម្រាកព្យាបាលនៅមន្ទីរពេទ្យមិត្តភាពកម្ពុជា-ជប៉ុន នៅស្រុកមង្គលបូរី ខេត្តបន្ទាយមានជ័យ។ គិតជាសរុបត្រឹមថ្ងៃទី៣០ ឧសភា កម្ពុជាមានអ្នកកើតជំងឺកូវីដ-១៩ ចំនួន១២៥ ករណី ព្យាបាលជាសះស្បើយចំនួន១២៣ នាក់ ហើយ២ នាក់ដែលនៅសល់កំពុងសម្រាកព្យាបាលនៅមន្ទីរពេទ្យ៕ | 2020-05-30T23:45:00+07:00 | rfa.org | https://www.rfa.org/khmer/news/health/a-Cambodian-senior-military-official-died-of-COVID-19-in-Mali-05302020121254.html |
7d81c6e4-aa39-4102-8479-96876d0a7965 | សមាគមអ្នកចឹញ្ចឹមសត្វកម្ពុជា ជំរុញឲ្យប្រជាកសិករចិញ្ចឹមសត្វ ប្រុងប្រយ័ត្នពីការផ្ទុះជំងឺឆ្លងសត្វឡើងវិញ «យើងភ្លេចជំងឺ តែជំងឺមិនភ្លេចយើងទេ» | សមាគមអ្នកចឹញ្ចឹមសត្វកម្ពុជា នៅថ្ងៃទី៣០ ខែឧសភា ឆ្នាំ២០២០នេះ បានបើកសិក្ខាសាលា ស្តីពី «ការជំរុញវិស័យចិញ្ចឹមសត្វនៅកម្ពុជា" ដើម្បីស្វែងរកគន្លឹះក្នុងការជំរុញលើកកម្ពស់ ការចឹញ្ចឹមសត្វ និងដើម្បីផ្គង់ផ្គង់ទីផ្សារសាច់សត្វ នៅកម្ពុជាឲ្យបានគ្រប់គ្រាន់។ សិក្ខាសាលានេះ បានធ្វើឡើងក្រោមអធិបតីភាព លោក តាន់ ផាន់ណារ៉ា ប្រតិភូរាជរដ្ឋាភិបាលកម្ពុជា ទទួលបន្ទុកជាអគ្គនាយកនៃអគ្គនាយកដ្ឋានសុខភាពសត្វ និងផលិតកម្ម ដោយមានការចូលរួមពីសមាគមអ្នកចឹញ្ចឹមសត្វកម្ពុជា តំណាងមន្ទីរកសិកម្ម រុក្ខាប្រមាញ់ និងនេសាទ តំណាងធនាគារអភិវឌ្ឍន៍ជនបទ កសិករចិញ្ចឹមសត្វចំនួនប្រមាណ១៥០នាក់ និងអ្នកពាក់ព័ន្ធផ្សេងៗនៅសណ្ឋាគារ រីជេនស៊ី ខេត្តសៀមរាប។ លោក ស៊្រុន ពៅ ប្រធានសមាគមអ្នកចឹញ្ចឹមសត្វកម្ពុជាបានថ្លែងថា លោកចាប់អារម្មណ៍អំពីគោលបំណងនៃសិក្ខាសាលានេះ ដែលជាឱកាសពិសេស និងជាវេទិកាពិភាក្សាជាមួយអគ្គនាយកដ្ឋាន សុខភាពសត្វ និងផលិតកម្មសត្វ សមាគមអ្នកចឹញ្ចឹមសត្វ អ្នកជំនាញផ្សេងៗមានអ្នកជំនាញខាងជំងឺសត្វ អ្នកចឹញ្ចឹមសត្វ និងធនាគារអភិវឌ្ឍន៍ជបបទ ដើម្បីស្វែងរកគន្លឹះក្នុងការជំរុញលើកកម្ពស់ការចឹញ្ចឹមសត្វនៅក្នុងប្រទេសកម្ពុជា ដើម្បីផ្គង់ផ្គង់ទីផ្សារសាច់សត្វនៅកម្ពុជាឲ្យបានគ្រប់គ្រាន់។ លោកបានថ្លែងបន្តថា ទន្ទឹមនឹងការយកចិត្តទុកដាក់របស់ក្រសួងកសិកម្ម រុក្ខាប្រមាញ់ និងនេសាទ ក៏ដូចជាអគ្គនាយកដ្ឋានសុខភាពសត្វ និងផលិតកម្មសត្វក្នុងការរឹតបណ្តឹង និងកាត់បន្ថយការនាំចូលសត្វនោះ គឺលោកប្រធានបានរំលឹកឲ្យប្រជាកសិករប្រុងប្រយ័ត្នអំពីការផ្ទុះជំងឺឆ្លងសត្វឡើងវិញ ដោយលើកឡើងថា ។ លោក រស់ សេងហាក់ តំណាងធនាគារអភិវឌ្ឍន៍ជនបទ បានលើកឡើងអំពីទុនពិសេសសម្រាប់ លើកកម្ពស់វិស័យកសិកម្ម ក៏ដូចជាការចឹញ្ចឹមសត្វ ដោយទុនពិសេសនេះមានលក្ខណៈអនុគ្រោះច្រើន និងងាយស្រួលក្នុងការទទួលបានប្រាក់កម្ចី។ លោក តាន់ ផាន់ណារ៉ា ប្រតិភូរាជរដ្ឋាភិបាល បានធ្វើការសំណេះសំណាល ជាមួយអង្គសិក្ខាសាលាទាំងមូលអំពីសិក្ខាសាលាថ្ងៃនេះ ដែលជាឱកាសពិសេសដែលក្រុមអ្នកជំនាញ និងកសិករជួបជុំគ្នា ដែលជាវេទិកាមួយបើកចំហរឲ្យបងប្អូនធ្វើការចោទសួរដោយផ្ទាល់ និងក្រុមអ្នកជំនាញ នូវអ្វីដែលបងប្អូនជួបការលំបាក ដើម្បីស្វែងរកដំណោះស្រាយសមស្រប ក្នុងការជំរុញការចឹញ្ចឹមសត្វ។ លោកបានលើកឡើងបន្តអំពីការកាត់បន្ថយការនាំចូលសត្វជាពិសេសជ្រូក និងមាន់ ស្របតាមអនុសាសន៍របស់លោក វេង សាខុន រដ្ឋមន្រ្តីក្រសួងកសិកម្ម រុក្ខាប្រមាញ់ និងនេសាទ ក្នុងការគ្រប់គ្រងតម្លៃសត្វនៅលើទីផ្សារ ឲ្យបានស្ថិរភាពដែលជាគន្លឹះក្នុងការជំរុញការចឹញ្ចឹមសត្វ នៅក្នុងស្រុករបស់ប្រជាកសិករ។ លោកក៏បានធ្វើការសំណេះសំណាលអំពីបទពិសោធន៍ កន្លងមកជាមួយកសិករអំពីការទប់ស្កាត់ការឆ្លងរាលដាលជំងឺសត្វ ការទប់ស្កាត់ចរាចរជ្រូកខុសច្បាប់ ការលើកម្ពស់ការចឹញ្ចឹមសត្វ និងការយកចិត្តទុកដាក់ខ្ពស់របស់លោក វេង សាខុន រដ្ឋមន្រ្តីក្រសួងកសិកម្ម រុក្ខាប្រមាញ់ និងនេសាទ និងការឆ្លើយឆ្លងជាមួយអង្គសិក្ខាសាលាទាំងមូល៕ | 2020-05-30T22:31:00+07:00 | freshnewsasia.com | https://m.freshnewsasia.com/index.php/en/localnews/160918-2020-05-30-08-31-42.html |
121b7f4f-5761-4c1c-a9f6-ab6a60dc6a66 | GMAC អំពាវនាវឲ្យបណ្ដាលរោងចក្រកាត់ដេរ អនុវត្ដឲ្យបានខ្ជាប់ខ្ជួន នូវគោលការណ៍បង្ការការពារជំងឺកូវីដ-១៩ | សមាគមរោងចក្រកាត់ដេរនៅកម្ពុជា (GMAC) បានចេញលិខិតអំពាវនាវ ជូនចំពោះអ្នកគ្រប់គ្រងរោងចក្រទាំងអស់ ដែលកំពុងបើកដំណើរការ នៅក្នុងប្រទេសកម្ពុជា អនុវត្ដឲ្យបានខ្ជាប់ខ្ជាន នូវគោលការណ៍ណែនាំរបស់ក្រសួងសុខាភិបាល អំពីការបង្ការការពារជំងឺកូវដី-១៩។ | 2020-05-30T22:18:00+07:00 | freshnewsasia.com | https://m.freshnewsasia.com/index.php/en/localnews/160913-2020-05-30-08-18-04.html |
a974adac-a405-46ca-b60d-ecccc32dac6f | នាយឧត្តមសេនីយ៍ វង្ស ពិសេន រំលែកទុក្ខចំពោះការស្លាប់ របស់កងទ័ពមួកខៀវរបស់ខ្មែរនៅប្រទេសម៉ាលី ដោយសារជំងឺកូវីដ១៩ | នាយឧត្តមសេនីយ៍ វង្ស ពិសេន អគ្គមេបញ្ជាការកងយោធពលខេមរភូមិន្ទ នៅថ្ងៃទី៣០ ខែឧសភា ឆ្នាំ២០២០នេះ បានចូលរួមរំលែក និងសោកស្តាយចំពោះកងទ័ពមួកខៀវកម្ពុជា ដែលបានទទួលមរណភាព នៅប្រទេសម៉ាលី ដោយសារជំងឺកូវីដ១៩។ កងទ័ពមួកខៀវកម្ពុជាមួយរូប គឺលោកឧត្តមសេនីយ៍ទោ ស សាវី បានស្លាប់បាត់បង់ជីវិតដោយសារជំងឺកូវីដ១៩ ពេលលោកកំពុងបំពេញបេសកកម្មមនុស្សធម៌ ក្រោមស្លាកអង្គការសហប្រជាជាតិ នៅប្រទេសម៉ាលី កាលពីថ្ងៃទី២៩ ខែឧសភា ឆ្នាំ២០២០ ម្សិលមិញ។ នាយឧត្តមសេនីយ៍ វង្ស ពិសេន បានចាត់ទុកការបាត់បង់ជីវិតរបស់យុទ្ធជនខ្មែរនៅបរទេសនេះ ជាការលះបង់ដ៏ធំធេងមិនអាចកាត់ថ្លៃបានចំពោះជាតិមាតុភូមិ ជាពិសេសកិច្ចមនុស្សធម៌ក្រោមឆត្រអង្គការសហប្រជាជាតិ។ សូមបញ្ជាក់ថា បច្ចុប្បន្ននេះកងកម្លាំងមួកខៀវរបស់កម្ពុជា ចំនួន៥ កងធំៗ សរុបជិត ៧៨៧នាក់ ក្នុងនោះនារីចំនួន ៧៦នាក់ បាននិងកំពុងបំពេញបេសកកម្មរក្សាសន្តិភាពក្រោមឆ័ត្ររបស់អង្គការសហប្រជាជាតិ នៅតាមបណ្តាប្រទេសចំនួន៦រួមមាន៖ លីបង់, ស៊ូដង់, ស៊ូដង់ខាងត្បូង, ម៉ាលី, សាធារណរដ្ឋអាហ្វ្រិកកណ្តាល និងយ៉េមែន។ កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៧នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩។ ក្នុងនោះស្លាប់ ១នាក់ ជាសះស្បើយ ២នាក់ និង ៤នាក់ផ្សេងទៀត កំពុងព្យាបាល៕ | 2020-05-30T21:36:00+07:00 | freshnewsasia.com | https://m.freshnewsasia.com/index.php/en/localnews/160910-2020-05-30-07-36-49.html |
75e1a5b8-5dbe-4241-896a-7137b33d6a52 | UNDP ថ្លែងសាររំលែកទុក្ខចំពោះការស្លាប់ របស់កងទ័ពមួកខៀវរបស់ខ្មែរនៅប្រទេសម៉ាលី ដោយសារជំងឺកូវីដ១៩ | កម្មវិធីអភិវឌ្ឍន៍អង្គការសហប្រជាជាតិប្រចាំនៅកម្ពុជា (UNDP Cambodia) នៅថ្ងៃទី៣០ ខែឧសភា ឆ្នាំ២០២០នេះ ចេញសាររំលែកទុក្ខយ៉ាងក្រៀមក្រំជាមួយរាជរដ្ឋាភិបាល និងក្រុមគ្រួសារ ចំពោះការស្លាប់របស់ឧត្តមសេនីយ៍ទោ ស សាវី ដោយសារជំងឺកូវីដ១៩ ពេលបំពេញបេសកកម្មរក្សាសន្តិភាព នៅប្រទេសម៉ាលី។ UNDP បានថ្លែងសាររំលែកទុក្ខតាមរយៈ Facebook របស់ខ្លួនយ៉ាងដូច្នេះថា៖ ។ សូមបញ្ជាក់ថា លោកឧត្តមសេនីយ៍ទោ ស សាវី បានទៅបំពេញបេសកកម្មមនុស្សធម៌ ក្រោមស្លាកអង្គការសហប្រជាជាតិ បានស្លាប់នៅក្នុងមន្ទីរពេទ្យក្នុងប្រទេសម៉ាលី កាលពីថ្ងៃទី២៩ ខែឧសភា ឆ្នាំ២០២០ម្សិលមិញ បន្ទាប់ពីឆ្លងជំងឺកូវីដ១៩។ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានបង្ហាញអារម្មណ៍សោកស្តាយយ៉ាងជ្រាលជ្រៅចំពោះមរណភាពរបស់លោក ស សាវី។ សម្តេចពិជ័យសេនា បានចាត់ទុកការបាត់បង់ជីវិតរបស់យុទ្ធជនខ្មែរនៅបរទេសនេះ ជាការលះបង់ដ៏ធំធេងមិនអាចកាត់ថ្លៃបានចំពោះជាតិមាតុភូមិ ជាពិសេសកិច្ចមនុស្សធម៌ក្រោមឆត្រអង្គការសហប្រជាជាតិ។ សម្តេចពិជ័យសេនា ទៀ បាញ់ បានបញ្ជាក់ដែរថា សពយុទ្ធជនពលីរូបនេះ ភាគីកម្ពុជា បានសហការយ៉ាងជិតស្និទ្ធជាមួយអង្គការសហប្រជាជាតិ ដើម្បីរៀបចំសពយុទ្ធជនរបស់កម្ពុជា ឱ្យសាកសមនឹងការលះបង់ ដើម្បីបុព្វហេតុមនុស្សធម៌។ សូមបញ្ជាក់ថា បច្ចុប្បន្ននេះកងកម្លាំងមួកខៀវរបស់កម្ពុជា ចំនួន៥ កងធំៗ សរុបជិត ៧៨៧នាក់ ក្នុងនោះនារីចំនួន ៧៦នាក់ បាននិងកំពុងបំពេញបេសកកម្មរក្សាសន្តិភាពក្រោមឆ័ត្ររបស់អង្គការសហប្រជាជាតិ នៅតាមបណ្តាប្រទេសចំនួន៦រួមមាន៖ លីបង់, ស៊ូដង់, ស៊ូដង់ខាងត្បូង, ម៉ាលី, សាធារណរដ្ឋអាហ្វ្រិកកណ្តាល និងយ៉េមែន។ កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៧នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩។ ក្នុងនោះស្លាប់ ១នាក់ ជាសះស្បើយ ២នាក់ និង ៤នាក់ផ្សេងទៀត កំពុងព្យាបាល។ លោកឧត្តមសេនីយ៍ឯក ផល សាម៉ន អ្នកនាំពាក្យមជ្ឈមណ្ឌលជាតិគ្រប់គ្រងកងកម្លាំងរក្សាសន្តិភាព បោសសម្អាតមីន និងកាកសំណល់សង្គ្រាម បានឱ្យដឹងថា បច្ចុប្បន្នកម្ពុជាមានកងកម្លាំងកំពុងបំពេញការងារនៅប្រទេសម៉ាលី ២៩៨នាក់ នារី ៣០នាក់។ លោកឧត្តមសេនីយ៍ឯក ផល សាម៉ន បានឱ្យដឹងដែរថា បច្ចុប្បន្ននៅប្រទេសម៉ាលី មានអ្នកឆ្លងជំងឺកូវីដ១៩ចំនួន ១,១៩៤នាក់ ក្នុងនោះមន្ត្រីរបស់អង្គការសហប្រជាជាតិដែលឆ្លងមានចំនួន ៧៣នាក់ រាប់ទាំងកម្ពុជា៧នាក់ផងដែរ៕ | 2020-05-30T19:58:00+07:00 | freshnewsasia.com | https://m.freshnewsasia.com/index.php/en/localnews/160893-2020-05-30-05-58-40.html |
c5bf7d96-8df0-4922-870f-cb7c4a8912f6 | រដ្ឋមន្ត្រីការពារជាតិ សោកស្តាយចំពោះការពលីជីវិត របស់កងទ័ពមួកខៀវដោយសារជំងឺកូវីដ១៩ នៅប្រទេសម៉ាលី (Video inside) | សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានបង្ហាញអារម្មណ៍សោកស្តាយចំពោះកងទ័ពមួកខៀវកម្ពុជា ដែលបានពលីជីវិតនៅប្រទេសម៉ាលី ដោយសារជំងឺកូវីដ១៩។ ការបង្ហាញអារម្មណ៍សោកស្តាយរបស់សម្តេចពិជ័យសេនា ទៀ បាញ់ បានធ្វើឡើងនៅព្រឹកថ្ងៃទី៣០ ខែឧសភា ឆ្នាំ២០២០នេះ ក្នុងឱកាសអញ្ជើញជាអធិបតីភាពបញ្ចុះបឋមសីលា សាងសង់ស្តូបវិមាននយោបាយឈ្នះឈ្នះ នៅក្នុងទឹកដីខេត្តកោះកុង។ កងទ័ពមួកខៀវកម្ពុជាមួយរូប គឺលោកឧត្តមសេនីយ៍ទោ ស សាវី បានស្លាប់បាត់បង់ជីវិតដោយសារជំងឺកូវីដ១៩ ពេលលោកកំពុងបំពេញបេសកកម្មមនុស្សធម៌ ក្រោមស្លាកអង្គការសហប្រជាជាតិ នៅប្រទេសម៉ាលី កាលពីថ្ងៃទី២៩ ខែឧសភា ឆ្នាំ២០២០កន្លងទៅនេះ។ សម្តេចពិជ័យសេនា ទៀ បាញ់ បានឱ្យដឹងថា កងទ័ពមួកខៀវកម្ពុជា ដែលបាត់បង់ជីវិតដោយសារជំងឺកូវីដ១៩នេះ គឺជាកងកម្លាំងគាំទ្រថ្នាក់ជាតិ ដែលធ្វើប្រតិបត្តិការនៅក្នុងប្រទេសម៉ាលី។ សម្តេចពិជ័យសេនា បានចាត់ទុកការបាត់បង់ជីវិតរបស់យុទ្ធជនខ្មែរនៅបរទេសនេះ ជាការលះបង់ដ៏ធំធេងមិនអាចកាត់ថ្លៃបានចំពោះជាតិមាតុភូមិ ជាពិសេសកិច្ចមនុស្សធម៌ក្រោមឆត្រអង្គការសហប្រជាជាតិ។ ប្រមុខការពារជាតិកម្ពុជា បានថ្លែងគូសបញ្ជាក់ថា៖ ។ សម្តេចពិជ័យសេនា ទៀ បាញ់ បានបញ្ជាក់ដែរថា សពយុទ្ធជនពលីរូបនេះ ភាគីកម្ពុជា បានសហការយ៉ាងជិតស្និទ្ធជាមួយអង្គការសហប្រជាជាតិ ដើម្បីរៀបចំសពយុទ្ធជនរបស់កម្ពុជា ឱ្យសាកសមនឹងការលះបង់ ដើម្បីបុព្វហេតុមនុស្សធម៌។ សម្តេចពិជ័យសេនា ទៀ បាញ់ បានបន្ថែមថា រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន, ក្រសួងការពារជាតិ ជានិច្ចកាលបានយកចិត្តទុកដាក់យ៉ាងខ្លាំងចំពោះកងទ័ពមួកខៀវកម្ពុជា នៅក្រៅប្រទេសដោយបានបញ្ជូននូវសម្ភារការពារ ទប់ស្កាត់ និងបង្ការវីរុសកូវីដ១៩ ដល់កងទ័ពកម្ពុជា នៅក្រៅប្រទេសដែលកំពុងបំពេញបេសកកម្មមនុស្សធម៌ ក្រោមឆត្រអង្គការសហប្រជាជាតិ ជាពិសេសបានផ្សព្វផ្សាយតាមការណែនាំរបស់ក្រាសួងសុខាភិបាលដល់កងទ័ពកម្ពុជានៅតាមតំបន់ឈរជើងរៀងៗខ្លួនផងដែរ។ សូមបញ្ជាក់ថា បច្ចុប្បន្ននេះកងកម្លាំងមួកខៀវរបស់កម្ពុជា ចំនួន៥ កងធំៗ សរុបជិត ៧៨៧នាក់ ក្នុងនោះនារីចំនួន ៧៦នាក់ បាននិងកំពុងបំពេញបេសកកម្មរក្សាសន្តិភាពក្រោមឆ័ត្ររបស់អង្គការសហប្រជាជាតិ នៅតាមបណ្តាប្រទេសចំនួន៦រួមមាន៖ លីបង់, ស៊ូដង់, ស៊ូដង់ខាងត្បូង, ម៉ាលី, សាធារណរដ្ឋអាហ្វ្រិកកណ្តាល និងយ៉េមែន។ កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៧នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩។ ក្នុងនោះស្លាប់ ១នាក់ ជាសះស្បើយ ២នាក់ និង ៤នាក់ផ្សេងទៀត កំពុងព្យាបាល៕ | 2020-05-30T19:38:00+07:00 | freshnewsasia.com | https://m.freshnewsasia.com/index.php/en/localnews/160892-2020-05-30-05-38-25.html |
89cdc8cf-9633-44f0-bc0e-3b726155a54d | TOP NEWS: ទាហានមួកខៀវកម្ពុជាម្នាក់ បានស្លាប់នៅប្រទេសម៉ាលី ដោយជំងឺកូវីដ១៩ (Video inside) | នាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិ បានបញ្ជាក់ប្រាប់បណ្តាញព័ត៌មាន Fresh News ឱ្យដឹងនៅថ្ងៃទី៣០ ខែឧសភា ឆ្នាំ២០២០នេះថា នៅថ្ងៃទី២៩ ខែឧសភា ឆ្នាំ២០២០ ម្សិលមិញនេះ មានកងកម្លាំងមួកខៀវកម្ពុជាម្នាក់ បានស្លាប់នៅក្នុងមន្ទីរពេទ្យប្រទេសម៉ាលី ដោយសារតែឆ្លងជំងឺកូវីដ១៩។ បើតាម លោកនាយឧត្តមសេនីយ៍ អ្នកនាំពាក្យក្រសួងការពារជាតិ, ទាហានកម្ពុជាម្នាក់ដែលបានបាត់បង់ជីវិតនៅប្រទេសម៉ាលីនេះមានឈ្មោះ ស សាវី មានឋានន្តរស័ក្តិថ្នាក់ ឧត្តមសេនីយ៍ទោ ដែលបានទៅបំពេញបេសកកម្មមនុស្សធម៌ ក្រោមស្លាកអង្គការសហប្រជាជាតិ។ លោកបានសម្តែងការសោកស្តាយ និងចូលរួមរំលែកទុក្ខដ៏ក្រៀមក្រំចំពោះក្រុមគ្រួសាររបស់យុទ្ធជនដែលបានពលីនៅប្រទេសម៉ាលីនេះផងដែរ។ សូមបញ្ជាក់ថា កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៣នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩ ក្នុងនោះមាន២នាក់ជាសះស្បើយឡើងវិញ។ លីបង់, ស៊ូដង់ខាងត្បូង, ម៉ាលី និងសាធារណរដ្ឋអាហ្វ្រិកកណ្តាល៕ | 2020-05-30T15:46:00+07:00 | freshnewsasia.com | https://m.freshnewsasia.com/index.php/en/localnews/160870-2020-05-30-01-46-33.html |
f1a581a9-e32b-444c-9780-6f61ee550e19 | TOP NEWS: ថ្ងៃនេះ ក្រសួងសុខាភិបាល រកឃើញករណីឆ្លងកូវីដ១៩ ចំនួន១ករណីទៀត ជាករណីនាំចូល ខណៈអ្នកជំងឺ១នាក់ទៀតជាសះស្បើយ (Video inside) | ក្រសួងសុខាភិបាល នៅថ្ងៃទី៣០ ខែឧសភា ឆ្នាំ២០២០នេះ បានប្រកាសថា ខ្លួនបានរកឃើញមេរោគកូវីដ១៩ លើបុរសជនជាតិខ្មែរម្នាក់ទៀត ដែលទើបត្រឡប់មកពីចូលរួមសិក្សាសាសនានៅប្រទេសថៃ ខណៈដែលថ្ងៃនេះដែរ មានអ្នកជំងឺកូវីដ១៩ ម្នាក់បានជាសះស្បើយថែមទៀត។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន។ បើតាមក្រសួងសុខាភិបាល, ករណីវិជ្ជមានថ្មីនេះ ត្រូវបានរកឃើញនៅលើខ្លួនបុរសជនជាតិខ្មែរអាយុ ២៦ឆ្នាំ រស់នៅភូមិរកាពរ៥ ឃុំរកាពរ៥ ស្រុកត្បូងឃ្មុំ ខេត្តត្បូងឃ្មុំ ដែលបានទៅចូលរួមសិក្សាសាសនាមួយនៅសាលាមួយនៃខេត្តយ៉ាឡាក្នុងប្រទេសថៃ ហើយបានវិលត្រឡប់មកពីប្រទេសថៃវិញ ដោយបានធ្វើដំណើរតាមរថយន្តទេសចរណ៍១២កៅអី (មានតែក្រុមគាត់ ១០នាក់ និងអ្នកបើកបរ) រហូតមកដល់ច្រកចូលអូរបីជាន់ រួចបានឆ្លងចូលមកកម្ពុជា នៅថ្ងៃទី២៨ ខែឧសភា ឆ្នាំ២០២០។ បុរសរូបនេះ ត្រូវបានក្រុមគ្រូពេទ្យយកវត្ថុសំណាក របស់គាត់ទៅវិភាគនៅវិទ្យាស្ថានប៉ាស្ទ័រកម្ពុជា ដោយទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី២៩ ខែឧសភា ឆ្នាំ២០២០។ បច្ចុប្បន្ន បុរសខាងលើរូបនេះ ត្រូវបានបញ្ជូនទៅសម្រាក ព្យាបាល នៅមន្ទីរពេទ្យខេត្តមិត្តភាពកម្ពុជា-ជប៉ុន មង្គលបុរី ខេត្តបន្ទាយមានជ័យ នៅថ្ងៃដដែល នេះរួចហើយដែរ។ ចំណែកបុរស ០៨នាក់ផ្សេងទៀត មានតេស្តអវិជ្ជមាន កំពុងដាក់បន្តធ្វើចត្តាឡីស័ក ចំនួន ១៤ថ្ងៃ នៅមណ្ឌលធ្វើចត្តាឡីស័ករបស់ខេត្ត។ រីឯបុរសម្នាក់ទៀត កំពុងរង់ចាំយកវត្ថុ សំណាកទៅធ្វើការវិភាគនៅវិទ្យាស្ថានប៉ាស្ទ័របញ្ជាក់ឡើងវិញ ហើយរូបគាត់ត្រូវបានដាក់ឱ្យនៅ តាមដាននៅក្នុងមន្ទីរពេទ្យខេត្តបន្ទាយមានជ័យនាពេលបច្ចុប្បន្ននេះ។ ដោយឡែក ករណីជាសះស្បើយវិញ គឺស្ត្រីជនជាតិខ្មែរ អាយុ ៣៩ឆ្នាំ មានទីលំនៅនៅសង្កាត់ទឹកថ្លា រាជធានីភ្នំពេញ ដែលបានវិលត្រឡប់ មកពីសហរដ្ឋអាមេរិក។ រូបគាត់ទទួលបានលទ្ធផលតេស្តអវិជ្ជមានចំនួន ០២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត នៅថ្ងៃទី២៩ ខែឧសភា ឆ្នាំ២០២០ រួចហើយ។ សូមបញ្ជាក់ថា រហូតមកដល់ពេលនេះ កម្ពុជាបានរកឃើញករណីកូវីដ១៩ ចំនួន១២៥ករណីហើយ ដែលក្នុងនោះ១២៣នាក់ ត្រូវបានព្យាបាលជាសះស្បើយ និង២នាក់ (បូកទាំងករណីថ្មីនេះ) កំពុងសម្រាកព្យាបាលនៅមន្ទីរពេទ្យ។ ក្រសួងសុខាភិបាល បានថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រងនិងបង្ការជំងឺសហរដ្ឋអាម៉េរិក និង វិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណីកូវីដ-១៩ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ ខាងក្រោមនេះជាសេចក្តីប្រកាសរបស់ក្រសួងសុខាភិបាល៖ | 2020-05-30T14:12:00+07:00 | freshnewsasia.com | https://m.freshnewsasia.com/index.php/en/localnews/160866-2020-05-30-00-12-12.html |
a574323a-533b-4a3b-811d-4810ca678c40 | យុវជនមានជំងឺបាក់ទឹកចិត្ត! មុនលោតសម្លាប់ខ្លួនពីលើអគារអូឡាំព្យា បានបង្ហោះសារប្លែកៗ… | យុវជនម្នាក់ដែលបានលោតពីលើស្ពានឆ្លងនៅផ្សារទំនើប អូឡាំព្យា បណ្ដាលឲ្យបាត់បង់ជីវិតភ្លាមៗនោះ ត្រូវបានគេស្គាល់ មានឈ្មោះថា ក្រិច ទិត្យវាសនា ។ ប្អូនប្រុសជនរងគ្រោះអះអាងថា បងប្រុសរបស់ខ្លួនលោតសម្លាប់ខ្លួនដោយសារតែជំងឺបាក់ទឹកចិត្ត។ តាមរយៈគណនីហ្វេសប៊ុកឈ្មោះ Makara Krech ដែលត្រូវជាប្អូនរបស់ជនរងគ្រោះ បានបង្ហោះសារថា៖«បងប្រុសខ្ញុំគាត់ឈ្មោះ ក្រិច ទិត្យវាសនា បងប្រុសរបស់ខ្ញុំគាត់បានទៅចោលខ្ញុំហើយ សូមអោយបងទៅឲ្យបានសុខ កើតជាតិក្រោយ កុំអោយដូចជាតិនេះទៀតណាបង។ ដោយសារតែជំងឺបាក់ទឹកចិត្ត ទើបគាត់ទៅជាបែបនេះ…។ គាត់ស្លាប់នៅថ្ងៃទី 28/05/2020 ។ ពិធីបុណ្យសពធ្វើនៅវត្តប្ញស្សីកែវ នៅជិតផ្ទះរបស់ខ្ញុំ លេខទូរស័ព្ទទំនាក់ទំនង 098 837 555»។ អ្វីដែលធ្វើឲ្យរន្ធត់ចិត្តបំផុតនោះ មុននឹងលោតសម្លាប់ខ្លួនពីស្ពានឆ្លងអគារផ្សារ ទំនើបអូឡាំព្យា ជាន់ទី៥ បែបនេះ យុវជនរូបនេះបង្ហោះសារប្លែកៗ ក្នុងគណនីហ្វេសប៊ុករបស់ខ្លួនផ្ទាល់បានសរសេរសារជាច្រើនទាក់ទងជាមួយរឿងរ៉ាវស្នេហា និងការ ឈឺចាប់ជាច្រើន ឌូចជាថា៖ អ្នកណាដែលបំផ្លាញខ្ញុំនឹងធ្លាក់នរកទាំងអស់ ។ ខ្ញុំមិនអោយសុភមង្គលទៅស្រីៗដែលបានបំផ្លាញខ្ញុំតែ។ ស្រីៗដែលបំផ្លាញខ្ញុំសាកសមនឹងនរក ។ ផ្ដាំពួកអាល្ងង់ បើពួកហ្អែងចង់រស់នៅទៅអញមិនខ្វល់ទេ។ អញចង់សងសឹកពួកមីនរក ។ អញចង់ទៅភពអញវិញ កុំចាប់ដៃអញទៀត ។ ពួកមីហ្នឹងកំពុងវេទនាចិត្ត និងស្ដាយក្រោយ ព្រោះពួកង៉ែងអ្នកសាង។ ពួកង៉ែងសាអី ចាំអញស្រលាញ់ពួកង៉ែង ឬ ចាំចុយសាកសពអញ។ ពួកមីនរកង៉ែងមិនទាំងហ៊ានជួបអញនៅក្រៅផងសាងអាក្រក់ពេក តែខួរក្បាលពួកង៉ែងប្រាថ្នាអញ ពួកមីលាមកអាចម៍ ។ ខំនៅជិត ខំរាប់អានមីហ្នឹងបាននរកនៅក្នុងចិត្តទាំងនៅរស់នឹងងាប់ទៅ ។ ពួកមីលាមកអាចម៍ ជាពិសេសមីនរកនោះ បើង៉ែងការ អញអត់សងសឹកង៉ែង តែបើង៉ែងមិនការ ប្រយ័ត្នង៉ែង បើអញនៅយូរ។ ដោយសារមីហ្នឹងមានអ្នកងាប់ទៀត ។ ចងកងាប់មុន សំណាងណាស់ហ្អែង។ បើអញនៅយូរ អញមានលុយ អញមានឱកាស អញសងសឹកទាំងអស់អ្នកដែលបំផ្លាញការងារអញ។ កាលពីវេលាម៉ោង៦និង៣០នាទីល្ងាច ថ្ងៃទី២៨ ខែឧសភា ឆ្នាំ២០២០ នៅចំណុចផ្លូវមុនីរ៉េត សង្កាត់វាលវង់ ខណ្ឌ៧មករា គេឃើញយុវជនរងគ្រោះ ដើរក្នុងទឹកមុខស្រងូតស្រង៉ាត់ និងដើរចុះឡើងនៅលើស្ពានអាគារផ្សារ អូឡាំព្យា ជាន់ទី៥ ។ មួយស្ទុះក្រោយមក គេឃើញរងគ្រោះបានលោតពីលើស្ពានជាន់ទី៥ចុះមកខាងក្រោម បណ្ដាលឲ្យបាត់បង់ជីវិតភ្លាមៗតែម្ដង ៕ | 2020-05-30T11:10:05+07:00 | kbnnews.com | https://kbn.news/archives/164491 |
58953a78-f8f2-46b0-b14f-a2b44bb8a549 | សូមចូលរួមរំលែកទុក្ខ ! កងកម្លាំងមួកខៀវកម្ពុជាម្នាក់ បានស្លាប់ដោយសារជំងឺកូវីដ១៩ នៅក្នុងមន្ទីរពេទ្យប្រទេសម៉ាលី | នៅថ្ងៃទី២៩ ខែឧសភា ឆ្នាំ២០២០ ម្សិលមិញនេះ មានកងកម្លាំងមួកខៀវកម្ពុជាម្នាក់ បានស្លាប់នៅក្នុងមន្ទីរពេទ្យប្រទេសម៉ាលី ដោយសារតែឆ្លងជំងឺកូវីដ១៩។ បើតាម លោកនាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិ ឱ្យដឹងនៅថ្ងៃទី៣០ ខែឧសភា ឆ្នាំ២០២០នេះថា ទាហានកម្ពុជាម្នាក់ដែលបានបាត់បង់ជីវិតនៅប្រទេសម៉ាលីនេះមានឈ្មោះ ស សាវី មានឋានន្តរស័ក្តិថ្នាក់ ឧត្តមសេនីយ៍ទោ ដែលបានទៅបំពេញបេសកកម្មមនុស្សធម៌ ក្រោមស្លាកអង្គការសហប្រជាជាតិ។ លោកបានសម្តែងការសោកស្តាយ និងចូលរួមរំលែកទុក្ខដ៏ក្រៀមក្រំចំពោះក្រុមគ្រួសាររបស់យុទ្ធជនដែលបានពលីនៅប្រទេសម៉ាលីនេះផងដែរ។ សូមបញ្ជាក់ថា កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៣នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩ ក្នុងនោះមាន២នាក់ជាសះស្បើយឡើងវិញ។ បច្ចុប្បន្ននេះកងកម្លាំងមួកខៀវរបស់កម្ពុជា ចំនួន៥ កងកម្លាំងធំៗ សរុបជិត ៨០០នាក់ ក្នុងនោះនារីជិត ៨០នាក់ បាននឹងកំពុងបំពេញបេសកកម្មរក្សាសន្តិភាពក្រោមឆ័ត្ររបស់អង្គការសហប្រជាជាតិ នៅតាមបណ្តាប្រទេសចំនួន៤រួមមាន លីបង់, ស៊ូដង់ខាងត្បូង, ម៉ាលី និងសាធារណរដ្ឋអាហ្វ្រិកកណ្តាល៕ | 2020-05-30T09:36:37+07:00 | kbnnews.com | https://kbn.news/archives/164479 |
554029e3-cc4d-4742-97fd-7f16c2488280 | ដំណឹងល្អ ! ស្ត្រីខ្មែរដែលបានវិលត្រឡប់មកពីសហរដ្ឋអាមេរិក ឆ្លង COVID-19 ព្រឹកនេះត្រូវបានព្យាបាលជាសះស្បើយហើយ | ព្រឹកនេះក្រសួងសុខាភិបាលកម្ពុជា បានប្រកាសឲ្យដឹងពីការជាសះស្បើយរបស់ស្ត្រីខ្មែរអាយុ៣៩ឆ្នាំ មានទីលំនៅនៅសង្កាត់ទឹកថ្លា រាជធានីភ្នំពេញ ដែលបានវិលត្រឡប់មកពីសហរដ្ឋអាមេរិក បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន០២លើក ហើយត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត នៅថ្ងៃទី២៩ ខែឧសភា ឆ្នាំ២០២០ រួចហើយ។ សូមបញ្ជាក់ថា រហូតមកដល់ពេលនេះ កម្ពុជាបានរកឃើញករណីកូវីដ១៩ ចំនួន១២៥ករណីហើយ ដែលក្នុងនោះ១២៣នាក់ ត្រូវបានព្យាបាលជាសះស្បើយ និង២នាក់ (បូកទាំងករណីថ្មីនេះ) កំពុងសម្រាកព្យាបាលនៅមន្ទីរពេទ្យ ៕ | 2020-05-30T09:26:04+07:00 | kbnnews.com | https://kbn.news/archives/164475 |
e9a5ce09-096b-49ea-9013-5e397d032a79 | ទាហានកម្ពុជាម្នាក់ស្លាប់ ដោយជំងឺកូវីដ១៩ ក្នុងពេលបំពេញបេសកកម្ម នៅប្រទេសម៉ាលី | ភ្នំពេញ៖ កងកម្លាំងមួកខៀវកម្ពុជាម្នាក់ បានស្លាប់ដោយសារតែឆ្លងជំងឺកូវីដ១៩ នៅក្នុងមន្ទីរពេទ្យប្រទេសម៉ាលី ក្នុងពេលទៅបំពេញបេសកកម្ម ក្រោមឆត្រអង្គការសហប្រជាជាតិ។ នេះបើតាមការបញ្ជាក់ពីឯកឧត្តមនាយឧត្តមសេនីយ៍ ឈុំ សុជាត អ្នកនាំពាក្យក្រសួងការពារជាតិ នៅថ្ងៃទី៣០ ខែឧសភា ឆ្នាំ២០២០នេះ។ នាយឧត្តមសេនីយ៍ អ្នកនាំពាក្យក្រសួងការពារជាតិ បានបន្ថែមទៀតថា ទាហានកម្ពុជាម្នាក់ ដែលបានបាត់បង់ជីវិតនៅប្រទេសម៉ាលី ឈ្មោះ ស សាវី ឋានន្តរស័ក្តិថ្នាក់ ឧត្តមសេនីយ៍ទោ បានទៅបំពេញបេសកកម្មមនុស្សធម៌ ក្រោមឆត្រអង្គការសហប្រជាជាតិ នៅថ្ងៃទី២៩ ខែឧសភា ឆ្នាំ២០២០ ។ នាយឧត្តមសេនីយ៍ បានសម្តែងការសោកស្តាយ និងចូលរួមរំលែកទុក្ខដ៏ក្រៀមក្រំ ចំពោះក្រុមគ្រួសាររបស់យុទ្ធជន ដែលបានពលីនៅប្រទេសម៉ាលីនេះ។ សូមបញ្ជាក់ថា កាលពីពេលថ្មីៗនេះ មានកងកម្លាំងយោធាមួកខៀវកម្ពុជា ៣នាក់ ដែលបំពេញបេសកកម្ម នៅប្រទេសម៉ាលី បានឆ្លងជំងឺកូវីដ១៩ ក្នុងនោះមាន២នាក់ជាសះស្បើយឡើងវិញ៕ | 2020-05-30T09:23:45+07:00 | cen.com.kh | https://cen.com.kh/archives/211779.html |
529d870e-d289-4b5e-b2a5-de4acf85eab0 | ក្រសួងរកឃើញករណីវិជ្ជមានកូវីដ១៩ ចំនួន១ករណីទៀតនិង អ្នកជំងឺ១នាក់ជាសះស្បើយ | (ភ្នំពេញ)៖ ក្រសួងសុខាភិបាល បានប្រកាសថា បានរកឃើញករណីវិជ្ជមានកូវីដ១៩ លើបុរសជនជាតិខ្មែរម្នាក់ដែលទើបត្រឡប់មកពីចូលរួមសិក្សាសាសនានៅប្រទេសថៃ ។ ថ្ងៃនេះដែរ មានអ្នកជំងឺកូវីដ១៩ ម្នាក់បានជាសះស្បើយថែមទៀត។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល នៅថ្ងៃទី៣០ ខែឧសភា ឆ្នាំ២០២០នេះថា ករណីវិជ្ជមានថ្មីនេះ ត្រូវបានរកឃើញនៅលើខ្លួនបុរសជនជាតិខ្មែរអាយុ ២៦ឆ្នាំ រស់នៅភូមិរកាពរ៥ ឃុំរកាពរ៥ ស្រុកត្បូងឃ្មុំ ខេត្តត្បូងឃ្មុំ ដែលបានទៅចូលរួមសិក្សាសាសនាមួយនៅសាលាមួយនៃខេត្តយ៉ាឡាក្នុងប្រទេសថៃ ហើយបានវិលត្រឡប់មកពីប្រទេសថៃវិញ ដោយបានធ្វើដំណើរតាមរថយន្តទេសចរណ៍១២កៅអី (មានតែក្រុមគាត់ ១០នាក់ និងអ្នកបើកបរ) រហូតមកដល់ច្រកចូលអូរបីជាន់ រួចបានឆ្លងចូលមកកម្ពុជា នៅថ្ងៃទី២៨ ខែឧសភា ឆ្នាំ២០២០។ បុរសរូបនេះ ត្រូវបានក្រុមគ្រូពេទ្យយកវត្ថុសំណាក របស់គាត់ទៅវិភាគនៅវិទ្យាស្ថានប៉ាស្ទ័រកម្ពុជា ដោយទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី២៩ ខែឧសភា ឆ្នាំ២០២០។ បច្ចុប្បន្ន បុរសខាងលើរូបនេះ ត្រូវបានបញ្ជូនទៅសម្រាក ព្យាបាល នៅមន្ទីរពេទ្យខេត្តមិត្តភាពកម្ពុជា-ជប៉ុន មង្គលបុរី ខេត្តបន្ទាយមានជ័យ នៅថ្ងៃដដែល នេះរួចហើយដែរ។ ចំណែកបុរស ០៨នាក់ផ្សេងទៀត មានតេស្តអវិជ្ជមាន កំពុងដាក់បន្តធ្វើចត្តាឡីស័ក ចំនួន ១៤ថ្ងៃ នៅមណ្ឌលធ្វើចត្តាឡីស័ករបស់ខេត្ត។ រីឯបុរសម្នាក់ទៀត កំពុងរង់ចាំយកវត្ថុ សំណាកទៅធ្វើការវិភាគនៅវិទ្យាស្ថានប៉ាស្ទ័របញ្ជាក់ឡើងវិញ ហើយរូបគាត់ត្រូវបានដាក់ឱ្យនៅ តាមដាននៅក្នុងមន្ទីរពេទ្យខេត្តបន្ទាយមានជ័យនាពេលបច្ចុប្បន្ននេះ។ ដោយឡែក ករណីជាសះស្បើយវិញ គឺស្ត្រីជនជាតិខ្មែរ អាយុ ៣៩ឆ្នាំ មានទីលំនៅនៅសង្កាត់ទឹកថ្លា រាជធានីភ្នំពេញ ដែលបានវិលត្រឡប់ មកពីសហរដ្ឋអាមេរិក។ រូបគាត់ទទួលបានលទ្ធផលតេស្តអវិជ្ជមានចំនួន ០២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត នៅថ្ងៃទី២៩ ខែឧសភា ឆ្នាំ២០២០ រួចហើយ។ សូមបញ្ជាក់ថា រហូតមកដល់ពេលនេះ កម្ពុជាបានរកឃើញករណីកូវីដ១៩ ចំនួន១២៥ករណីហើយ ដែលក្នុងនោះ១២៣នាក់ ត្រូវបានព្យាបាលជាសះស្បើយ និង២នាក់ (បូកទាំងករណីថ្មីនេះ) កំពុងសម្រាកព្យាបាលនៅមន្ទីរពេទ្យ។ នាយកដ្ឋានប្រយុទ្ធនឹងជំងឺឆ្លងបានឲ្យដឹងថា រកឃេីញ១ករណីថ្មី និងជាសះស្បេីយ១នាក់រហូតដល់ម៉ោង ៧និង១០ព្រឹក ថ្ងៃទី ៣០ ឧសភា ២០២០ យេីងរកឃេីញជំងឺកូវីដ-១៩ មួយករណីថ្មីទៀត (នាំចូលពីក្រៅប្រទេស) ចំនួនសរុបកូវីដ-១៩ កេីន១២៥នាក់ ចំនួនសម្រាកពេទ្យ២នាក់ ជាសះស្បេីយហេីយចំនួន១២៣នាក់ និងស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វេីអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ យេីងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ ក្រសួងសុខាភិបាល បានថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រងនិងបង្ការជំងឺសហរដ្ឋអាម៉េរិក និង វិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណីកូវីដ-១៩ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕ | 2020-05-30T08:31:18+07:00 | cen.com.kh | https://cen.com.kh/archives/211771.html |
ebf78f3e-28c9-4c28-b660-77d88ee4e023 | ថ្ងៃនេះ! កម្ពុជារកឃើញករណីឆ្លងកូវីដ១៩ ១ករណីទៀត ចូលមកពីថៃ តែជាសះស្បើយម្នាក់ដែរ | ថ្ងៃនេះ ក្រសួងសុខាភិបាល បានរកឃើញមេរោគកូវីដ១៩ លើបុរសជនជាតិខ្មែរម្នាក់ទៀត ដែលទើបត្រឡប់មកពីចូលរួមសិក្សាសាសនានៅប្រទេសថៃ តែមានអ្នកជំងឺកូវីដ១៩ ម្នាក់បានជាសះស្បើយថែមទៀតដែរ។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល នៅព្រឹកថ្ងៃទី៣០ ខែឧសភា ឆ្នាំ២០២០នេះ។ បើតាមក្រសួងសុខាភិបាល បានឲ្យដឹងថា ករណីឆ្លងកូវីដ១៩ ចំនួន១ករណីថ្មីនេះ ត្រូវបានរកឃើញនៅលើខ្លួនបុរសជនជាតិខ្មែរអាយុ ២៦ឆ្នាំ រស់នៅភូមិរកាពរ៥ ឃុំរកាពរ៥ ស្រុកត្បូងឃ្មុំ ខេត្តត្បូងឃ្មុំ ដែលបានទៅចូលរួមសិក្សាសាសនាមួយនៅសាលាមួយនៃខេត្តយ៉ាឡាក្នុងប្រទេសថៃ ហើយបានវិលត្រឡប់មកពីប្រទេសថៃវិញ ដោយបានធ្វើដំណើរតាមរថយន្តទេសចរណ៍១២កៅអី (មានតែក្រុមគាត់ ១០នាក់ និងអ្នកបើកបរ) ចូលតាមច្រកចូលអូរបីជាន់ រួចបានឆ្លងចូលមកកម្ពុជា នៅថ្ងៃទី២៨ ខែឧសភា ឆ្នាំ២០២០។ បុរសរូបនេះ ត្រូវបានក្រុមគ្រូពេទ្យយកវត្ថុសំណាក របស់គាត់ទៅវិភាគនៅវិទ្យាស្ថានប៉ាស្ទ័រកម្ពុជា ដោយទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី២៩ ខែឧសភា ឆ្នាំ២០២០។ បុរសខាងលើរូបនេះ ត្រូវបានបញ្ជូនទៅសម្រាក ព្យាបាល នៅមន្ទីរពេទ្យខេត្តមិត្តភាពកម្ពុជា-ជប៉ុន មង្គលបុរី ខេត្តបន្ទាយមានជ័យ នៅថ្ងៃដដែល នេះរួចហើយដែរ។ ចំណែកបុរស ០៨នាក់ផ្សេងទៀត មានតេស្តអវិជ្ជមាន កំពុងដាក់បន្តធ្វើចត្តាឡីស័ក ចំនួន ១៤ថ្ងៃ នៅមណ្ឌលធ្វើចត្តាឡីស័ករបស់ខេត្ត។ រីឯបុរសម្នាក់ទៀត កំពុងរង់ចាំយកវត្ថុ សំណាកទៅធ្វើការវិភាគនៅវិទ្យាស្ថានប៉ាស្ទ័របញ្ជាក់ឡើងវិញ ហើយរូបគាត់ត្រូវបានដាក់ឱ្យនៅ តាមដាននៅក្នុងមន្ទីរពេទ្យខេត្តបន្ទាយមានជ័យនាពេលបច្ចុប្បន្ននេះ។ ដោយឡែក ករណីជាសះស្បើយវិញ គឺស្ត្រីជនជាតិខ្មែរ អាយុ៣៩ឆ្នាំ មានទីលំនៅនៅសង្កាត់ទឹកថ្លា រាជធានីភ្នំពេញ ដែលបានវិលត្រឡប់ មកពីសហរដ្ឋអាមេរិក។ រូបគាត់ទទួលបានលទ្ធផលតេស្តអវិជ្ជមានចំនួន ០២លើក ហើយត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត នៅថ្ងៃទី២៩ ខែឧសភា ឆ្នាំ២០២០ រួចហើយ។ សូមបញ្ជាក់ថា រហូតមកដល់ពេលនេះ កម្ពុជាបានរកឃើញករណីកូវីដ១៩ ចំនួន១២៥ករណីហើយ ដែលក្នុងនោះ១២៣នាក់ ត្រូវបានព្យាបាលជាសះស្បើយ និង២នាក់ (បូកទាំងករណីថ្មីនេះ) កំពុងសម្រាកព្យាបាលនៅមន្ទីរពេទ្យ៕ | 2020-05-30T08:06:41+07:00 | kbnnews.com | https://kbn.news/archives/164457 |
b10a7cf8-0712-4c2f-b1fe-cd178470b1f9 | សត្វស្វាមួយក្រុមលួចយកសំណាកឈាមអ្នកឆ្លងជំងឺ COVID-19 នៅប្រទេសឥណ្ឌា | អាជ្ញាធរឥណ្ឌានាថ្ងៃសុក្រនេះបានឲ្យដឹងថា សត្វស្វាមួយក្រុមនៅក្នុងប្រទេសឥណ្ឌា បានធ្វើសកម្មភាពវាយឆ្មក់ទៅលើ មន្រ្តីពេទ្យម្នាក់ ហើយបានលួចសំណាកឈាមមួយចំនួនរបស់អ្នកជំងឺ COVID-19 យកទៅបាត់។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅថ្ងៃសុក្រ ទី២៩ ខែឧសភា ឆ្នាំ២០២០។ ហេតុការណ៍ខាងលើបានកើតឡើងក្នុងសប្តាហ៍នេះ នៅពេលអ្នកបច្ចេកទេសមន្ទីរពិសោធន៍ម្នាក់ កំពុងតែដើរក្នុងបរិវេណសាកល វិទ្យាល័យវេជ្ជសាស្រ្តមួយកន្លែង ស្ថិតក្នុងទីក្រុង Meerut នៃរដ្ឋ Uttar Pradesh។ ក្រោយវាយឆ្មក់លើអ្នកបច្ចេកទេសរូបនោះ ក្រុមសត្វស្វាក៏បានប្រមូលយកសំណាកឈាមអ្នកជំងឺ COVID-19 ចំនួន០៤នាក់ ដែលកំពុងទទួលការព្យាបាល ហើយរត់គេចខ្លួន ទៅបាត់។ បើតាមអ្នកជំនាញឥណ្ឌា វាមិនច្បាស់នោះទេថា សត្វស្វាអាចឆ្លងជំងឺ COVID-19 ដែរឬអត់ ប្រសិនបើពួកវាប៉ះពាល់ជាមួយឈាម អ្នកដែលមានជំងឺនេះ។ មេរោគ COVID-19 ត្រូវគេជឿថា មានប្រភពដើមមកពីសត្វ ហើយចម្លងមកកាន់មនុស្សយើង នៅឯផ្សារ លក់សត្វព្រៃមួយកន្លែង ក្នុងទីក្រុង Wuhan ប្រទេសចិន កាលពីចុងឆ្នាំមុន។ គួរជម្រាបថា បច្ចុប្បន្ន សត្វស្វាកាន់តែមានវត្តមានច្រើនឡើងៗ នៅតាមតំបន់មនុស្សរស់នៅក្នុងប្រទេសឥណ្ឌា ហើយពួកវាបាន បង្កការរំខានផ្សេងៗ រហូតដល់ពេលខ្លះមានការវាយប្រហារមកលើមនុស្សថែមទៀតផង។ ក្រុមអ្នកគាំពារបរិស្ថាន បានអះអាងថា ការបំផ្លិចបំផ្លាញជម្រកធម្មជាតិ គឺជាមូលហេតុចម្បងដែលធ្វើឲ្យសត្វស្វាផ្លាស់ទីចូលមកកាន់តំបន់ទីប្រជុំជន ដើម្បីស្វែងរក អាហារ៕ | 2020-05-30T05:06:00+07:00 | freshnewsasia.com | https://m.freshnewsasia.com/index.php/en/internationalnews/160862-2020-05-29-15-06-42.html |
dedecd8f-0662-44fa-823b-54e4a6daa6f3 | កូរ៉េខាងត្បូងបង្កើនការនាំចូលថ្នាំ remdesivir ដែលខ្លួនចាត់ទុកថាមានប្រសិទ្ធភាពខ្ពស់ ក្នុងការព្យាបាលអ្នកជំងឺ COVID-19 | កូរ៉េខាងត្បូងនឹងជំរុញឱ្យមានការនាំចូលជាពិសេសនូវថ្នាំ រ៉េមដេស៊ីវា (remdesivir) ដើម្បីព្យាបាលអ្នកជំងឺ COVID-19 ខណៈករណីឆ្លងក្នុងប្រទេសនេះ កំពុងកើនឡើងវិញជាលំដាប់។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នៅល្ងាចថ្ងៃសុក្រ ទី២៩ ខែឧសភា ឆ្នាំ២០២០។ ចំពោះមុខក្រុមអ្នកសារព័ត៌មាន នាយកមជ្ឈមណ្ឌលកូរ៉េសម្រាប់ការគ្រប់គ្រង និងបង្ការជំងឺឆ្លងកូរ៉េខាងត្បូង (KCDC) លោកស្រី ជុង អ៊ុនគ្យុង (Jeong Eun-kyeong) បានបញ្ជាក់ថា ការសម្រេចចិត្តនាំចូលថ្នាំ remdesivir ធ្វើឡើងក្រោយក្រុមប្រឹក្សានៃមជ្ឈមណ្ឌលរបស់លោកស្រី និងអ្នកជំនាញផ្នែកជំងឺឆ្លងក្នុងតំបន់ បានត្រួតពិនិត្យពីសុវត្ថិភាព និងប្រសិទ្ធភាពនៃថ្នំាប្រឆំាងវីរុសមួយនេះ។ លោកស្រី ជុង បានបន្ថែមថា ក្រុមប្រឹក្សាត្រួតពិនិត្យក៏បានឯកភាពគ្នាផងដែរថា គ្មានថ្នាំប្រឆាំងវីរុសណាផ្សេងទៀតល្អជាង remdesivir ក្នុងការព្យាបាលអ្នកជំងឺ COVID-19 នាពេលបច្ចុប្បន្ននោះទេ។ គួរបញ្ជាក់ថា បើតាមលោកស្រី Jeong Eun-kyeong មជ្ឈមណ្ឌល KCDC មានផែនការស្នើឱ្យក្រសួងចំណីហារ និងសុវត្ថិភាពឱសថនាំចូលថ្នាំ remdesivir ក្នុងនាមថ្នាំព្យាបាល COVID-19 ជាបន្ទាន់។ Remdesivir ត្រូវបានអភិវឌ្ឍ និងផលិតឡើងដោយក្រមហ៊ុនឱសថអាមេរិក ជីលីដ (Gilead Sciences) ហើយត្រូវបានគេពិនិត្យមើលឃើញនៅក្នុងការធ្វើតេស្ដថា អាចព្យាបាលអ្នកជំងឺ COVID-19 មួយចំនួនឱ្យជាសះស្បើយក្នុងរយៈពេលខ្លី៕ | 2020-05-30T00:52:00+07:00 | freshnewsasia.com | https://m.freshnewsasia.com/index.php/en/internationalnews/160843-2020-05-29-10-52-00.html |
0074cd30-8aac-42e7-a328-c3e7e9e36bb1 | អគ្គលេខាធិការដ្ឋានព្រឹទ្ធសភា ទទួលបានទឹកសម្លាប់មេរោគចំនួន៥០០លីត្រ ពីសមាគមនិស្សិតកម្ពុជា ប្រចាំប្រទេសចិន ក្នុងការទប់ស្កាត់ជំងឺកូវីដ-១៩ | ក្រុមការងារសមាគមនិស្សិតកម្ពុជា ប្រចាំសាធារណរដ្ឋប្រជាមានិតចិន (ACSC) ដែលដឹកនាំដោយលោក អ៊ុ វុទ្ធទី ប្រធានកិត្តិយសសមាគម និងលោក ណុប វាសនា ប្រធានសមាគម បានចូលជួបសម្តែងការគួរសមជាមួយ លោក ឡោក ឆាយ អគ្គលេខាធិការរងព្រឹទ្ធសភា នៅសាលប្រជុំពិសេស វិមានព្រឹទ្ធសភា។ ក្នុងឱកាស ជួបសម្ដែងការគួរសម នាថ្ងៃទី២៨ ខែឧសភា ឆ្នាំ២០២០ សមាគម ក៏បានប្រគល់ទឹកសម្លាប់មេរោគ ចំនួន៥០០លីត្រ ដែលឧបត្ថម្ភពីក្រុមហ៊ុន Xianyu Environment Protection ជូនអគ្គលេខាធិការដ្ឋានព្រឹទ្ធសភា ដើម្បីប្រើប្រាស់ ដើម្បីចូលរួមក្នុងការទប់ស្កាត់ នៃការរីករាលដាលនៃជំងឺកូវីដ-១៩ផងដែរ។ គូសបញ្ជាក់ថា រហូតមកដល់ពេលនេះកម្ពុជា មានអ្នកការឆ្លងជំងឺកូវីដ១៩ សរុប១២៤ករណី ដោយក្នុងនោះ មានអ្នកជំងឺ១២២នាក់បានជាសះស្បើយ និង ២នាក់កំពុងសម្រាកព្យាបាល នៅមន្ទីរពេទ្យមិត្តភាពខ្មែរសូវៀត៕ | 2020-05-29T22:47:00+07:00 | freshnewsasia.com | https://m.freshnewsasia.com/index.php/en/localnews/160823-2020-05-29-08-47-40.html |
ba918734-94f4-4e8f-b848-2027c7141f9c | ទេសរដ្ឋមន្ត្រី ស៊ុន ចាន់ថុល នាំយកទេយ្យទាន និងបច្ច័យ ប្រគេនដល់ព្រះសង្ឃក្នុងក្រុងសៀមរាប ដើម្បីទ្រទ្រង់ចង្ហាន់ក្នុងពេលទប់ស្កាត់ជំងឺកូវីដ១៩ | លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នៅព្រឹកថ្ងៃទី២៩ ខែឧសភា ឆ្នាំ២០២០នេះ បានដឹកនាំគណៈប្រតិភូអមដំណើរអញ្ជើញគោរពបូជា អុជទៀនធូបថ្វាយផ្កាភ្ញី នៅដំណាក់ព្រះអង្គចេកព្រះអង្គចមក្នុងក្រុងសៀមរាប ដើម្បីបួងសួងសុំសេចក្តីសុខសេចក្តីចម្រើនកើតមានដល់មហាគ្រួសារ ក្រសួងសាធារណការ និងដឹកជញ្ជូន និងបងប្អូនប្រជាពលរដ្ឋខ្មែរទូទាំងប្រទេស។ គួរកត់សម្គាល់ថា ព្រះអង្គចេក ព្រះអង្គចម លោកយាយទេព គឺជាបដិមាដែលប្រជារាស្ត្រខ្មែរតែងតែគោរពបូជា និងមានជំនឿយ៉ាងជ្រាលជ្រៅ នៅពេលបានមក កាន់ទឹកដីខេត្តសៀមរាប ដោយពួកគាត់ភាគច្រើនតែងតែមកគោរពបូជាអុជទៀនធូប បូជាបច្ច័យ ថ្វាយផ្កាភ្ញី សុំសេចក្តីសុខសេចក្តី ចម្រើនតាមសេចក្តីប៉ងប្រាថ្នារៀងៗខ្លួន។ បន្ទាប់ពីអញ្ជើញគោរពបូជា អុជទៀនធូបថ្វាយផ្កាភ្ញី នៅដំណាក់ព្រះអង្គចេក ព្រះអង្គចម រួចមក លោកទេសរដ្ឋមន្ត្រី ស៊ុន ចាន់ថុល បាននាំយកទេយ្យទាន គ្រឿងបរិក្ខារ និងសម្ភារផ្សេងៗរួមមាន៖ អង្ករ ទឹកត្រី ទឹកស៊ីអ៊ីវ មី ត្រីខ ទឹកសុទ្ធ និងទឹកក្រូច ព្រមទាំងបច្ច័យមួយចំនួនប្រគេនដល់ព្រះសង្ឃគង់នៅវត្តព្រះព្រហ្មរ័ត្ន និងវត្តរាជបូព៌ ឋិតនៅក្រុងសៀមរាប ដើម្បីទ្រទ្រង់ចង្ហាន់ក្នុងពេលព្រះសង្ឃ កំពុងប្រតិបត្តិ តាមវិធានការនានារបស់រាជរដ្ឋាភិបាល ក៏ដូចជាក្រសួងសុខាភិបាល ដែលបានដាក់ចេញកាល ពីពេលថ្មីៗនេះដើម្បីបង្ការ ទប់ស្កាត់ការរីករាលដាលនៃមេរោគកូវីដ-១៩ ឱ្យកាន់តែមានប្រសិទ្ធភាព។ ក្នុងឱកាសនោះផងដែរលោកទេសរដ្ឋមន្ត្រី ស៊ុន ចាន់ថុល ក៏បានអំពាវនាវដល់បងប្អូនប្រជាពលរដ្ឋទាំងអស់បន្តរក្សាគោលការណ៍អនាម័យ ដៃស្អាត ប្រើក្រមា ឬក្រដាសខ្ទប់មាត់ពេលក្អក ឬកណ្តាស់ ពាក់មាសតាមការចាំបាច់រក្សាគម្លាតតាមការណែនាំ ដើម្បីរួមគ្នាទប់ស្កាត់ការរីករាលដាលជំងឺកូវីដ១៩៕ | 2020-05-29T20:19:00+07:00 | freshnewsasia.com | https://m.freshnewsasia.com/index.php/en/localnews/160810-2020-05-29-06-19-19.html |
a5afa61a-7197-478f-9c10-01f4509fcf44 | រដ្ឋមន្ដ្រីក្រសួងសុខាភិបាល ទទួលថវិកាឧបត្ថម្ភជាង១៥ម៉ឺនដុល្លារ ពីក្រសួងការបរទេសសម្រាប់ប្រយុទ្ធនឹងជំងឺកូវីដ១៩ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានទទួលថវិកាឧបត្ថម្ភចំនួន ១៥៥,០០០ដុល្លារ ពីក្រសួងការបរទេស និងសហប្រតិបត្តិការអន្តរជាតិ ដើម្បីប្រើប្រាស់សម្រាប់ទប់ស្កាត់ និងប្រយុទ្ធនឹងជំងឺកូវីដ១៩។ ពិធីប្រគល់-ទទួលនេះ បានប្រព្រឹត្ដទៅនៅទីស្ដីការក្រសួងសុខាភិបាល នាថ្ងៃទី២៩ ខែឧសភា ឆ្នាំ២០២០នេះ។ ក្នុងឱកាសនោះ រដ្ឋមន្ត្រី ម៉ម ប៊ុនហេង បានសម្តែងការថ្លែងអំណរគុណដ៏ជ្រាលជ្រៅ ជូនចំពាះ ក្រសួងការបរទេស និងសហប្រតិបត្តិការអន្តរជាតិ ដែលបានជួយឧបត្ថម្ភគាំទ្រថវិកា ប្រើប្រាស់សម្រាប់ទប់ស្កាត់ និងប្រយុទ្ធនឹងជំងឺកូវីដ១៩។ នេះបានបញ្ជាក់ពីការយកចិត្តទុកដាក់ខ្ពស់ សម្រាប់ការចូលរួមជាមួយរាជរដ្ឋាភិបាល ក្នុងកាលៈទេសៈបច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតជំងឺកូវីដ១៩ ឲ្យបានកាន់តែឆាប់រហ័ស។ រដ្ឋមន្ដ្រី ម៉ម ប៊ុនហេង ថ្លែងបន្ដថា ជំនួយមនុស្សធម៌នេះ មិនត្រឹមតែចូលរួមចំណែកពង្រឹងសមត្ថភាព ឆ្លើយតបបន្ទាន់ចំពោះបញ្ហា COVID-19 បច្ចុប្បន្ននេះប៉ុណ្ណោះទេ តែវានឹងត្រូវបានប្រើប្រាស់ នៅពេលណាដែលមានការផ្ទុះការរាតត្បាត នៃជំងឺឆ្លងផ្សេងៗនាពេលអនាគត ព្រមទាំងចូលរួមចំណែកលើកកម្ពស់គុណភាពជីវិត របស់ប្រជាជនផងដែរ៕ | 2020-05-29T20:14:00+07:00 | freshnewsasia.com | https://m.freshnewsasia.com/index.php/en/localnews/160808-2020-05-29-06-14-39.html |
93f5723e-6c49-4978-9ea0-5d4c8a5fa6ef | ស្ថានទូតនៃសាធារណរដ្ឋកូរ៉េប្រចាំកម្ពុជា ប្រគល់ថវិកា ២០ម៉ឺនដុល្លារ និងសម្ភារ សម្រាប់ប្រើប្រាស់ប្រយុទ្ធនឹងជំងឺកូវីដ១៩ ជូនដល់ក្រសួងសុខាភិបាល | ស្ថានទូតនៃសាធារណរដ្ឋកូរ៉េប្រចាំកម្ពុជា នៅថ្ងៃទី២៩ ខែឧសភា ឆ្នាំ២០២០នេះ បានប្រគល់ថវិកាចំនួន២០ម៉ឺនដុលា្លរ និងសម្ភារ សម្រាប់ប្រើប្រាស់ ក្នុងការទប់ស្កាត់ និងប្រយុទ្ធនឹងជំងឺកូវីដ១៩ ជូនដល់ក្រសួងសុខាភិបាល។ ពិធីប្រគល់-ទទួលនេះ បានធ្វើឡើងនៅទីស្ដីការក្រសួង ក្រោមអធិបតីភាព រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង ជាមួយលោក PARK Heung-Kyeong ឯកអគ្គរដ្ឋទូតវិសាមញ្ញ និងពេញសមត្ថភាព នៃសាធារណរដ្ឋកូរ៉េ ប្រចាំកម្ពុជា អមដំណើរដោយ លោក RHO Hyun-Jun នាយកប្រចាំប្រទេសនៃទីភ្នាក់ងារសហប្រតិបត្ដិការ សម្រាប់ការអភិវឌ្ឍន៍អន្ដរជាតិកូរ៉េ (KOICA)។ ក្នុងឱកាសនោះ រដ្ឋមន្ដ្រីក្រសួងសុខាភិបាលកម្ពុជា បានថ្លែងថា ជំនួយរបស់រដ្ឋាភិបាល និងប្រជាជនកូរ៉េនៅពេលនេះ សបញ្ជាក់ពីចំណងមិត្ដភាព សាមគ្គីភាព ជាប្រពៃណី និងកិច្ចសហប្រតិបត្ដិការ ក្នុងភាពជាដៃគូ កម្ពុជា-កូរ៉េ កាន់តែត្រូវបានពង្រឹង និងពង្រីកឥតឈប់ឈរ ជាពិសេស ក្នុងស្ថានក្នុងស្ថានភាពដ៏លំបាកនាពេលបច្ចុប្បន្ន ក្នុងការធ្វើសង្គ្រាមប្រយុទ្ធនឹងជំងឺកូវីដ១៩ផង និងដើម្បីបន្ដនិរន្ដភាពសង្គម សេដ្ឋកិច្ចនៃប្រទេសទាំងពីរ ក៏ដូចជាពិភពលោកទាំងមូល។ ជាមួយគ្នានោះដែរ លោកសាស្ដ្រាចារ្យ ម៉ម ប៊ុនហេង បានថ្លែងអំណរគុណដ៏ជ្រាលជ្រៅ ជូនចំពោះរដ្ឋាភិបាល និងប្រជាជនកូរ៉េ តែងតែជួយដល់រាជរដ្ឋាភិបាល និងប្រជាជនកម្ពុជា ជាពិសេស ឯកអគ្គរដ្ឋទូត និងលោកប្រធានអង្គការ KOICA ដែលតែងតែសម្របសម្រួល សហការយ៉ាងល្អជាមួយក្រសួងសុខាភិបាល ក្នុងការជំរុញឱ្យទទួលបាន នូវជំនួយហិរញ្ញប្បទានសហប្រតិបត្ដិការ ក្នុងវិស័យសុខាភិបាល។ សូមជម្រាបថា ស្ថានទូតនៃសាធារណរដ្ឋកូរ៉េ ប្រចាំកម្ពុជា បានផ្ដល់ជំនួយឥតសំណងរបស់រដ្ឋាភិបាល និងប្រជាជនកូរ៉េ ត្រូវបានផ្ដល់ជូន រាជរដ្ឋាភិបាលកម្ពុជា រួមមាន៖ ថវិកាចំនួន ២០០,០០០ដុល្លារ និងកញ្ចប់តេស្ដរកវីរុសកូវីដ១៩ មួយចំនួន គិតជាទឹកប្រាក់ ប្រមាណ១០០,០០០ដុល្លារផងដែរ៕ | 2020-05-29T20:01:00+07:00 | freshnewsasia.com | https://m.freshnewsasia.com/index.php/en/localnews/160805-2020-05-29-06-01-29.html |
d8390752-acae-4440-b966-74a16abb925c | ជប៉ុន នឹងបន្ដផ្តល់ជំនួយបច្ចេកទេស និងសម្ភារ លើការប្រយុទ្ធប្រឆាំងនឹងជំងឺកូវីដ១៩ នៅកម្ពុជា (Video inside) | ឯកអគ្គរដ្ឋទូតជប៉ុនប្រចាំកម្ពុជា លោក Masahiro MIKAMI បានថ្លែងថា ជប៉ុននឹងបន្ដជួយឧបត្ថម្ភគាំទ្រនូវបច្ចេកទេស និងសម្ភារលើការប្រយុទ្ធនឹងជំងឺកូវីដ១៩ នៅប្រទេសកម្ពុជា។ ការថ្លែងបែបនេះ របស់ឯកអគ្គរដ្ឋទូតជប៉ុនប្រចាំកម្ពុជា បានធ្វើឡើងក្នុងឱកាសចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី២៩ ខែឧសភា ឆ្នាំ២០២០នេះ នាទីស្ដីការក្រសួង។ លោក Masahiro MIKAMI បានថ្លែងថាបន្ដថា កម្ពុជា-ជប៉ុន នឹងប្ដេជ្ញារួមគ្នាក្នុងការប្រយុទ្ធនឹងជំងឺកូវីដ១៩ បន្ទាប់ពីការរួមគ្នាទប់ស្កាត់ និងការពារជំងឺនេះកន្លងមក បានយ៉ាងល្អប្រសើរ។ លើសពីនោះ ជប៉ុន នឹងបន្ដពង្រឹងកិច្ចសហប្រតិបត្ដិការរវាងប្រទេសទាំងពីរ ជាពិសេសលើវិស័យសុខាភិបាលនៅកម្ពុជា។ ក្នុងឱកាសនោះ ឯកអគ្គរដ្ឋទូតជប៉ុនប្រចាំកម្ពុជា ក៏បានថ្លែងកោតសរសើរ និងអរគុណដល់កម្ពុជា ដែលបានខិតខំក្នុងការប្រយុទ្ធទប់ស្កាត់ ជំងឺកូវីដ១៩ ក្នុងនោះក៏បានជួយសម្របសម្រួលដល់ប្រជាជនជប៉ុន ដែលរស់នៅកម្ពុជាផងដែរ។ ជាងនេះទៅទៀត តាមរយៈគម្រោងជំនួយបច្ចេកទេសនេះ ជប៉ុននឹងជួយឧបត្ថម្ភ និងផ្គង់ផ្គត់សម្ភារក្នុងតម្រូវការចាំបាច់ ក្នុងការទប់ស្កាត់ជំងឺកូវីដ១៩ ។ ជាមួយគ្នានោះ រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងអំណរគុណដ៏ជ្រាលជ្រៅ ចំពោះកិច្ចសហប្រតិបត្ដិការរវាងជប៉ុន-កម្ពុជាកន្លងមក លើវិស័យសុខាភិបាល ហើយនឹងបន្ដកិច្ចសហប្រតិបត្ដិការបន្ដទៀត និងការទប់ស្កាត់ជំងឺកូវីដ១៩។ លើសពីនោះ រដ្ឋមន្ដ្រី ម៉ម ប៊ុនហេង បានថ្លែងអំណរគុណចំពោះការជួយឧបត្ថម្ភគាំទ្រ កម្មវិធីសុខាភិបាលទាំងមូល ជាពិសេស ជួយលើការងារទប់ស្កាត់ជំងឺកូវីដ១៩កន្លងមកនេះ៕ | 2020-05-29T17:58:00+07:00 | freshnewsasia.com | https://m.freshnewsasia.com/index.php/en/localnews/160789-2020-05-29-03-58-04.html |
96ab6a4c-aa20-41b0-89e2-bd1f3163bdb8 | មិនដឹងមូលហេតុអ្វី! បុរសម្នាក់លោតពីស្ពានឆ្លងអគារអូឡាំព្យា ជាន់ទី៥ បណ្តាលឲ្យស្លាប់ភ្លាមៗ | កាលពីវេលាម៉ោង៦និង៣០នាទីល្ងាច ថ្ងៃទី២៨ ខែឧសភា ឆ្នាំ២០២០ នៅចំណុចផ្លូវមុនីរ៉េត សង្កាត់វាលវង់ ខណ្ឌ៧មករា ។ ជនរងគ្រោះមិនទាន់ស្គាល់អត្តសញ្ញនៅឡើយ ព្រោះគ្មានបន្សល់ទុកនូវលិខិតស្នាមអ្វីនៅជាប់តាមខ្លួនទេ ។ សមត្ថកិច្ចបានបញ្ជាក់ថា ករណីខាងលើនេះ បើយោងតាមការបញ្ជាក់ពីបុគ្គលិកសន្តិសុខ ដែលយាមនៅកន្លែងកើតហេតុ គឺមុនពេលកើតហេតុ គាត់បានឃើញបុរសរងគ្រោះ ដើរចុះឡើងក្នុងទឹកមុខស្រងូតស្រងាត់ នៅលើស្ពាន អគារផ្សារ អូឡាំព្យា ។ ស្រាប់តែមួយស្ទុះក្រោយមក ទើស្រាប់តែឃើញបុរសរងគ្រោះ បានលោតពីលើស្ពានជាន់ទី៥ ចុះមកខាងក្រោម បណ្ដាលឲ្យស្លាប់តែម្ដង ។ ក្រោយពេលកើកហេតុ មន្ត្រីនគរបាលជំនាញបច្ចេកទេសកោសល្យវិច័យ បានចុះពិនិត្យសាកសព រួចបញ្ជាក់ថា ជនរងគ្រោះបានស្លាប់ដោយសារការធ្វើអត្តឃាតលោតសម្លាប់ខ្លួនពីលើស្ពានជាន់ទី៥ ពិតមែន ហើយបានដឹកសាកសពយកមកតម្កល់នៅវត្តទឹកថ្លា និងប្រកាសស្វែងរកក្រុមគ្រួសារឲ្យមកទទួលយកទៅធ្វើបុណ្យតាមប្រពៃណី ៕ | 2020-05-29T12:39:02+07:00 | kbnnews.com | https://kbn.news/archives/164335 |
05396625-c3b8-4799-95a1-22259e603673 | អាណោចអាធ័មណាស់! យាយអាយុ៧៤ឆ្នាំដើរឆ្លងផ្លូវ ត្រូវរថយន្តធុនធំបុកហើយកិនបំបែកសាកសពជាដុំៗ… | លោកយាយអាយុ៧៤ឆ្នាំម្នាក់ ដើរតាមដងផ្លូវជាតិពេលយប់ ត្រូវបានរថយន្តធុនធំដឹកទិញបើកបុកដួលស្លាប់កិនអូសជាង២០ម៉ែត្របណ្ដាលឲ្យស្លាប់យ៉ាងអាណោចអាធ័មបំផុត។ ករណីគ្រោះថ្នាក់ចរាចរណ៍ដ៍រន្ធត់នេះ បានកើតឡើងកាលពីវេលាម៉ោង១និង១៨នាទី រំលងអធ្រាត្រឈានចូលថ្ងៃទី២៩ ខែឧសភា ឆ្នាំ២០២០នេះ នៅលើផ្លូវជាតិលេខ៥ នៅចំណុចក្រុមទី០៤ ភូមិកសិកម្ម ឃុំតាពូង ស្រុកថ្មគោល។ លោកយាយរងគ្រោះឈ្មោះហង្ស សុខា អាយុ៧៤ឆ្នាំ រស់នៅភូមិនិគមកណ្តាល ឃុំជ្រោយស្តៅ ស្រុកថ្មគោល ។ សមត្តកិច្ចនគរបាលចរាចរណ៍ស្រុកថ្មគោល បានឲ្យដឹងថា មុនពេលកើតហេតុ លោកយាយរងគ្រោះដើរឆ្លងផ្លូវជាតិលេខ៥ ពេលយប់ងងិត ហើយមិនមានភ្លើងបំភ្លឺទៀតនោះ ស្រាប់តែមានរថយន្តដឹកទំនិញធុនធំមួយគ្រឿង មិនស្គាល់ម៉ាកបុកដួលស្លាប់កិនអូសជាង២០ម៉ែត្របណ្ដាលឲ្យខ្ទេចសាច់ជាដុំៗរាយប៉ាយពេញផ្លូវ។ ចំណែករថយន្តបង្កបានបន្ថែមល្បឿន គេចខ្លួនបាត់។ ក្រោយពេលកើតហេតុ សមត្ថកិច្ចនគរបាលចរាចរណ៍ស្រុកថ្មគោល ចុះមកអន្តរាគមន៍ មិនឃើញសាកសពទាំងមូលទេ គឺឃើញតែសាច់ដុំៗរាយប៉ាយពេញផ្លូវ សមត្តកិច្ចនាំគ្នារើសដាក់ក្នុងការុង យកទៅប្រគល់ឲ្យបងប្អូនសាច់ញាតិយកទៅធ្វើបុណ្យតាមប្រពៃណី៕ | 2020-05-29T11:13:14+07:00 | kbnnews.com | https://kbn.news/archives/164323 |
4dc873ca-7d50-434e-aaa3-64c4af284d3e | ជំងឺគ្រុនឈាម ក្នុងអំឡុង១៩សប្តាហ៍ដើមឆ្នាំ ២០២០ នេះ មានចំនួន២.១៧២ករណី | ភ្នំពេញ៖ ក្រសួងសុខាភិបាល បានប្រកាសថា ជំងឺគ្រុនឈាមក្នុងអំឡុង១៩សប្តាហ៍ដើមឆ្នាំ២០២០នេះ មានចំនួន២.១៧២ករណី ដែលចំនួនករណីឈឺ និងអាចបន្តកើនឡើងនៅតាមភូមិ ឃុំ និងទីប្រជុំជននៃបណ្តាខេត្តនាពេលខាងមុខនេះ។ ជំងឺគ្រុនឈាមអាចកើតលើមនុស្សគ្រប់វ័យ វាបង្កឡើងដោយសត្វមូសខ្លាញីខាំបឺតឈាមចម្លង មេរោគគ្រុនឈាម ពីមនុស្សម្នាក់ទៅមនុស្សម្នាក់ទៀត។ សត្វមូសខ្លាបង្កបង្កើតកូនចៅនៅក្នុងទឹកថ្លា ស្អាត និងចូលចិត្តរស់នៅជិតមនុស្ស វាហើរបានចម្ងាយមិនលើសពី១៥០ម៉ែត្រ ពីកន្លែងកកើត។ ដើម្បីការពារសុខភាពជៀសផុតពីការឆ្លងជំងឺគ្រុនឈាម ដោយសារមូសខ្លាញីខាំឲ្យបានកាន់តែមានប្រសិទ្ធភាពនោះ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមអំពាវនាវដល់ប្រជាពលរដ្ឋគ្រប់រូប និងអាជ្ញាធរមូលដ្ឋាន ត្រូវចូលរួមចលនាកាត់បន្ថយ និងទប់ស្កាត់ការកកើតសត្វមូលខ្លា ដោយប្រកាន់ខ្ជាប់នូវគោលជំហរជាប្រជាជនគំរូមួយរូប ស្របនឹងពាក្យស្លោក “ខ្ញុំ នឹងគ្រួសារខ្ញុំ ជាគ្រួសារគំរូ ព្រោះផ្ទះខ្ញុំ និងលំនៅដ្ឋានរបស់ខ្លុំ គ្មានដង្កូវទឹក ” ។ ឯកឧត្តមបានស្នើពលរដ្ឋអនុវត្តន៍នូវវិធានការដូចជា ត្រូវប្រកាន់ខ្ជាប់នូវទម្លាប់រស់នៅស្អាត ធ្វើអនាម័យផ្ទះសម្បែង ផ្ទះមានពន្លឺចេញចូល ទុកដាក់របស់របរ សម្លៀកបំពាក់ក្នុងក្រៅផ្ទះឲ្យមានសណ្តាប់ធ្នាប់ លុបបំបាត់ព្រៃស៊ុទ្រុបជុំវិញផ្ទះ ដើម្បីកាត់បន្ថយជម្រកសត្វមូលមកតោងជ្រកទុំជិតខ្លួនយើង ហើយដែលអាចងាយនឹងខាំយើង។ អំឡុងពេលថ្ងៃ គឺចាំបាច់ត្រូវស្លៀកសម្លៀកបំពាក់មានដៃវែងជើងវែង សម្រាន្តក្នុងមុងជាប្រចាំ ទាំងថ្ងៃ ទាំងយប់ និងមិនត្រូវអង្គុយលេងនៅជិតកន្លែងងងិតៗនោះទេ៕ | 2020-05-29T10:02:08+07:00 | cen.com.kh | https://cen.com.kh/archives/211401.html |
feb86ea4-c211-4471-b464-a08039ba4eeb | ក្រសួងសុខាភិបាល ចេញសេចក្ដីប្រកាសបន្ទាន់ពីវិធានការការពារ និងទប់ស្កាត់ជំងឺគ្រុនឈាមក្នុងរដូវវស្សានេះ (Video inside) | ក្រសួងសុខាភិបាល បានចេញសេចក្ដីប្រកាសបន្ទាន់ស្ដីពី វិធានការការពារ និងទប់ស្កាត់ជំងឺគ្រុនឈាម ក្នុងរដូវវស្សាឆ្នាំ២០២០ ខណ:ក្នុងអំឡុងពេល ១៩ សប្ដាហ៍ចុងក្រោយ នេះ ក្រសួងបានរកឃេីញករណីជំងឺគ្រុនឈាម នៅទូទាំងប្រទេសចំនួន ២,១៧២ ករណីហេីយ។ ក្នុងសេចក្ដីប្រកាសព័ត៌មានដែល Fresh News ទេីបទទួលបាននាយប់ថ្ងៃទី២៨ ខែឧសភានេះ ក៏បានបង្ហាញនូវវិធានការចំនួន ៨ ចំណុចយ៉ាងច្បាស់លាស់ សម្រាប់ឲ្យប្រជាពលរដ្ឋ មន្ទីរសុខាភិបាលរាជធានី-ខេត្ត អង្គភាព -ស្ថាប័នពាក់ព័ន្ធ ម្ចាស់ការដ្ឋាន សំណង់ ម្ចាស់អាជីវកម្ម នានាយកទៅអនុវត្តឲ្យបានខ្ជាប់ខ្ជួន និងជាប្រចាំ។ សូមអានខ្លឹមសារលម្អិតក្នុងសេចក្ដីប្រកាសរបស់ក្រសួងសុខាភិបាលដូចខាងក្រោម៖ | 2020-05-29T06:21:00+07:00 | freshnewsasia.com | https://m.freshnewsasia.com/index.php/en/localnews/160776-2020-05-28-16-21-39.html |
9c35d868-d662-46e5-98a7-95cce5c791fd | រដ្ឋមន្ត្រីក្រសួងមុខងារសាធារណៈ ចុះពិនិត្យស្នាដៃផ្តល់សេវាសាធារណៈរបស់មន្ទីរពេទ្យបង្អែក ខេត្តសៀមរាប ក្នុងការប្រយុទ្ធប្រឆាំងនឹងជំងឺកូវីដ១៩ | លោក ព្រុំ សុខា រដ្ឋមន្ត្រីក្រសួងមុខងារសាធារណៈ រួមដំណើរដោយមន្ត្រីរាជការនៃអង្គភាពវាយតម្លៃការផ្តល់សេវាសាធារណៈ បានចុះពិនិត្យស្នាដៃការងាររបស់មន្ទីរពេទ្យបង្អែកខេត្តសៀមរាប ។ ការចុះពិនិត្យស្នាដៃការងារ របស់មន្ទីពេទ្យខេត្តសៀមរាបនេះ បានធ្វើឡើងនៅថ្ងៃទី២៨ ខែឧសភា ឆ្នាំ២០២០។ បន្ទាប់ពីរបាយការណ៍សង្ខេបរបស់ លោក ប៉ែន ផលគុណ ប្រធានមន្ទីរពេទ្យ និងមតិស្វាគមន៍របស់ លោក ពិន ប្រាកដ អភិបាលរងខេត្តសៀមរាបរួចមក លោករដ្ឋមន្ត្រីក្រសួង មុខងារសាធារណៈ បានថ្លែងកោតសរសើរយ៉ាងជ្រាលជ្រៅចំពោះកិច្ចសហការល្អប្រសើររវាងរដ្ឋបាលខេត្ត ជាមួយមន្ទីរសុខាភិបាល និងមន្ទីរពេទ្យបង្អែកខេត្ត ក្នុងការពិនិត្យ ព្យាបាល ជំងឺជូនប្រជាពលរដ្ឋ ពិសេសគឺការ ថែទាំ និងព្យាបាលអ្នកដែលបានឆ្លងមេរោគកូរ៉ូណា។ ជាក់ស្តែង គ្រូពេទ្យ ជាបុគ្គលិកសុខាភិបាលជួរមុខនៃមន្ទីរ ពេទ្យបានពិនិត្យធ្វើចត្តាឡីស័កអ្នកសង្ស័យឆ្លងមេរោគកូវីដ១៩ ចំនួន៣៧៩នាក់ និងបានព្យាបាលអ្នកជំងឺកូវីដ១៩ ចំនួន០៧នាក់ (០២នាក់ ជាជនជាតិ ឥណ្ឌូនេស៊ី) ឱ្យបានជាសះស្បើយជាស្ថាពរទាំងអស់គ្នា។ ក្នុងឱកាសជួបសំណេះសំណាលនោះដែរ លោករដ្ឋមន្ត្រីក៏បានលើកទឹកចិត្តដល់ការបន្តពង្រឹងកិច្ច សហការ ល្អប្រសើរបន្ថែមទៀត រវាងរដ្ឋបាលខេត្ត អាជ្ញាធរ និងកម្លាំងសមត្ថកិច្ចគ្រប់លំដាប់ថ្នាក់ ជាមួយផ្នែកសុខាភិបាល និងមន្ទីរពេទ្យ ដើម្បីពង្រីកលទ្ធផលទទួលបានកន្លងមកក្នុងការបង្ការ ទប់ស្កាត់ ពិនិត្យ និងព្យាបាល ជំងឺជូនប្រជាពលរដ្ឋ ពិសេសគឺត្រូវធ្វើយ៉ាងណាដើម្បីការពារសុខភាពសាធារណៈបញ្ជៀសឱ្យបាននូវ លទ្ធភាពនៃការឆ្លងរាលដាលជំងឺកូវីដ១៩ រលកទី២ចូលក្នុងសហគមន៍។ ទន្ទឹមនោះ ត្រូវខិតខំពង្រឹងកម្លាំ ងសាមគ្គីប្រជាជន រួមគ្នាប្រយុទ្ធប្រឆាំងឱ្យឈ្នះជំងឺកូវីដ១៩ និងពុះពាររាល់ការលំបាកដើម្បីដោះស្រាយ រាល់បញ្ហាប្រឈមដែលជាផលប៉ះពាល់នៃវិបត្តិកូវីដ១៩ រួមចំណែកធ្វើឱ្យសង្គមជាតិយើងមាន ប្រក្រតីភាពជាធម្មតា ឡើងវិញឆាប់រហ័ស សំដៅរក្សា ការពារ សុខសន្តិភាព និងការអភិវឌ្ឍជារៀងដរាប៕ | 2020-05-29T03:11:00+07:00 | freshnewsasia.com | https://m.freshnewsasia.com/index.php/en/localnews/160766-2020-05-28-13-11-48.html |
b911b1bb-b49a-4bc1-8e1a-8ceb7bc07b66 | សម្ដេចតេជោ ហ៊ុន សែន អំពាវនាវឲ្យក្រសួងស្ថាប័នរួមគ្នាទប់ស្កាត់កុំឲ្យមានការឆ្លងជំងឺកូវីដ-១៩ ដល់កុមារ ជាពិសេសកុមារមានពិការភាព (Video inside) | ក្នុងឱកាសខួបលើកទី៧១ ទិវាកុមារអន្ដរជាតិ១មិថុនា ខួបលើកទី១៩ ទិវាពិភពលោក ប្រឆាំងពលកម្មកុមារ១២មិថុនា និងទិវាកុមារកម្ពុជា២០២០ សម្ដេចតេជោ ហ៊ុន សែន នាយករដ្ឋមន្រ្ដីនៃកម្ពុជា អំពាវនាវឲ្យក្រសួង-ស្ថាប័នពាក់ព័ន្ធទាំងអស់ ធ្វើយ៉ាងណាទប់ស្កាត់ កុំឲ្យមានការឆ្លងជំងឺកូវីដ-១៩ ដល់កុមារគ្រប់រូប នៅគ្រប់ទីកន្លែងទាំងអស់។ នេះបើតាមសារលិខិតអបអរសារទរ ក្នុងឱកាសខួបលើកទី៧១ ទិវាកុមារអន្ដរជាតិ១មិថុនា ខួបលើកទី១៩ ទិវាពិភពលោក ប្រឆាំងពលកម្មកុមារ១២មិថុនា និងទិវាកុមារកម្ពុជា២០២០ របស់សម្ដេចតេជោ ហ៊ុន សែន ដែលបណ្ដាញព័ត៌មាន Fresh News ទទួលបាននៅថ្ងៃទី២៨ ខែឧសភា ឆ្នាំ២០២០នេះ។ សម្ដេចតេជោ ហ៊ុន សែន បានបញ្ជាក់យ៉ាងដូច្នេះថា ។ បន្ថែមពីនោះទៀត សម្ដេចតេជោ ហ៊ុន សែន ក៏បានអំពាវនាវឲ្យក្រសួង-ស្ថាប័នពាក់ព័ន្ធ ត្រូវខិតខំប្រឹងប្រែងរកលទ្ធភាព ក្នុងការធ្វើយ៉ាងណា ឲ្យមានគ្រប់រូប នៅគ្រប់កន្លែងទាំងអស់ ជាពិសេសកុមាររស់នៅក្នុងគ្រួសារក្រីក្រ ទទួលបានសេវាអប់រំ អនាម័យ និងទឹកស្អាតស្មើៗគ្នា នៅក្នុងកំឡុងពេលមានការ រាតត្បាតនៃជំងឺកូរីដ១៩នេះ។ សម្ដេចតេជោ ហ៊ុន សែន បានគូសបញ្ជាក់ថា រាល់វិធានការ ដែលបានដាក់ចេញដោយក្រសួង ស្ថាប័នពាក់ព័ន្ធ ដើម្បីបង្ការជំងឺកូវីដ១៩នេះ ត្រូវគិតទៅដល់ឧត្តម ប្រយោជន៍ របស់កុមារគ្រប់រូបជាចម្រង ជាពិសេសកុមារ រស់នៅក្នុងកន្លែងថែទាំជំនួស និងកុមារកំពុងរស់នៅក្នុងកន្លែង ឃុំឃាំងទាំងអស់។ ហើយត្រូវយកចិត្តទុកដាក់ លើការគាំទ្រសុខភាពផ្លូវចិត្ត និងកាយរបស់កុមារ ដែរទទួលរងផលប៉ះពាល់ដោយផ្ទាល់ ឬដោយប្រយោលពីជំងឺកូវីដ១៩ និងត្រូវបានអនុញ្ញាតឲ្យកុមារ ចូលរួមក្នុងសេចក្ដី សម្រេចចិត្តទាំងឡាយ ដែលប៉ះពាល់ដល់កុមារ។ ទន្ទឹមគ្នានោះ សម្ដេចតេជោ ក៏បានប្រាប់ឲ្យក្រសួង-ស្ថាប័ន អាជ្ញាធរមូលដ្ឋាន សហគមន៍ និងពលរដ្ឋគ្រប់រូបត្រូវ បន្តចូលរួមអនុវត្តគោលនយោបាយភូមិ ឃុំ មានសុវត្ថិភាព ពិសេសចាត់វិធានការការពារកុមារ ពីអំពើហិង្សាគ្រប់រូបភាព អប់រំកុមារពីរបៀបការពារខ្លួនប្រឆាំង នឹងការរំលោភបំពាន និងការបៀតបៀនផ្លូវភេទ តាមគ្រប់រូបភាព ការសម្លុតគំរាមកំហែងគ្រប់បែបយ៉ាង ឲ្យជៀសឆ្ងាយពីគ្រឿងញៀន និងធ្វើឲ្យកុមារយល់ដឹងពីវិធីរាយការណ៍ដល់អាជ្ញាធរ ឬមនុស្សពេញវ័យ អំពីការរំលោភបំពានតាមគ្រប់រូបភាព។ សម្ដេចតេជោ ហ៊ុន សែន បានលើកឡើងទៀតថា ក្រសួង-ស្ថាប័នពាក់ព័ន្ធ ត្រូវបន្តអនុវត្ត អនុសញ្ញាស្នូល នៃអង្គការអន្តរជាតិខាងការងារ ដើម្បីលុបបំបាត់គ្រប់ទម្រង់ នៃពលកម្មកុមារ បើកកម្ពស់ការយល់ដឹងបណ្ដុះបណ្ដាល និងផ្សព្វផ្សាយអំពីការទប់ស្កាត់ ការប្រើប្រាស់ពលកម្មកុមារ នៅគ្រប់សកម្មភាពសេដ្ឋកិច្ច និងពង្រឹងវិធានការ អធិការកិច្ចពលកម្មកុមារ ព្រមទាំងកៀរគរធនធាន និងចលនាសាធារណជន ក្នុងការស្វែងរកដំណោះស្រាយសមស្រប ដើម្បីជួយសង្គ្រោះពលកម្មកុមារ៕ | 2020-05-28T23:02:00+07:00 | freshnewsasia.com | https://m.freshnewsasia.com/index.php/en/localnews/160742-2020-05-28-09-02-43.html |
5578543d-c6e8-4333-a462-355c249c5a62 | អភិបាលខេត្តកំពង់ចាម ក្រើនរំឮកមន្ត្រីពាក់ព័ន្ធទាំងអស់ បន្តយុទ្ធនាការផ្សព្វផ្សាយវិធានការការពារជំងឺកូវីដ-១៩ ដល់ពលរដ្ឋ | ថ្លែងក្នុងកិច្ចប្រជុំបូកសរុបការងារបង្ការទប់ស្កាត់ការរីករាលដាលជំងឺកូវីដ១៩ នៅព្រឹកថ្ងៃទី២៨ ខែឧសភា ឆ្នាំ២០២០នេះ លោក អ៊ុន ចាន់ដា អភិបាលខេត្តកំពង់ចាម បានក្រើនរំលឹកដល់មន្ត្រីពាក់ព័ន្ធទាំងអស់ ឱ្យបន្តយុទ្ធនាការផ្សព្វផ្សាយ តាមការណែនាំរបស់ក្រសួងសុខាភិបាល ពីវិធានការការពារ ទប់ស្កាត់ និងបង្ការជំងឺកូវីដ-១៩ ដល់ប្រជាពលរដ្ឋនៅតាមមូលដ្ឋានរៀងៗខ្លួន។ ក្នុងឱកាសនោះ លោកអភិបាលខេត្ត បានរំឮកអំពីបទពិសោធន៍នៅក្នុងយុទ្ធនាការបង្ការ ការពារ ទប់ស្កាត់ជំងឺកូវីដ-១៩ រលកទី១ ដោយក្នុងនោះខេត្តកំពង់ចាម មានអ្នកឆ្លងជំងឺកូវីដ-១៩ ចំនួន១៦នាក់ ហើយត្រូវបានព្យាបាលជាទាំងស្រុង។ ប៉ុន្តែយ៉ាងណាក៏ដោយលោក អ៊ុន ចាន់ដា នៅតែក្រើនរំឮកដល់មន្ត្រីពាក់ព័ន្ធទាំងអស់ ឱ្យបន្តការផ្សព្វផ្សាយដោយការចាក់ផ្សាយតាមឃោសនាស័ព្ទ និងឧបករណ៍បំពងសំឡេង ទៅដល់គ្រប់ទីកន្លែងបេីទោះបីជាជំងឺជំងឺកូវីដ១៩ នៅកម្ពុជា មានការស្ងប់ស្ងាត់ក៏ដោយ និងបន្តការគ្រប់គ្រងលេីពលករមកពីក្រៅប្រទេសដូចជា ប្រទេសថៃ ឬប្រទេសកូរ៉េ ជាដើម។ ទន្ទឹមនឹងនោះលោកអភិបាលខេត្ត ក៏បានផ្ដាំផ្ញើដល់មន្ត្រីអាជ្ញាធរគ្រប់លំដាប់ថ្នាក់ត្រូវបន្តពិនិត្យមើល លេីជីវភាពរស់នៅរបស់បងប្អូនប្រជាពលរដ្ឋក្រីក្រ ដើម្បីឱ្យអាជ្ញាធរខេត្តបានដឹង និងធ្វើការជួយសង្គ្រោះដល់ពួកគាត់បានទាន់ពេលវេលាផងដែរ៕ | 2020-05-28T22:40:00+07:00 | freshnewsasia.com | https://m.freshnewsasia.com/index.php/en/localnews/160738-2020-05-28-08-40-16.html |
c2de1601-5461-4647-ac7c-6a83c09ef2db | អភិបាលខេត្តកណ្ដាល៖ វៀតណាមបានរើតង់ចំនួន៩ចេញពីតំបន់ព្រំដែនមិនទាន់ឯកភាព ខណៈនៅសល់២២តង់ទៀតនឹងរើក្រោយជំងឺកូវីដ១៩ស្ងប់ស្ងាត់ (Video inside) | អភិបាលខេត្តកណ្ដាល លោក គង់ សោភ័ណ្ឌ នៅព្រឹកថ្ងៃទី២៨ ខែឧសភា ឆ្នាំ២០២០នេះ បានអះអាងថា តង់យោធារបស់វៀតណាម ដែលបោះនៅតំបន់ព្រំដែន ប្រឈមជាមួយកម្ពុជា បានរុះរើចេញចំនួន៩តង់ហើយ ក្នុងចំណោមតង់ទាំងអស់ចំនួន៣១តង់។ លោកថា នៅសល់ប៉ុន្មានទៀត វៀតណាមនឹងរុះរើក្រោយជំងឺកូវីដ១៩ ស្ងប់ស្ងាត់។ ក្នុងសន្និសីទសារព័ត៌មានស្ដីពី «វឌ្ឍនភាព និងទិសដៅបន្ដរបស់រដ្ឋបាលខេត្តកណ្ដាល» ដែលរៀបចំដោយអង្គភាពអ្នកនាំពាក្យរាជរដ្ឋាភិបាល លោក គង់ សោភ័ណ្ឌ បានគូសបញ្ជាក់ថា យោងតាមការសួរនាំទៅភាគីវៀតណាម កាលដែលគេមកបោះតង់នៅតំបន់ព្រំដែននេះ គឺដើម្បីចូលរួមទប់ស្កាត់ការលួចឆ្លងដែនខុសច្បាប់ និងក្នុងគោលដៅការពារជំងឺកូវីដ១៩ប៉ុណ្ណោះ។ អភិបាលខេត្តកណ្ដាល លោក គង់ សោភ័ណ្ឌ បានថ្លែងយ៉ាងដូច្នេះថា ។ លោក គង់ សោភ័ណ្ឌ បានអះអាងថា ការងារទៅមុខទៀត រដ្ឋបាលខេត្តកណ្ដាលដែលជាខេត្តសាម៉ី មិនបណ្ដែតបណ្ដោយទេ គឺនៅបន្ដឃ្លាំមើលទៀតដោយធ្វើមេចតម្រូវឲ្យភាគីវៀតណាម គោរពតាមស្មារតីដែលបានព្រមព្រៀងគ្នា។ រហូតមកដល់ពេលនេះ រដ្ឋបាលខេត្តមិននៅស្ងៀមនោះទេ គឺបានរាយការណ៍ជាប់ជាប្រចាំមកក្រសួងការបរទេស, ក្រសួងមហាផ្ទៃ និងគណៈកម្មាធិការព្រំដែនជាប់ជាប្រចាំ។ អភិបាលខេត្តកណ្ដាល បានសង្កត់ធ្ងន់ទៀតថា តង់យោធារបស់វៀតណាម ដែលនៅសល់២២ទៀតនោះ គឺស្ថិតនៅតំបន់ដែលប្រជាពលរដ្ឋវៀតណាមរស់នៅ ហើយភាគីវៀតណាមអះអាងថា ក្រោយជំងឺកូវីដ១៩ ស្ងប់ស្ងាត់វៀតណាមនឹងដកតង់ទាំងអស់នេះចេញ ប៉ុន្ដែកម្ពុជានៅរក្សាជំហរចង់ឲ្យវៀតណាមរើចេញកាន់តែឆាប់កាន់តែល្អ៕ | 2020-05-28T22:22:00+07:00 | freshnewsasia.com | https://m.freshnewsasia.com/index.php/en/localnews/160729-2020-05-28-08-22-33.html |
3f86e4cc-13e4-4788-9fbb-201995089d38 | អំឡុងការរាលដាលនៃជំងឺកូវីដ១៩ គម្រោង The Bridge នៅតែបន្ដបាញ់ថ្នាំសម្លាប់មេរោគ ដើម្បីការពារសុវត្ថិភាពជូនអតិថិជន | គម្រោង The Bridge ដែលជាគម្រោងអភិវឌ្ឍអចលនទ្រព្យដ៏ធំមួយនៅចំកណ្តាលរាជធានីភ្នំពេញ បានដាក់ចេញនូវវិធានការណ៍បង្ការនានា ដើម្បីធានាថា ទីតាំងរបស់ខ្លួនមានសុវត្ថិភាពសម្រាប់មនុស្សគ្រប់គ្នា ស្របពេលដែលវីរុសកូរ៉ូណា រាតត្បាតកម្ពុជា ក៏ដូចជានៅទូទាំងពិភពលោក។ គម្រោង The Bridge បានសហការជាមួយក្រុមហ៊ុន EnviroCam ដែលជាបុត្រសម្ព័ន្ធរបស់ក្រុមហ៊ុន HCC Group Co., Ltd ដែលជាក្រុមហ៊ុននាំមុខគេក្នុងទីផ្សារកម្ពុជា ក្នុងវិស័យសេវាកម្មបរិស្ថាន ប្រកបដោយវិជ្ជាជីវៈខ្ពស់សម្រាប់ការបាញ់ថ្នាំកំចាត់មេរោគនៅទីតាំងផ្សេងៗនៃអាគារ។ វិធានការណ៍នេះ គឺមានគោលបំណងការពារការរីករាលដាលនៃមេរោគកូរ៉ូណា (COVID-19) និងធ្វើឱ្យអគារមានសុវត្ថិភាពសម្រាប់បុគ្គលិកធ្វើការ អ្នកស្នាក់នៅ និងក្រុមអ្នកមកទស្សនាគម្រោង។ គម្រោង The Bridge មានទីតាំងស្ថិតនៅក្នុងតំបន់សំខាន់មួយ ដែលមានមន្ទីរការិយាល័យរដ្ឋាភិបាល ហាងលក់រាយភោជនីយដ្ឋាន កន្លែងកំសាន្ត ក្លឹបកីឡា ស្ថានទូត ផ្សារលក់ទំនិញ ធនាគារ មជ្ឈមណ្ឌលសន្និបាតនិងសាលពិព័រណ៍កោះពេជ្រ សាលាក្រុងភ្នំពេញ ផ្សារទំនើបអ៊ីអនម៉ល ១ និងមានកន្លែងសំខាន់ៗជាច្រើនទៀត ដែលស្ថិតនៅមិនឆ្ងាយទាល់តែសោះ។ គម្រោង The Bridge កម្ពស់៤៥ជាន់ មានចំនួនពីរអគារ ដោយមានជាខុនដូ/អាផាតមិន និងអគារសូហូ(មានការិយាល័យធ្វើការ និងស្នាក់នៅជាមួយគ្នា) សរុបចំនួន៩៦៣ យូនីត និងខុនដូ ៧៦២យូនីត ។ទាំងនេះត្រូវបានបំពេញបន្ថែមដោយហាងលក់រាយចំនួន ៤៧៥ និងហាងលក់ទំនិញ៣២កន្លែង ។ ការអភិវឌ្ឍនេះ ក៏រួមបញ្ចូលផងដែរនូវផ្សារទំនើប The Bridge Lifestyle Mall ដែលជាទិសដៅទិញឥវ៉ាន់លំដាប់ខ្ពស់មួយទៀត។ ភោជនីយដ្ឋាន Collins Cambodia ដែលជាភោជនីយដ្ឋានដ៏មានប្រជាប្រិយភាព ក៏មានទីតាំងស្ថិតនៅក្នុងបរិវេណរបស់គម្រោងនេះដែរ។ អ្នករស់នៅក្នុង The Bridge មានសិទ្ធិចូលទៅកាន់អាងហែលទឹកមួយកន្លែង សួនកុមារ កន្លែងហាត់ប្រាណជាលក្ខណៈក្រុមគ្រួសារ សាលមុខងារ និងសេវាកម្មផ្សេងៗទៀតជាច្រើន។ ពីចំណុចកំពូលរបស់អគារ ក៏មានទេសភាពដ៏ល្អឥតខ្ចោះនៃជើងមេឃក្រុង ភ្នំពេញ ទន្លេសាប ទន្លេមេគង្គ និងទន្លេបាសាក់។ ក្រៅពីជាកន្លែងស្នាក់នៅដ៏ប្រណិត The Bridge ក៏ត្រូវបានគេចាត់ទុកថាជាឱកាសវិនិយោគដ៏សំខាន់មួយផងដែរ។ សូមជម្រាបថា គម្រោង The Bridge ត្រូវបានអភិវឌ្ឍរួមគ្នាដោយក្រុមហ៊ុន WorldBridge Land និងក្រុមហ៊ុន Oxley Holdings របស់ប្រទេសសិង្ហបុរី៕ | 2020-05-28T21:22:00+07:00 | freshnewsasia.com | https://m.freshnewsasia.com/index.php/en/localnews/160718-2020-05-28-07-22-21.html |
97967602-1187-44a1-82c3-6f3a1be3e352 | ជប៉ុននឹងផ្តល់នូវហិរញ្ញប្បទានឥតសំណង ទឹកប្រាក់ប្រមាណ១៨លានដុល្លារអាមេរិក ដល់កម្ពុជា ដើម្បីទប់ស្កាត់ជំងឺកូវីដ១៩ | ភ្នំពេញ៖ លោក Masahiro MIKAMI ឯកអគ្គរាជទូតជប៉ុន ប្រចាំព្រះរាជាណាចក្រកម្ពុជាថា រាជរដ្ឋាភិបាលជប៉ុន គ្រោងនឹងផ្តល់នូវហិរញ្ញប្បទានឥតសំណងទឹកប្រាក់ប្រមាណ២ ០០០លានយ៉េនជប៉ុន ឬប្រមាណ១៨លានដុល្លារអាមេរិក ដល់រាជរដ្ឋាភិបាលកម្ពុជា តាមរយៈការផ្តល់ជាឧបករណ៍ សម្ភារ និងបរិក្ខារពេទ្យជូនក្រសួងសុខាភិបាល សម្រាប់ទប់ស្កាត់ និងបង្ការការរីករាលដាលនៃជំងឺកូវីដ១៩នៅកម្ពុជា។ ការថ្លែងបែបនេះធ្វើឡើងក្នុងជំនួបពិភាក្សាការងារ រវាងឯកឧត្តមឯកអគ្គរាជទូតជប៉ុននិង ឯកឧត្តមឧបនាយករដ្ឋមន្ត្រី អូន ព័ន្ធមុនីរ័ត្ន រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ នៅព្រឹកថ្ងៃទី ២៧ ខែ ឧសភា ឆ្នាំ ២០២០ នៅទីស្តីការក្រសួងសេដ្ឋកិច្ច និងហិរញ្ញវត្ថុ។ ឯកឧត្តមឧបនាយករដ្ឋមន្ត្រី អូន ព័ន្ធមុនីរ័ត្ន បានថ្លែងអំណរគុណយ៉ាងជ្រាលជ្រៅចំពោះរដ្ឋាភិបាលនិងប្រជាជនជប៉ុន ដែលបានផ្តល់ជំនួយបច្ចេកទេស ហិរញ្ញប្បទានឥតសំណង និងឥណទានសម្បទានរួមចំណែកដល់ការអភិវឌ្ឍសេដ្ឋកិច្ច និងសង្គមនៅកម្ពុជា រហូតមក។ ឯកឧត្តមថា ជំនួយនេះចំពេលដែលកម្ពុជា ក៏ដូចជាពិភពលោកកំពុងតែជួបវិបត្តិ និងការរាលដាលនៃជំងឺកូវីដ-១៩។ ឯកឧត្តមថា រាជរដ្ឋាភិបាលជប៉ុន គ្រោងនឹងផ្តល់នូវហិរញ្ញប្បទានឥតសំណង ទឹកប្រាក់ប្រមាណ២០០០លានយ៉េនជប៉ុន ត្រូវជាប្រមាណ១៨លានដុល្លារអាមេរិក ជូនរាជរដ្ឋាភិបាលកម្ពុជា តាមរយៈការផ្តល់ជាឧបករណ៍ សម្ភារ និងបរិក្ខារពេទ្យជូនក្រសួងសុខាភិបាលសម្រាប់ទប់ស្កាត់ និងបង្ការការរីករាលដាលនៃជំងឺកូវីដ១៩នៅកម្ពុជា៕ដោយ៖សម្ផស្ស | 2020-05-28T19:21:21+07:00 | cen.com.kh | https://cen.com.kh/archives/211288.html |
be39d983-8938-4aec-b674-092406329c54 | ឆេះអគារមន្ទីរពេទ្យដាក់អ្នកជំងឺ COVID-19 នៅបង់ក្លាដែស បណ្តាលឲ្យមនុស្ស៥នាក់ស្លាប់ (Video inside) | មនុស្ស ០៥នាក់បានស្លាប់បាត់បង់ជីវិត ដោយសារគ្រោះអគ្គីភ័យបានឆាបឆេះ អាគារមួយខ្នងសម្រាប់ដាក់អ្នកជំងឺ COVID-19 របស់មន្ទីរពេទ្យដ៏ធំមួយនៅប្រទេសបង់ក្លាដែស កាលពីថ្ងៃពុធម្សិលមិញនេះ។ នេះបើតាមន្ត្រីប៉ូលីសក្នុងតំបន់កើតហេតុ ដកស្រង់សម្តីយកមកផ្សាយដោយសារព័ត៌មាន CNA នាព្រឹកថ្ងៃព្រហស្បតិ៍ ទី២៨ ខែឧសភា ឆ្នាំ២០២០។ តាមការបញ្ជាក់របស់មន្ត្រីប៉ូលីស បានឲ្យដឹងថា អគ្គីភ័យខាងលើនេះបានកើតឡើងនៅវេលាម៉ោង០៩៖៤៨នាទីយប់ ថ្ងៃពុធម្សិលមិញនេះ នៅក្នុងសង្កាត់ហ្គូហាន់សាន នៃរដ្ឋធានីដាការបស់ប្រទេសបង់ក្លាដែស។ អគ្គីភ័យបានឆាបឆេះអាគារមួយខ្នងដែលទើបតែសាងសង់នៅ នៅមន្ទីពេទ្យខាងលើ សម្រាប់ដាក់អ្នកជំងឺ COVID-19 ខណៈដែលបង់ក្លាដែស កំពុងប្រឈមនឹងការកើនឡើងនៃករណីឆ្លង COVID-19 យ៉ាងគំហុកក្នុងរយៈពេលចុងក្រោយនេះ។ ភ្នាក់ងារពន្លត់អគ្គីភ័យបង់ក្លាដែសលោក Kamrul Hasan បានបញ្ជាក់ប្រាប់ក្រុមអ្នកសារព័ត៌មានថា ។ លោកបន្ថែមថា ។ គួរជម្រាបថា កើតហេតុការណ៍ខាងលើ វាកើតឡើងចំពេលដែលប្រទេសមួយនេះ កំពុងរងគ្រោះកាន់តែធ្ងន់ធ្ងរឡើងដោយសារជំងឺ COVID-19 នារយៈពេលប៉ុន្មានសប្តាហ៍ចុងក្រោយនេះ ជាមួយនឹងករណីស្លាប់បានកើនឡើងដល់ ៥៤៤ នាក់ ក្នុងចំណោមអ្នកជំងឺជិត ៤០,០០០ នាក់៕ | 2020-05-28T19:05:00+07:00 | freshnewsasia.com | https://m.freshnewsasia.com/index.php/en/internationalnews/160702-2020-05-28-05-05-33.html |
489109d2-b0df-41ac-8ad6-645f832ea11e | អាជ្ញាធរស្រុកបារាយណ៍ នាំអំណោយចែកជូនពលរដ្ឋក្រីក្រ និងអំពាវនាវឱ្យប្រុងប្រយ័ត្នខ្ពស់ចំពោះជំងឺឆ្លងកូវីដ-១៩ | លោក ហាក់ ម៉ូវសេង ប្រធានក្រុមប្រឹក្សាស្រុកបារាយណ៍ បានចុះចែកអំណោយដល់គ្រួសារងាយរងគ្រោះ ចាស់ជរា ក្រីក្រចំនួន១២គ្រួសារ និងអំពាវនាវដល់ប្រជាពលរដ្ឋទាំងអស់ សូមប្រុងប្រយ័ត្នខ្ពស់ចំពោះជំងឺឆ្លងកូវីដ-១៩។ ក្នុងឱកាសនោះដែរ ក៏លោកបានពាំនាំនូវប្រសាសន៍ផ្ដាំផ្ញើការសាកសួរសុខទុក្ខ និងក្ដីនឹករលឹកពីសំណាក់សម្ដេច ហ៊ុន សែន នាយករដ្ឋមន្ត្រីនៃកម្ពុជា ដែលជានិច្ចកាលសម្ដេចតែងតែគិតគូរ យកចិត្តទុកដាក់អំពីសុខទុក្ខប្រជាពលរដ្ឋ និងមិនទុកឱ្យប្រជាពលរដ្ឋរបស់យើងណាម្នាក់អត់ស្បៀងស្លាប់នោះទេ។ លោក ហាក់ ម៉ូវសេង បានបន្តថា កាលពីសប្តាហ៍មុនប្រទេសយើងបានព្យាបាលអ្នកឆ្លងជំងឺកូវីដ-១៩ បានជាសះស្បើយទាំង១២២នាក់។ ប៉ុន្តែក្នុងសប្តាហ៍នេះយើងក៏មានអ្នកឆ្លងជំងឺកូវីដ-១៩ ថ្មីចំនួន២នាក់មកវិញ។ លោកបានបន្ថែមថា ជំងឺរលាកផ្លូវដង្ហើមកូវីដ១៩ នេះគឺកាចសាហាវខ្លាំងណាស់ដែលកំពុងវាយលុកពាសពេញពិភពលោក ដូច្នេះសូមពុកម៉ែ បងប្អូន ត្រូវមានការយល់ដឹង និងប្រុងប្រយ័ត្ន ខ្ពស់ចំពោះជំងឺឆ្លងកូវីដ-១៩ថ្មីនេះ ត្រូវបង្កើនអនាម័យសុខភាពរស់នៅឱ្យបានល្អ គឺត្រូវពាក់ម៉ាស ឬក្រម៉ា ហើយត្រូវដុសលាងសម្អាតដៃឱ្យបានស្អាតជាប្រចាំជាមួយសាប៊ូ, ទឹកអាល់កុលជាដើម។ បើមានការសង្ស័យទៅលើអ្នកណាម្នាក់ ឬចំពោះខ្លួនឯងផ្ទាល់ សូមទូរស័ព្វមកលេខ ១១៥។ កន្លែងណាដែលមិនចាំបាច់ទៅ សូមកុំទៅ ជាពិសេសទីកន្លែង ដែលមានក្រុមមនុស្សច្រើន សូមស្តាប់តាមការផ្សព្វផ្សាយរបស់អាជ្ញាធរមូលដ្ឋាន និងធ្វើតាមការណែនាំរបស់ក្រសួងសុខាភិបាលឱ្យបានជាប់ជានិច្ច។ ជាមួយគ្នានោះដែរ លោកក៏បានសំណូមពរដល់ប្រជាពលរដ្ឋទាំងអស់សូមខិតខំស្វែងយល់ និងចូលរួមគោរពច្បាប់ចរាចរណ៍ផ្លូវគោកថ្មី ដើម្បីការពារអាយុជីវិតខ្លួនឯង នឹងក្រុមគ្រួសាររបស់យើង ជាពិសេសកាត់បន្ថយបាននូវការគ្រោះថ្នាក់ចរាចរណ៍ និងខិតអប់រំកូនចៅយើង ចៀសឱ្យឆ្ងាយពីគ្រឿងញៀន ប្រសិនបើមាននរណាម្នាក់ៗ សង្ស័យពាក់ព័ន្ធបញ្ហាគ្រឿងញៀន សូមរាយការណ៍ទៅអាជ្ញាធរ ភូមិ-ឃុំ ដើម្បីយកពួកគាត់ទៅបន្សាប ឬក៏ព្យាបាល និងខិតខំប្រកបមុខរបរបង្កបង្កើនផលធ្វើស្រែចម្ការ ដើម្បីបង្កើនជីវភាពរស់នៅប្រចាំថ្ងៃបន្ថែមទៀត និងជំរុញកូនសិក្សារៀនសូត្រដែលក្រសួងអប់រំបានដាក់កម្មវិធីសិក្សាតាមអនឡាញ។ ក្នុងឱកាសនោះ តែលោកក៏បានចែកជូននូវអំណោយដល់ប្រជាពលរដ្ឋខ្វះខាត លោកតា លោកយាយ ជនចាស់ជរា ជួបការលំបាក ក្នុងមួយគ្រួសារៗទទួលបាន៖ អង្ករ ត្រីខ ទឹកស៊ីអ៊ីវ ទឹកត្រី មី សាប៊ូ ស្ករ ប៊ីចេង ប្រេងឆា និងថវិកាមួយចំនួនផងដែរ៕ | 2020-05-28T18:25:00+07:00 | freshnewsasia.com | https://m.freshnewsasia.com/index.php/en/localnews/160697-2020-05-28-04-25-41.html |
0f246423-e3f6-468c-b436-216293529e20 | សម្តេចតេជោ អំពាវនាវឲ្យប្រជាពលរដ្ឋកម្ពុជា បន្តមានភាពប្រុងប្រយ័ត្ន ចំពោះជំងឺឆ្លងកូវីដ១៩ | ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបន្តអំពាវនាវដល់បងប្អូនជនរួមជាតិខ្មែរ ឲ្យប្រុងប្រយ័ត្នរលកទី២ នៃការរាត្បតជំងឺឆ្លងកូវីដ១៩។ សម្តេចតេជោបញ្ជាក់នៅថ្ងៃទី២៨ ខែឧសភា ឆ្នាំ២០២០នេះ ថា ដើម្បីទប់ស្កាត់នូវការរាតត្បាតជំងឺកូវីដ១៩ រលកទី២ សម្តេចតេជោ ហ៊ុន សែន បានជំរុញឲ្យប្រជាពលរដ្ឋ ត្រូវថែរក្សាអនាម័យសុខភាពអាយុជីវិតសម្រាប់ខ្លួនឯងផ្ទាល់ និងសម្រាប់កូនចៅជាទីស្រឡាញ់នៅក្នុងក្រុមគ្រួសារ កុំឲ្យឆ្លងមេរោគកូវីដ១៩ ឲ្យសោះ និងសូមកុំឲ្យមានវិប្បដិសារីកើតឡើង ព្រោះតែការធ្វេសប្រហែសមើលស្រាល ចំពោះស្ថានការណ៍បច្ចុប្ប្នន្ន។ សម្តេចតេជោ ហ៊ុន សែន បានថ្លែងថា៖ «សូមប្រុងប្រយ័ត្នរលកទី២ នៃការរាត្បតជំងឺឆ្លងកូវីដ១៩! អ្វីដែលសំខាន់បំផុតនៅពេលនេះគឺការថែរក្សាអនាម័យសុខភាពអាយុជីវិតសម្រាប់ខ្លួនឯងផ្ទាល់ និងសម្រាប់កូនចៅជាទីស្រឡាញ់នៅក្នុងក្រុមគ្រួសារ កុំឲ្យឆ្លងមេរោគកូវីដ១៩ ឲ្យសោះ។ សូមកុំឲ្យមានវិប្បដិសារីកើតឡើង ព្រោះតែការធ្វេសប្រហែសមើលស្រាលចំពោះស្ថានការណ៍បច្ចុប្ប្នន្ន ។ ទោះបីចំនួនអ្នកឆ្លងក្នុងប្រទេសយើងមានតិចមែន តែយើងត្រូវបង្កើនការយកចិត្តទុកដាក់ខ្ពស់នឹងត្រៀមទប់ស្កាត់គ្រប់ពេល ជាពិសេសនៅក្នុងរលកទី២នៃការងើបឡើងវិញនៃជំងឺឆ្លងរលាកផ្លូវដង្ហើមកូវីដ១៩ ដ៏កាចសាហាវបំផុតនេះ។ មកទល់ថ្ងៃនេះ អង្គការសុខភាពពិភពលោក (WHO) បានបញ្ជាក់ចំនួនអ្នកឆ្លងក្នុងប្រទេស ២១៧ ដែលមានអ្នកឆ្លងរោគបានកើនឡើងជាង៥លាននាក់ហើយ (5,491,678) ហើយស្លាប់ជាង៣០ម៉ឺននាក់ ក្នុងនោះកម្ពុជាក៏មានអ្នកឆ្លងថ្មី២នាក់ផងដែរ។ មកទល់ពេលនេះ មិនទាន់មានថ្នាំព្យាបាលកូវីដ១៩នៅឡើយទេ។ ដូច្នេះបងប្អូនប្រជាពលរដ្ឋ ត្រូវតែពាក់ម៉ាស ហើយត្រូវដុសលាងសម្អាតដៃជាប្រចាំ ដោយទឹកអាល់កុល ឬចឹលសម្លាប់មេរោគ។ ត្រូវខ្ទប់មាត់ជាមួយក្រម៉ា ឬម៉ាស ឬខ្ទប់ដោយដៃនៅពេលក្អក ឬកណ្តាស ជាពិសេសនៅក្នុងចំណោមក្រុមមនុស្សច្រើន ឬទីប្រជុំជននានាដូចជាទីផ្សារ ភោជនីយដ្ឋាន និងទីកន្លែងធ្វើការជាដើម។ សូមបន្តស្តាប់តាមការណែនាំ របស់ក្រសួងសុខាភិបាលគ្រប់ពេល។ បើមានចម្ងល់ឬការសង្ស័យណាមួយ សូមទូរស័ព្វទៅលេខ ១១៥ ជាបន្ទាន់។ យើងទាំងអស់គ្នាត្រូវបន្តចូលរួមទប់ស្កាត់ការឆ្លងរាតត្បាត នៃជំងឺឆ្លងកូវីដ១៩នៅទូទាំងប្រទេស»។ សូមបញ្ជាក់ផងដែរថា រហូតមកដល់ពេលនេះកម្ពុជា មានអ្នកការឆ្លងជំងឺកូវីដ១៩ សរុប១២៤ករណី ដោយក្នុងនោះមានអ្នកជំងឺ១២២នាក់បានព្យាបាលជាសះស្បើយ និង២នាក់កំពុងសម្រាកព្យាបាល នៅមន្ទីរពេទ្យមិត្តភាពខ្មែរសូវៀត៕ | 2020-05-28T18:06:54+07:00 | cen.com.kh | https://cen.com.kh/archives/211254.html |
23621f38-0fbf-4b9b-ba15-d9ac17faa070 | TOP NEWS: ប្រធាន WHO កោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ និងគាំទ្រ ចំពោះភាពជាអ្នកដឹកនាំនយោបាយ របស់សម្ដេចតេជោ (Video inside) | លោក Tedros Adhanom ប្រធានអង្គការសុខភាពពិភពលោក (WHO) បានផ្ញើលិខិតមួយជូនសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ដោយសម្តែងការកោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ និងបង្ហាញការគាំទ្រចំពោះភាពជាអ្នកដឹកនាំនយោបាយ របស់សម្ដេចតេជោ ហ៊ុន សែន។ តាមរយៈលិខិតដែលបណ្ដាញព័ត៌មាន Fresh News ទទួលបាននៅថ្ងៃនេះ ប្រធានអង្គការសុខភាពពិភពលោក បានសរសេរថា ។ នេះបើតាមលិខិតរបស់ប្រធាន WHO។ បើតាមលោក Tedros Adhanom, អង្គការសុខភាពពិភពលោក នៅក្នុងកម្រិតសកល តំបន់ និងជាតិ បានត្រៀមខ្លួនរួចជាស្រេច ដើម្បីបន្តការងារ ជាមួយរាជរដ្ឋាភិបាលកម្ពុជា ក៏ដូចជាដៃគូធំៗនានា ក្នុងការប្រយុទ្ធប្រឆាំងនឹងការគំរាមកំហែងដោយសារជំងឺកូវីដ១៩ រួមមួយនេះ ដែលយើងត្រូវរួមដៃគ្នា ក្នុងការប្រឆាំងនឹងការរីកសាយភាយនាពេលអនាគត។ ការចូលរួម និងសាមគ្គីភាពទាំងអស់គ្នា យើងនឹងទទួលបានជោគជ័យ។ សូមបញ្ជាក់ថា សម្ដេចតេជោនាយករដ្ឋមន្ត្រី កាលពីថ្ងៃទី១០ ខែមេសា ឆ្នាំ២០២០ បានបង្ហាញនូវសមានចិត្ត ក្នុងការគាំទ្រ និងការប្តេជ្ញាចិត្តតាមការអំពាវនាវរបស់អង្គការសុខភាពពិភពលោក ដើម្បីចូលរួមកិច្ចខិតខំប្រឹងប្រែងជាសកល ក្នុងការកាត់បន្ថយទំហំនៃផលប៉ះពាល់ និងការបញ្ឈប់ការរាតត្បាតនៃជំងឺកូវីដ១៩៕ | 2020-05-28T17:07:00+07:00 | freshnewsasia.com | https://m.freshnewsasia.com/index.php/en/localnews/160687-2020-05-28-03-07-24.html |
01cbf1fb-f575-437d-be93-751b2442cb98 | សម្តេចតេជោ ហ៊ុន សែន អំពាវនាវឲ្យប្រជាពលរដ្ឋ សូមប្រុងប្រយ័ត្នរលកទី២ នៃការរាតត្បាតជំងឺឆ្លងកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី២៨ ខែឧសភា ឆ្នាំ២០២០នេះ បានបន្តអំពាវនាវដល់បងប្អូនជនរួមជាតិខ្មែរ សូមប្រុងប្រយ័ត្នរលកទី២ នៃការរាត្បតជំងឺឆ្លងកូវីដ១៩។ សម្តេចតេជោបញ្ជាក់ថា ដើម្បីទប់ស្កាត់នូវការរាតត្បាតជំងឺកូវីដ១៩ រលកទី២ សម្តេចតេជោ ហ៊ុន សែន បានជំរុញឲ្យប្រជាពលរដ្ឋ ត្រូវថែរក្សាអនាម័យសុខភាពអាយុជីវិតសម្រាប់ខ្លួនឯងផ្ទាល់ និងសម្រាប់កូនចៅជាទីស្រឡាញ់នៅក្នុងក្រុមគ្រួសារ កុំឲ្យឆ្លងមេរោគកូវីដ១៩ឲ្យសោះ និងសូមកុំឲ្យមានវិប្បដិសារីកើតឡើង ព្រោះតែការធ្វេសប្រហែសមើលស្រាល ចំពោះស្ថានការណ៍បច្ចុប្ប្នន្ន។ សម្តេចតេជោ ហ៊ុន សែន បានសរសេរក្នុង Facebook ទាំងស្រុងយ៉ាងដូច្នេះថា ។ សូមបញ្ជាក់ផងដែរថា រហូតមកដល់ពេលនេះកម្ពុជា មានអ្នកការឆ្លងជំងឺកូវីដ១៩ សរុប១២៤ករណី ដោយក្នុងនោះមានអ្នកជំងឺ១២២នាក់បានព្យាបាលជាសះស្បើយ និង២នាក់កំពុងសម្រាកព្យាបាល នៅមន្ទីរពេទ្យមិត្តភាពខ្មែរសូវៀត៕ | 2020-05-28T16:00:00+07:00 | freshnewsasia.com | https://m.freshnewsasia.com/index.php/en/localnews/160683-2020-05-28-02-00-20.html |
4fdf12f6-7a72-47ff-8e04-f5e1ce38c043 | ឃាត់ខ្លួនពលរដ្ឋចំនួន៣៥នាក់ ដែលបម្រុងឆ្លងដែនចូលទៅក្នុងទឹកដីថៃ ដោយខុសច្បាប់ | កម្លាំងប៉ុស្តិ៍នគរបាលការពារព្រំដែន ស្វាយចេក នៅថ្ងៃទី២៧ ខែឧសភា ឆ្នាំ២០២០បានឃាត់ខ្លួនប្រជាពលរដ្ឋដែលបម្រុងឆ្លងដែនចូលទៅក្នុងទឹកដីថៃវិញដោយខុសច្បាប់ចំនួន៣៥នាក់ មកសួរនាំនិងធ្វើការអប់រំ។ យោងតាមគេហទំព័រហ្វេសប៊ុក របស់ស្នងការដ្ឋាននគរបាលខេត្តបាត់ដំបង បានឲ្យដឹងថាលោកវរសេនីយ៍ឯក ម៉ង់ ស៊ី មេបញ្ជាការវរសេនាតូចនគរបាលការពារព្រំដែនគោកលេខ៨១៩ បានដឹកនាំកម្លាំងប៉ុស្តិ៍នគរបាលការពារព្រំដែនស្វាយចេកចេញល្បាតក្នុងភូមិសាស្រ្តទទួលខុសត្រូវរបស់ខ្លួនក្នុងនោះបានពិនិត្យឃើញប្រជាពលរដ្ឋដែលបម្រុងឆ្លងដែនចូលទៅក្នុងទឹកដីថៃវិញដោយខុសច្បាប់ចំនួន៣៥នាក់ស្រី១១នាក់។ នគរបាលបាននាំពួកគាត់មកធ្វើការសាកសួរហើយក្រោយពេលសាកសួរពីគោលបំណងរួចហើយបានធ្វើការអប់រំណែនាំនិងបានធ្វើកិច្ចសន្យារួចបញ្ជូនពួកគាត់ទៅគណ:បញ្ជាការឯកភាពរដ្ឋបាលស្រុកកំរៀងដើម្បីចាត់ការបន្ត៕ | 2020-05-28T12:22:50+07:00 | kbnnews.com | https://kbn.news/archives/164178 |
d6f78546-be34-4427-8060-97a125bb251d | ដំណឹងរីករាយ! ថ្ងៃនេះ គ្មានអ្នកឆ្លងកូវីដ-១៩ ថ្មីទេ… | រហូតដល់ម៉ោង៨:០០ព្រឹក ថ្ងៃទី២៨ ខែឧសភា ឆ្នាំ២០២០ យើងពុំរកឃើញជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៤នាក់ដដែល ចំនួនសំរាកពេទ្យ២នាក់ ជាសះស្បើយហើយចំនួន១២២នាក់ និងស្លាប់គ្មាន ។ នេះបើតាមការជូនដំណឹងរបស់នាយកដ្ឋានប្រយុទ្ធនឹងជំងឺឆ្លង CDC នៃក្រសួងសុខាភិបាល នៅព្រឹកថ្ងៃទី២៨ ខែឧសភា ឆ្នាំ២០២០នេះ។ ជាមួយគ្នានេះ នាយកដ្ឋានប្រយុទ្ធនឹងជំងឺឆ្លង CDC ក៍បានរំលឹកថា ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររង់ចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុត នៅថ្ងៃទី២៧ មករា ២០២០ ។ យើងបានធ្វើតេស្តចំនួន 19000 ស្មើនឹង 1144 ក្នុង១លាននាក់៕ | 2020-05-28T11:25:25+07:00 | kbnnews.com | https://kbn.news/archives/164147 |
3f450e0c-ebed-4140-afe0-8e668257a2ab | ប្រធាន WHO កោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ … | ប្រធានអង្គការសុខភាពពិភពលោក (WHO) បានផ្ញើលិខិតមួយសម្តែងការកោតសរសើររាជរដ្ឋាភិបាលកម្ពុជា ក្នុងការទប់ស្កាត់ជំងឺកូវីដ១៩ និងបង្ហាញការគាំទ្រចំពោះភាពជាអ្នកដឹកនាំនយោបាយរបស់សម្ដេចហ៊ុន សែន។ ក្នុងលិខិតសម្តែងការកោតសរសើររាជរដ្ឋាភិបាលកម្ពុជា ចុះថ្ងៃទី១១ ខែឧសភា ឆ្នាំ២០២០ លោក Tedros Adhanom ប្រធានអង្គការសុខភាពពិភពលោក បានសរសេរថា៖ «ខ្ញុំមានសេចក្ដីសោមនស្សរីករាយ ដែលរាជរដ្ឋាភិបាលកម្ពុជា បានចាត់វិធានការយ៉ាងម៉ឺងម៉ាត់ ក្នុងការប្រតិបត្តិផែនការយុទ្ធសាស្ត្រប្រុងប្រៀបទុកជាមុន និងផែនការឆ្លើយតបនឹងជំងឺកូវីដ១៩ ជាសកលរបស់អង្គការសុខភាពពិភពលោក»។ «ខ្ញុំបាទសូមឆ្លៀតយកឱកាសនេះ ធ្វើការកោតសរសើរកិច្ចខិតខំរបស់ រាជរដ្ឋាភិបាលកម្ពុជា ក្នុងការទប់ស្កាត់ជំងឺរាតត្បាតនេះ។ ជាពិសេស សូមកោតសរសើរ ចំពោះបុគ្គលិកសុខភាពសាធារណៈនៅជួរមុខ ដែលកំពុងប្រយុទ្ធប្រឆាំងនឹងជំងឺកូវីដ១៩។ ជាថ្មីម្ដងទៀត ខ្ញុំបាទសូមបង្ហាញ ការគាំទ្រ ចំពោះភាពជាអ្នកដឹកនាំនយោបាយ ការចូលរួម និងតួនាទីរបស់សម្ដេចតេជោ» នេះបើតាមលិខិតរបស់ប្រធាន WHO។ លោក Tedros Adhanom សសេរទៀតថា អង្គការសុខភាពពិភពលោក នៅក្នុងកម្រិតសកល តំបន់ និងជាតិ បានត្រៀមខ្លួនរួចជាស្រេច ដើម្បីបន្តការងារជាមួយរាជរដ្ឋាភិបាលកម្ពុជា ក៏ដូចជាដៃគូធំៗនានា ក្នុងការប្រយុទ្ធប្រឆាំងនឹងការគំរាមកំហែងដោយសារជំងឺកូវីដ១៩ រួមមួយនេះ ដែលយើងត្រូវរួមដៃគ្នា ក្នុងការប្រឆាំងនឹងការរីកសាយភាយនាពេលអនាគត។ ការចូលរួម និងសាមគ្គីភាពទាំងអស់គ្នា យើងនឹងទទួលបានជោគជ័យ។ សូមបញ្ជាក់ថា កាលពីថ្ងៃទី១០ ខែមេសា ឆ្នាំ២០២០ សម្ដេចនាយករដ្ឋមន្ត្រី ហ៊ុន សែន បានបង្ហាញនូវសមានចិត្ត ក្នុងការគាំទ្រ និងការប្តេជ្ញាចិត្តតាមការអំពាវនាវរបស់អង្គការសុខភាពពិភពលោក ដើម្បីចូលរួមកិច្ចខិតខំប្រឹងប្រែងជាសកល ក្នុងការកាត់បន្ថយទំហំនៃផលប៉ះពាល់ និងការបញ្ឈប់ការរាតត្បាតនៃជំងឺកូវីដ១៩៕ | 2020-05-28T11:10:32+07:00 | kbnnews.com | https://kbn.news/archives/164126 |
ef373a60-f3d7-4de7-b9a3-c79575255786 | ចង.កម្នាក់ទៀតហើយ! បុរសខ្មែរឥស្លាមម្នាក់ ទ្រាំទ្រជំងឺប្រចាំកាយលែងបាន ចង.កបញ្ចប់ជីវិត | ខ្មែរឥស្លាមម្នាក់ទ្រាំទ្របញ្ហាវិបត្តិផ្លូវចិត្ត និងជំងឺប្រចាំកាយទៀតលែងបាន ក៏សម្រេចចិត្តចង.កសម្លាប់ខ្លួនបញ្ចប់ជីវិតតែម្តង។ ករណីចង.កសម្លាប់ខ្លួននេះបានកាលពីវេលាម៉ោងប្រមាណ១១ និង៣០នាទីថ្ងៃទី២៦ ខែឧសភាឆ្នាំ២០២០ នៅចំណុចផ្ទះជនរងគ្រោះ ស្ថិតក្នុងភូមិសុខសាន្ត ឃុំគរ ស្រុកត្បូងឃ្មុំ។ ជនរងគ្រោះឈ្មោះ ហ៊ីម ម៉ាត់ អាយុ៦១ឆ្នាំ ជនជាតិខ្មែរឥស្លាម រស់នៅភូមិឃុំខាងលើ។ ជនរងគ្រោះបានធ្វើអត្តឃាតចង.ក ដោយយកខ្សែអង្រឹងចងកភ្ជាប់ទៅនឹងធ្នឹមផ្ទះ (ផ្ទះតៀម) កម្ពស់២.៥ម៉ែត្រពីដី ។ មូលហេតុជនរងគ្រោះមានវិបត្តិផ្លូវចិត្ត និងជំងឺប្រចាំកាយ ។ ក្រោយពេលកើតហេតុ កម្លាំងជំនាញនៃអធិការដ្ឋាននគរបាលស្រុកត្បូងឃ្មុំ សហការជាមួយកម្លាំងប៉ុស្តិ៍នគរបាលរដ្ឋបាលជីគរ ចុះធ្វើការពិនិត្យ និងធ្វើកោសល្យវិច័យ រួចសន្និដ្ឋានថា ជនរងគ្រោះពិតជាបានស្លាប់ដោយសារធ្វើអត្តឃាត(ចងក) ប្រាកដមែន ពុំមានពាក់ព័ន្ធនឹងបទល្មើសព្រហ្មទណ្ឌឡើយហើយបានប្រគល់សពជូនក្រុមគ្រួសារ ធ្វើបុណ្យតាមប្រពៃណី ៕ | 2020-05-28T09:51:22+07:00 | kbnnews.com | https://kbn.news/archives/164099 |
6987f2f1-e2a8-427e-ad8a-51f91cb24f80 | ម្តាយស្លុតចិត្ត ! កូនស្រី២នាក់លង់ទឹកស្លាប់ជាមួយគ្នា ខណៈដេញគោឆ្លងទឹកស្ទឹង | ក្មេងស្រី២នាក់បងប្អូន បានលង់ទឹកស្ទឹងស្លាប់យ៉ាងអាណោចអាធ័ម ខណៈដែលទៅឃ្វាគោ ហើយដេញគោឆ្លងទឹកស្ទឹង ដែលហេតុការណ៍ដ៏រន្ធត់នេះ បានកើតឡើង កាលពីវេលាម៉ោង ១០និង៣០នាទីព្រឹក ថ្ងៃទី២៧ ខែឧសភា ឆ្នាំ២០២០ ស្ថិតនៅចំណុចរកាចាបភូមិទួលចាន់ ឃុំតាំងក្រសាំង ស្រុកសន្ទុក។ ក្មេងស្រីរងគ្រោះ ឈ្មោះ ម៉ៅ ស្រីម៉ាស់ អាយុ ១៤ឆ្នាំ និងម្នាក់ទៀត ឈ្មោះ ម៉ៅ ស្រីការ ភេទស្រី អាយុ ១៣ឆ្នាំ។ ក្មេងស្រីទាំង២នាក់ ជាបងប្អូននឹងគ្នា រស់នៅក្នុងមូលដ្ឋានកើតហេតុខាងលើ។ ក្រោយពីកើតហេតុ កម្លាំងសមត្ថកិច្ចជំនាញ បានចុះទៅធ្វើកោសល្យវិច័យសពក្មេងរងគ្រោះ រួចបញ្ជាក់ថា ក្មេងរងគ្រោះពិតជាស្លាប់ដោយសារលង់ទឹកមែន មិនមានជាប់ពាក់នឹងករណីអ្វីទេ។ បន្ទាប់មក បានប្រគល់សពជូនក្រុមគ្រួសារចាត់ចែងរៀបចំធ្វើបុណ្យតាមប្រពៃណីទាំងក្តីសោកសង្វេគជាពន់ពេក៕ | 2020-05-28T09:40:18+07:00 | kbnnews.com | https://kbn.news/archives/164103 |
27a17e47-a428-45ee-981c-0a3f7a8de8c1 | សារសំខាន់នៃការថែទាំប្រព័ន្ធរំលាយអាហារ | វេជ្ជបណ្ឌិតជំនាញលើកឡើងថា ការបរិភោគអាហារទៀងទាត់ ៣ពេលក្នុងមួយថ្ងៃ និងការជ្រើសរើសប្រភេទអាហារត្រឹមត្រូវ សម្រាប់ទទួលទានប្រចាំថ្ងៃ នឹងជួយច្រើនដល់ប្រព័ន្ធរំលាយអាហារ ដូចជា កាត់បន្ថយជំងឺក្រពះ និងពោះវៀនជាដើម។ វេជ្ជបណ្ឌិតជំនាញ ឱ្យដឹងថា ផលប៉ះពាល់ដល់សុខភាព បណ្ដាលមកពីបញ្ហាប្រព័ន្ធរំលាយអាហារ រួមមាន ហើមពោះ ចុកឆ្អល់ពោះ ញ័រទ្រូង ពិបាកដកដង្ហើម ច្រាលជាតិអាស៊ីដ រាករូស និងទល់លាមកជាដើម។ លោកវេជ្ជបណ្ឌិត ម៉ៃ សុខារិទ្ធ ម្ចាស់គ្លីនីក នៅទីក្រុងលីន (Lynn) នៅរដ្ឋម៉ាស្សាឈូសេត (Massachusetts) មានប្រសាសន៍ថា ការពិនិត្យមើលពីគុណភាពអាហារ ដែលទទួលទានរាល់ថ្ងៃ និងការថែទាំប្រព័ន្ធរំលាយអាហារ នឹងអាចជួយកាត់បន្ថយបញ្ហាជំងឺក្រពះ ពោះវៀន និង សរីរាង្គផ្សេងៗ ទៀត។ លោកថា មានអាហារខ្លះ ដូចជាសាច់ឆៅ អាហារផ្អាប់ទុកយូរ ឬប្រភេទបន្លែ និងផ្លែឈើខ្លះ គឺក្រោយពេលទទួលទានរួចហើយ នាំឲ្យមានប្រតិកម្មដល់ប្រព័ន្ធរាងកាយ៖ ។ តើអ្វីទៅជាប្រព័ន្ធរំលាយអាហារ? គេហទំព័រសុខភាពនៅសហរដ្ឋអាមេរិក WebMD បង្ហាញថា ប្រព័ន្ធរំលាយអាហារ (Digestive system) គឺជាដំណើរការស្មុគស្មាញមួយ ដើម្បីបំប្លែងម្ហូបអាហារដែលយើងបរិភោគ ទៅជាឋាមពល ដែលរាងកាយត្រូវការប្រចាំថ្ងៃ ដើម្បីរស់រានមានជីវិត។ ប្រព័ន្ធរំលាយអាហារនេះ ក៏មានការចូលរួមចំណែកពីសរីរាង្គខាងក្នុងជាច្រើន ដែលមានតួនាទីខុសៗ គ្នា ដើម្បីស្រូបយកជីវជាតិ និងភាពចាំបាច់នានា យកទៅចិញ្ចឹមរាងកាយ និងបំប្លែងទៅជាកាកសំណល់ សម្រាប់ការបញ្ចេញមកខាងក្រៅផងដែរ។ បំពង់រំលាយអាហារ (Digestion Track) ផ្ដើមចេញពីដំបូង គឺមាត់ទំពាអាហារ ដែលបញ្ចេញក្រពេញទឹកមាត់ (Salivary Gland) រួចលេបចុះតាមបំពង់អាហារ (Esophagus) ទៅដល់ក្រពះ។ ក្រពះ (Stomach) ជាថង់មួយមានជញ្ជាំងសាច់ដុំខ្លាំង ជាកន្លែងបញ្ចេញជាតិអាស៊ីដ និងជាកន្លែង សម្រាប់កិនរំលាយអាហារ។ សរីរាង្គជាច្រើនទៀត ដូចជា ថ្លើម (Liver) លំពែង (Pancreas) ពោះវៀនតូច និងធំ មានតួនាទីផ្សេងៗ គ្នា ដើម្បីបំប្លែងជីវជាតិអាហារទាំងនោះ ទៅជាជាតិស្ករ ជាតិដែក វីតាមីន ជាតិទឹក និងជាកាកសំណល់ជាដើម។ គេហទំព័រ WebMD ដដែលបន្តថា នៅពេលពោះវៀនមានសុខភាពល្អ គឺជាលិកាស្រទាប់ខាងក្នុងពោះវៀនមានកម្លាំងខ្លាំង និងមានបាក់តេរីល្អសម្រាប់ទ្រទ្រង់សុខភាព។ អ្នកដែលមានពោះវៀនល្អ និង ប្រព័ន្ធការពាររាងកាយរឹងមាំល្អ គឺជួយប្រយុទ្ធប្រឆាំងនឹងមេរោគ ក្នុងពេលកើតជំងឺ និងមិនអាចកើតជំងឺរលាកពោះវៀន និងជំងឺគ្រុនពោះវៀននោះទេ។ លោក វេជ្ជបណ្ឌិត ម៉ៃ សុខារិទ្ធ មានប្រសាសន៍ថា នៅពេលបរិភោគអ្វីមួយមិនថា បន្លែផ្លែឈើ ឬសាច់ឆៅជាដើម គឺត្រូវកត់សំគាល់ខ្លួនឯងថា តើអាហារដែលបរិភោគនោះ នាំឲ្យរំខានដល់ប្រព័ន្ធរំលាយអាហារដែរឬទេ? ប្រសិនបើកត់សំគាល់ឃើញមានអ្វីប្លែក ដូចជា បរិភោគទៅ ធ្វើឲ្យមានបញ្ហារាករូស ឬក្អួតចង្អោរ ត្រូវបញ្ឈប់ការទទួលទាននោះ៖ ។ លោកវេជ្ជបណ្ឌិត ម៉ៃ សុខារិទ្ធ មានប្រសាសន៍ផងដែរថា ប្រសិនបើលោកអ្នកតែងជួបបញ្ហាហើមពោះ ចុកឆ្អល់ ច្រាលទឹកអាស៊ីដ ថប់ដង្ហើម និង រាករូសញឹកញាប់នេះ គឺជាតម្រុយនៃរោគសញ្ញាបង្ហាញពីភាពមិនប្រក្រតីនៃប្រព័ន្ធរំលាយអាហារ។ លោកវេជ្ជបណ្ឌិតបន្តថា ប្រសិនបើរោគសញ្ញានោះ នៅតែបន្តកើតមាន គឺត្រូវទៅជួបពិគ្រោះយោបល់ជាមួយគ្រូពេទ្យ ដើម្បីទទួលបានថ្នាំព្យាបាល និងការណែនាំពីប្រភេទអាហារទទួលទាន និងរបៀបរបបរស់នៅប្រចាំថ្ងៃ។ គេហទំព័រសុខភាពប្រចាំថ្ងៃ (Everydayhealth.com) ឲ្យដឹងថា វិធីសាស្ត្រមួយចំនួន ជួយដល់ប្រព័ន្ធរំលាយអាហារ និងជួយឲ្យក្រពះ ពោះវៀន ល្អប្រសើរឡើង រួមមាន៖ បរិភោគ ទឹកបានគ្រប់គ្រាន់ យ៉ាងហោចណាស់ ៨ កែវក្នុងមួយថ្ងៃ ប្រសិនបើមិនទទួលទានទឹកគ្រប់គ្រាន់ទេ នោះនឹងនាំឲ្យទល់លាមក (Constipation)។ ទទួលទានអាហារ រួមមានបន្លែផ្លែឈើ ដែលមានជាតិសរសៃច្រើន (Fibers) ដើម្បីជួយកាត់បន្ថយបញ្ហារលាកក្រពះ ការចាល់ទឹកអាស៊ីដ (Acid influx) និងជំងឺឫសដូងបាត (hemorrhoids)។ ទទួលទានអាហារដែលមានជាតិខ្លាញ់ អូមេហ្គា៣ ច្រើន ដូចជា នៅក្នុងគ្រាប់ធញ្ញជាតិ និងត្រីសាលម៉ុង ជាដើម គឺអាចជួយកាត់បន្ថយការរលាកក្រពះ ពោះវៀន ប៉ុន្តែកាត់បន្ថយអាហារមានជាតិខ្លាញ់ច្រើន។ កាត់បន្ថយការទទួលទានអាហារកំប៉ុង ឬផ្អាប់ទុកយូរ ព្រមទាំងចៀសវាង អាហារដែលបណ្ដាលឲ្យមានប្រតិកម្ម។ បន្ថែមពីនេះ គឺឈប់ជក់បារី កាត់បន្ថយការញ៉ាំសុរា និងកាហ្វេច្រើនហួសហេតុ។ សំខាន់បំផុតគឺ កាត់បន្ថយភាពតានតឹងក្នុងចិត្ត (Stress) និងគេងឱ្យបានគ្រប់គ្រាន់ ព្រោះវិធីទាំងនេះ គឺជួយពង្រឹងដល់ប្រព័ន្ធរំលាយអាហារ។ បរិភោគអាហារ ឱ្យបានទៀងទាត់ និងមានតុល្យភាព គឺកុំឲ្យបរិភោគច្រើនហួសហេតុពេក រហូតដល់ហល់ ឬក៏តមអាហារមិនបរិភោគសោះ ដោយសារខ្លាចធាត់ ឬជាប់រវល់ភ្លេចទទួលទាន។ គេហទំព័រដដែល ក៏ផ្ដល់ដំបូន្មានដែរថា ក្រោយបរិភោគរួច កុំគេងសម្រាកភ្លាម គួរដើរហាត់ប្រាណ ដើម្បីជួយដល់ការរំលាយអាហារ។ ចំពោះអ្នកដែលមានប្រតិកម្មនឹងអាហារ ត្រូវយកចិត្តទុកដាក់ ពិនិត្យមើលពីគ្រឿងផ្សំរបស់វា៕ | 2020-05-28T06:55:00+07:00 | rfa.org | https://www.rfa.org/khmer/program/health/importance-of-maintaining-health-of-the-digestive-system-05272020194612.html |
c816c7ff-ab45-45b6-b13e-6c15a5d289cd | ក្រសួងសុខាភិបាល នឹងចាត់វិធានការលើជនណាដែលគេចវេសមិនមកធ្វើចត្ដាឡីស័ក និងធ្វើតេស្ដរកជំងឺកូវីដ-១៩ (Video inside) | ក្រសួងសុខាភិបាល នឹងដាក់ពិន័យ ឬទោសទណ្ឌ លើជនណាម្នាក់ដែលគេចវេស មិនគោរពតាមការណែនាំរបស់ក្រុមការងារនៅតាមច្រកចូល នាំយកមកធ្វើចត្តាឡីស័ក និងធ្វើតេស្តដើម្បីស្វែងរកជំងឺកូវីដ-១៩។ នេះបើតាមរបាយការណ៍ ស្ដីពីលទ្ធផលនៃកិច្ចប្រជុំរបស់គណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ-១៩ ដែលបណ្ដាញព័ត៌មាន Fresh News ទទួលបាននៅថ្ងៃទី២៧ ខែឧសភា ឆ្នាំ២០២០នេះ។ ក្រសួងសុខាភិបាល បានបញ្ជាក់យ៉ាងដូច្នេះថា ។ ជាមួយគ្នានោះ ក្រសួងបានឲ្យដឹងថា អង្គប្រជុំក៏បានឯកភាព ឲ្យមានការផ្តល់នូវតារាងកក់សំបុត្រយន្តហោះ (Booking List) កម្មវិធីហោះហើរ (Flight Schedule) និងបញ្ជីអ្នកដំណើរ ជិះយន្តហោះ (Manifestation List) ជាមុនជូនក្រុមការងារសុខាភិបាល និងមានការបែងចែកភារកិច្ច និងការទទួលខុសត្រូវ ក្នុងការប្រយុទ្ធនឹងជំងឺកូវីដ-១៩ នៅតាមព្រលានយន្តហោះផងដែរ។ របាយការណ៍ក្រសួងសុខាភិបាលបានបន្ដថា ដោយក្នុងនោះ អនុវត្តន៍ទៅតាមគោលការណ៍ ប្រតិបត្តិស្ដង់ដារសម្រាប់គ្រប់គ្រង និងអនុវត្តការងារ នៅក្នុងមណ្ឌល ត្រួតពិនិត្យសុខភាព នៅតាមព្រំដែនអាកាស ចុះថ្ងៃទី ០៤ ខែឧសភា ឆ្នាំ២០២០ នៅតាមព្រលានយន្តហោះអន្តរជាតិ និងទីកន្លែងពាក់ព័ន្ធ និងត្រូវធ្វើការផ្សព្វផ្សាយ គោលការណ៍ប្រតិបត្តិស្ដង់ដារនេះ។ ក្រសួងសុខាភិបាល បានលើកឡើងទៀតថា ត្រូវពង្រឹងការងារមុនពេលអ្នកដំណើរឡើងយន្តហោះ និងពេលអ្នកដំណើរ មកដល់ព្រលានយន្តហោះជាចាំបាច់ ដោយមានការចូលរួម ការអនុវត្តនូវលក្ខខ័ណ្ឌដែលតម្រូវ សម្រាប់អ្នកដំណើរដែលមានទិដ្ឋាការ ចេញចូលដែលនៅមានសុពលភាពយូរ ដែលក្រសួងការបរទេស និងសហប្រតិបត្តិ ការអន្តរជាតិ និងពិនិត្យលើករណីនេះ។ រៀបចំយន្តការគ្រប់គ្រង អ្នកដំណើរចូលនៅតាមព្រលានយន្តហោះ ឲ្យបានហ្មត់ចត់ ដោយប្រគល់ជូនអាជ្ញាធរព្រលានយន្តហោះនីមួយៗ ជាអ្នកដឹកនាំ។ ពង្រឹង និងរៀបចំយន្តការ នៅរាជធានី-ខេត្ត ដោយមានបញ្ជាការដ្ឋាន ដឹកនាំការងារនេះត្រឹមត្រូវ និងត្រៀមទីតាំងដាក់អ្នកដំណើរ ឲ្យស្នាក់នៅរថយន្តក្រុងដឹកជញ្ជូន អ្នកដំណើរ និងកងកម្លាំងការពារ -ល-៕ | 2020-05-28T02:00:00+07:00 | freshnewsasia.com | https://m.freshnewsasia.com/index.php/en/localnews/160661-2020-05-27-12-00-34.html |
2e69ea19-2d81-4474-b247-7b097be050eb | Cellcard រៀបចំព្រឹត្តិការណ៍ប្រគុំតន្រ្តីសប្បុរសធម៌ ដើម្បីប្រមូលថវិកា ជួយដល់កម្មករ-កម្មការីនី ដែលរងផលប៉ះពាល់ដោយជំងឺ Covid-19 | ក្រុមហ៊ុន សែលកាត នឹងរៀបចំព្រឹត្តិការណ៍ ប្រគុំតន្រ្តីសប្បុរសធម៌ Cellcard 4U Virtual Concert នៅថ្ងៃទី២៨ ខែឧសភា ស្អែកនេះ ដោយធ្វើការ ផ្សាយផ្ទាល់ តាមបណ្តាញសង្គមហ្វេសប៊ុក រួមជាមួយនឹងវត្តមានសម្តែង របស់សិល្បករសិល្បការនីល្បីៗ និងកំពុងពេញនិយមជាច្រើនរូប នៅក្នុងប្រទេសកម្ពុជា។ កម្មវិធីប្រគុំតន្ត្រីនេះ នឹងប្រព្រឹត្តទៅដោយ មានការចូលរួមសហការ ជាមួយប៉ុស្តិ៍ទូរទស្សន៍ CTN និង MyTV ក្នុងគោលបំណងរៃអង្គាសថវិកា ដើម្បីជួយដល់អ្នក ដែលកំពុង រងផលប៉ះពាល់ខ្លាំងបំផុត ពីស្ថានភាពសេដ្ឋកិច្ច នាពេលបច្ចុប្បន្ននេះ។ ព្រឹត្តិការណ៍នេះ នឹងប្រព្រឹត្តទៅក្នុងរយៈពេលមួយម៉ោង ដោយមានការចូលរួមសម្តែង ពីក្រុមតារាល្បីៗ រួមមាន៖ កញ្ញា មាស សុខសោភា, កញ្ញា រ៉េត ស៊ូហ្សាណា, លោក នូ ឧសភា, លោក ចេន សមាជិកក្រុមតន្រ្តី Mustache, លោក Tempo Tris និងព្រះនាងតូច នរោត្តម ជេនណា។ ព្រះនាងតូច ជេនណា ត្រូវបានប្រកាសតែងតាំងជាព្រះរាជទូតសុឆន្ទៈប្រចាំក្រុមហ៊ុន សែលកាត កាលពីខែកុម្ភៈកន្លងទៅ។ ក្នុងព្រះជន្ម ៨ វស្សា ព្រះនាងតូច ត្រូវបានគេ ទទួលស្គាល់ថា ជាអ្នកមានទេពកោសល្យខ្ពស់ម្នាក់ ដោយព្រះនាងអាចនិយាយបាន៥ភាសា មានសមត្ថភាពក្នុងការច្រៀង រាំ និងសម្តែង ហើយបច្ចុប្បន្ននេះ ព្រះនាង ក៏កំពុងផ្តោត លើការហាត់សមរបាំអប្សរាផងដែរ។ ទន្ទឹមនឹងនោះផងដែរ ក្រុមហ៊ុន សែលកាត ក៏កំពុងសម្របសម្រួល ជាមួយសមាគមរោងចក្រកាត់ដេរនៅកម្ពុជា (GMAC) ដោយថវិកាដែលប្រមូលបានពីកម្មវិធី ប្រគុំតន្ត្រីនេះ នឹងត្រូវយកទៅចែកជូនដល់ កម្មករ-កម្មការនីកាត់ដេរ ដែលមានពិការភាព និងមានផ្ទៃពោះ ដែលកំពុងជួបការលំបាកខ្លាំង ក្នុងជីវភាពរស់នៅ នាពេលបច្ចុប្បន្ននេះ។ សមាជិកគាំទ្រសែលកាតទាំងអស់ ក៏អាចចូលរួមបរិច្ចាគ ក្នុងបុព្វហេតុជួយសង្គ្រោះនេះ នៅក្នុងអំឡុងពេល នៃការសម្តែងតន្រ្តីផ្សាយផ្ទាល់ផងដែរ។ ពួកគេអាចតេ ឬផ្ញើសារទៅកាន់លេខ 1270 ដោយចំណាយត្រឹមតែ ២៥ សេន (១,០០០រៀល) ប៉ុណ្ណោះ សម្រាប់ការចូលរួមជាវិភាគទាន។ កម្មវិធីចូលរួមបរិច្ចាគនេះ នឹងបន្តប្រព្រឹត្តិទៅចំនួន២សប្តាហ៍ទៀត បន្ទាប់ពីការប្រគុំតន្រ្តីត្រូវបានបញ្ចប់។ សែលកាត នឹងធ្វើការសហការយ៉ាងជិតស្និទ្ធ ជាមួយក្រុមហ៊ុនវីង ដែលជាអ្នកផ្តល់សេវាហិរញ្ញវត្ថុ តាមទូរស័ព្ទឈានមុខគេនៅកម្ពុជា ដើម្បីផ្ទេរប្រាក់ជូនដល់ កម្មករ-កម្មការនី មានពិការភាព និងមានផ្ទៃពោះឲ្យបាន នៅក្នុងអំឡុងខែមិថុនា ខាងមុខនេះ។ លោក អៀន វ៉ាត់សុន (Ian Watson) នាយកប្រតិបត្តិក្រុមហ៊ុនសែលកាត បានឲ្យដឹងថា ដោយសារស្ថានភាពនៃវិបត្តិជំងឺកូវីដ-១៩ យើងមើលឃើញថានេះ គឺជាមធ្យោបាយដ៏ល្អបំផុតមួយ ក្នុងការផ្តល់នូវភាពសប្បាយរីករាយ ជូនដល់អតិថិជនរបស់យើង ហើយទន្ទឹមនឹងនោះ យើងក៏អាចរៃអង្គាសថវិកា ដើម្បីជួយទ្រទ្រង់ដល់ពលរដ្ឋមួយចំនួន ដែលកំពុងជួបការខ្វះខាត នៅទូទាំងប្រទេសកម្ពុជាផងដែរ។ ដោយឡែក លោក ម៉ានូ រ៉ាចាន់ អគ្គនាយកនៃធនាគារឯកទេសវីង ក៏បានថ្លែងថា ។ ក្នុងនាមជាប្រតិបត្តិករទូរស័ព្ទចល័ត គ្រប់គ្រងដោយជនជាតិខ្មែរទាំងស្រុង ក្រុមហ៊ុន សែលកាត ពិតជាមានក្តីរំភើបជាខ្លាំង សម្រាប់ឱកាស នៃការរៀបចំកម្មវិធីប្រគុំតន្រ្តី ដោយមានវត្តមានចូលរួម សហការពីតារាល្បីៗ នៅក្នុងស្រុកជាច្រើនរូប។ លោក វ៉ាត់សុន បានបញ្ជាក់បន្ថែមទៀតថា ៕ | 2020-05-28T00:59:00+07:00 | freshnewsasia.com | https://m.freshnewsasia.com/index.php/en/localnews/160652-2020-05-27-10-59-28.html |
5db8222f-65b8-437b-9f0d-c0bc5d4ab1e8 | ទីបំផុតបារាំងលែងឲ្យប្រើថ្នាំប្រឆាំងគ្រុនចាញ់ hydroxychloroquine ដើម្បីព្យាបាលអ្នកជំងឺ COVID-19 តទៅទៀត! | រដ្ឋាភិបាលបារាំងនៅថ្ងៃពុធ ទី២៧ ខែឧសភា ឆ្នាំ២០២០ នេះបានសម្រេចលុបចោលក្រឹត្យ ដែលអនុញ្ញាតឲ្យវេជ្ជបណ្ឌិតប្រើប្រាស់ថ្នាំប្រឆាំងគ្រុនចាញ់ អ៉ីដ្រុកស៊ីក្លរ៉ូឃ្វីន (hydroxychloroquine) ដើម្បីព្យាបាលអ្នកជំងឺ COVID-19 នោះហើយ បន្ទាប់ពីបានមើលឃើញផលអវិជ្ជមានធ្ងន់ធ្ងរមួយចំនួន លើអ្នកជំងឺដែលបានប្រើប្រាស់ថ្នាំនេះ។ នេះបើតាមការចេញផ្សាយដោយសារព័ត៌មាន CNA។ ការប្រកាសរបស់បារាំងខាងលើនេះ ត្រូវបានធ្វើឡើងតែពីរថ្ងៃប៉ុណ្ណោះ បន្ទាប់ពីអង្គការសុខភាពពិភពលោក (WHO) បានសម្រេចផ្អាកការធ្វើតេស្តទ្រង់ទ្រាយធំ លើថ្នាំប្រឆាំងគ្រុនចាញ់ខាងលើ ដោយសារតែបញ្ហាសុវត្ថិភាពចំពោះអ្នកជំងឺ COVID-19។ បន្ថែមពីនេះកាសែតវេជ្ជាសាស្ត្រដ៏ល្បីឈ្មោះរបស់អង់គ្លេស Lancet ក៏បានរាយការណ៍ផងដែរថា អ្នកជំងឺនានាដែលបានប្រើប្រាស់ថ្នាំ hydroxychloroquine បានកើតមានអការៈមិនប្រក្រតីខ្លាំង ជាពិសេសគឺចង្វាក់បេះដូងលោតមិនទៀងទាត់ ហើយអត្រាស្លាប់ដោយសារការប្រើថ្នាំនេះ គឺមានកម្រិតខ្ពស់។ គួរបញ្ជាក់ថា ប្រទេសបារាំងបានចេញក្រឹត្យមួយកាលពីចុងខែមីនា ដោយអនុញ្ញាតចំពោះការប្រើប្រាស់ថ្នាំ hydroxychloroquine ដើម្បីព្យាបាលអ្នកជំងឺ COVID-19 នៅក្នុងករណីបន្ទាន់ និងនៅក្នុងមន្ទីរពេទ្យប៉ុណ្ណោះ។ ប៉ុន្តែក្រោយការផ្អាកការធ្វើតេស្តពី WHO និងការកើតមានករណីស្រដៀងៗគ្នានៅបណ្តាប្រទេសមួយចំនួននោះ ក្រឹត្យខាងលើត្រូវបានលុបចោលវិញនៅថ្ងៃពុធនេះ។ បើតាមរបាយការណ៍ចុងក្រោយ បារាំងមានអ្នកឆ្លង COVID-19 សរុប ១៨២,៧២២ករណី ក្នុងនោះស្លាប់សរុប ២៨,៥៣០នាក់ និងជាសះស្បើយឡើងវិញ ៦៥,៨៧៩នាក់៕ | 2020-05-28T00:27:00+07:00 | freshnewsasia.com | https://m.freshnewsasia.com/index.php/en/internationalnews/160644-2020-05-27-10-27-20.html |
e75fb67b-3af9-4f70-a7d6-009dada7ac21 | ក្រសួងសុខាភិបាល ចេញរបាយការណ៍ ស្ដីពី លទ្ធផលនៃកិច្ចប្រជុំរបស់គណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ-១៩ | ក្រសួងសុខាភិបាល នៅថ្ងៃទី២៧ ខែឧសភា ឆ្នាំ២០២០ បានចេញរបាយការណ៍ ស្ដីពី លទ្ធផលនៃកិច្ចប្រជុំរបស់គណៈកម្មការអន្ដរក្រសួង ដើម្បីប្រយុទ្ធនឹងជំងឺកូវីដ-១៩ ។ នេះបើតាមរបាយការណ៍ ដែលបណ្ដាញព័ត៌មាន Fresh News ទទួលបាន។ កិច្ចប្រជុំនេះ មានគោលបំណងដើម្បីពិនិត្យ និងពិភាក្សាការងារត្រួតពិនិត្យសុខភាព អ្នកដំណើរចូលមកក្នុងកម្ពុជា ព្រមទាំងការអនុវត្ដវិធានការចត្ដាឡីស័ក និងកិច្ចការផ្សេងៗទៀត សម្រាប់ទប់ស្កាត់ការនាំចូលជំងឺ-១៩ នៅតាមច្រកចូលអាកាសយានដ្ឋានអន្ដរជាតិ។ ខាងក្រោមនេះ ជារបាយការណ៍ របស់ក្រសួងសុខាភិបាល ដែលមានខ្លឹមសារទាំងស្រុង៖ | 2020-05-27T22:13:00+07:00 | freshnewsasia.com | https://m.freshnewsasia.com/index.php/en/localnews/160615-2020-05-27-08-13-08.html |
f9e13698-70db-4583-ab96-9afc53907233 | លោក ហ៊ុន សែន អនុញ្ញាតឲ្យពលរដ្ឋខ្មែរត្រឡប់ចូលកម្ពុជាដោយមិនចាំបាច់មានលិខិតបញ្ជាក់សុខភាព | ប្រមុខរដ្ឋាភិបាលកម្ពុជា លោក ហ៊ុន សែន ផ្លាស់ប្ដូរចិត្តអនុញ្ញាតឲ្យពលរដ្ឋខ្មែរនៅក្រៅប្រទេស អាចវិលចូលកម្ពុជាបាន ដោយមិនចាំបាច់មានលិខិតបញ្ជាក់សុខភាពនោះទេ។ ពលរដ្ឋខ្មែរដែលជាប់គាំង នៅម៉ាឡេស៊ី រំពឹងថា រដ្ឋាភិបាល នឹងជួយបញ្ជូនពួកគាត់ត្រឡប់ទៅកម្ពុជាឲ្យបានឆាប់ៗ ក្រោយមានដំណោះស្រាយថ្មីនេះ។ លោកនាយករដ្ឋមន្ត្រី ហ៊ុន សែន ប្រកាសលើហ្វេសប៊ុកថា ចាប់ពីថ្ងៃទី២៧ ខែឧសភា តទៅ ពលរដ្ឋខ្មែរដែលកាន់ លិខិតឆ្លងដែនកម្ពុជា ហើយមានបំណងវិលត្រឡប់ចូលកម្ពុជាវិញ គឺមិនតម្រូវឲ្យមានវិញ្ញាបនប័ត្របញ្ជាក់សុខភាពថា គ្មានជំងឺឆ្លងកូវីដ-១៩ ដូចមុនឡើយ។ លោក ថា ការផ្លាស់ប្តូរចិត្តរបស់លោកនេះ គឺដើម្បីជួយសម្រួលដល់ពលរដ្ឋនៅក្រៅប្រទេស ឲ្យឆាប់បានវិលត្រឡប់មកជួបជុំក្រុមគ្រួសារនៅក្នុងប្រទេសរបស់ខ្លួនវិញ។ ទោះជាយ៉ាងណា លោកបញ្ជាក់ថា ពេលត្រឡប់មកដល់ប្រទេសកម្ពុជាវិញ ពលរដ្ឋទាំងនោះត្រូវចូលពិនិត្យ សុខភាព ហើយដាក់ឲ្យស្នាក់នៅដាច់ដោយឡែកចំនួន ១៤ថ្ងៃ ទើបអនុញ្ញាតឲ្យទៅលំនៅឋានរៀងៗ ខ្លួនវិញ។ ការផ្លាស់ប្តូរចិត្តរបស់លោកនាយករដ្ឋមន្ត្រី ហ៊ុន សែន នៅពេលនេះ គឺបន្ទាប់ពីពលរដ្ឋខ្មែរដែល ជាប់គាំងនៅក្រៅប្រទេស ជាពិសេសនៅប្រទេសម៉ាឡេស៊ី រិះគន់ផង និងទទូចស្នើសុំម្ដងហើយ ម្ដងទៀតផង ឲ្យរដ្ឋាភិបាលរបស់លោកជួយសម្របសម្រួលបញ្ជូនពួកគេត្រឡប់មកកម្ពុជាវិញឲ្យបានឆាប់ ព្រោះពួកគេជួបការលំបាកផ្នែកជីវភាព និងពុំមានថវិកាសម្រាប់ចំណាយថ្លៃ ធ្វើតេស្តសុខភាព។ ពលករធ្វើការសំណង់នៅប្រទេសម៉ាឡេស៊ីមួយរូប គឺលោក ហាំ សាលី ត្រេកអរចំពោះការប្រកាស របស់ប្រមុខរដ្ឋាភិបាល ហើយលោករំពឹងថា រដ្ឋាភិបាល នឹងជួយរៀបចំជើងហោះដឹកពួកលោក ទៅស្រុកខ្មែរឲ្យបានឆាប់បំផុត។ លោក ត្អូញត្អែរថា ការទ្រាំរស់នៅក្នុងប្រទេសម៉ាឡេស៊ីក្នុងអំឡុងពេលជំងឺកូវីដ១៩ នេះ លោក និងពលករដទៃទៀត ជួបការលំបាកខ្លាំងដោយសារគ្មានការងារធ្វើ ហើយគ្មានចំណូលសម្រាប់ជួលបន្ទប់ស្នាក់នៅ និងទិញអាហារហូបចុកជាដើម៖ ស្រដៀងគ្នានេះ ពលករធ្វើការជាអ្នករត់តុក្នុងភោជនីយដ្ឋាននៅប្រទេសម៉ាឡេស៊ី លោកស្រី ស៊ាង សំអូន រៀបរាប់ថា ការប្រកាសមិនតម្រូវឲ្យមានលិខិតបញ្ជាក់សុខភាពនេះ គឺធ្វើឲ្យពលករសប្បាយ ចិត្តមួយផ្នែក ប៉ុន្តែលោកស្រី ចង់ឃើញរដ្ឋាភិបាល ចាត់វិធានការច្បាស់លាស់ក្នុងការបញ្ជូនអ្នកជាប់ គាំងនៅម៉ាឡេស៊ីត្រឡប់ទៅកម្ពុជាឲ្យបានឆាប់។ លោកស្រីបន្តថា រហូតមកដល់ពេលនេះ ស្ថានទូត ខ្មែរប្រចាំនៅប្រទេសម៉ាឡេស៊ី មិនទាន់ជូនដំណឹងជាក់លាក់ថា ពួកគាត់ត្រូវឡើងយន្តហោះថ្ងៃណា នោះទេ៖ ប្រជាពលរដ្ឋខ្មែរ ១៥០នាក់ បានជាប់គាំងនៅប្រទេសម៉ាឡេស៊ី ជិតពីរខែហើយដោយសារតែការ ផ្លាស់ប្តូរចិត្តមិនប្រាកដប្រជារបស់លោក ហ៊ុន សែន។ កាលពីថ្ងៃទី៧ ខែមេសា លោកបានសម្រេចចិត្តភ្លាមៗ ហាមមិនឲ្យយន្តហោះដឹកពលរដ្ឋទាំង ១៥០នាក់ចូលកម្ពុជា ក្រោម ហេតុផលទប់ស្កាត់ជំងឺកូវីដ។ បន្ទាប់មកនៅថ្ងៃទី២៧ ខែមេសា លោកបានប្តូរចិត្តបើកផ្លូវ ឲ្យពលរដ្ឋទាំង ១៥០នាក់ ចូលកម្ពុជាវិញ តែតម្រូវឲ្យមានលិខិតបញ្ជាក់សុខភាពថា គ្មានជំងឺកូវីដ-១៩។ លើសពីនេះ រដ្ឋាភិបាលលោក ហ៊ុន សែន ប្រកាសថា ការពិនិត្យសុខភាពនោះមិនអស់លុយទេ ប៉ុន្តែក្រោយមកតម្រូវពលរដ្ឋចំណាយលុយខ្លួនឯងវិញ។ មន្ត្រីកម្មវិធីផ្នែកទេសន្តរប្រវេសក៍នៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស ហៅកាត់ថា សង់ត្រាល់ (CENTRAL) លោក ឌី ថេហូយ៉ា ថ្លែងថា ដំណោះស្រាយថ្មីរបស់រដ្ឋាភិបាលនេះ ជារឿងល្អ ប៉ុន្តែមិនទាន់គ្រប់គ្រាន់នៅឡើយទេ។ លោកស្នើសុំឲ្យរដ្ឋាភិបាល ដោះស្រាយចំណុចសំខាន់ៗ ជាច្រើនទៀត ដូចជា ជួយចំណាយថ្លៃធ្វើដំណើរ និងអាហារហូបចុកសម្រាប់អ្នកដែលរងផលប៉ះពាល់ធ្ងន់ធ្ងរទាំងក្នុងអំឡុងពេលពួកគេនៅក្រៅប្រទេស និងទៅដល់ក្នុងប្រទេសវិញ៕ | 2020-05-27T20:55:00+07:00 | rfa.org | https://www.rfa.org/khmer/news/health/hun-sen-allows-cambodian-people-without-health-certificates-return-to-cambodia-05272020095420.html |
99198c0a-1028-493e-8ba9-04ff3073c530 | ទីម័រ សរសើរកម្ពុជា ចំពោះប្រសិទ្ធភាពក្នុងការ ប្រយុទ្ធប្រឆាំងនឹងជំងឺកូវីដ១៩ (Video inside) | ឯកអគ្គរដ្ឋទូតទីម័រខាងកើតប្រចាំនៅកម្ពុជា លោក Ermenegildo Lopes បានកោតសរសើរ និងវាយតម្លៃខ្ពស់ចំពោះវិធានការ និងចំណាត់ការប្រកបដោយប្រសិទ្ធភាពខ្ពស់របស់កម្ពុជាក្នុងការប្រយុទ្ធប្រឆាំងនឹងជំងឺកូវីដ១៩ មិនឱ្យរីករាលដាលខ្លាំង។ ការកោតសរសើររបស់លោកឯកអគ្គរដ្ឋទូតដែលទើបចូលខ្លួនមកបំពេញការងារនៅក្នុងប្រទេសកម្ពុជារូបនេះ បានធ្វើឡើងក្នុងពេលរូបលោកអញ្ជើញចូលជួបសម្តែងការគួរសម និងសំណេះសំណាលការងារមួយចំនួនជាមួយសម្តេចតេជោ ហ៊ុន សែន នាយករដ្ឋមន្ត្រីកម្ពុជានៅថ្ងៃទី២៧ ខែឧសភា ឆ្នាំ២០២០នេះ។ លោកឯកអគ្គរដ្ឋទូតបានលើកឡើងថា ការមកបំពេញការងាររបស់លោកនៅកម្ពុជានាពេលនេះ ជាពេលវេលាលំបាកមួយ ព្រោះជាពេលវេលាដែលពិភពលោកកំពុងជួបវិបត្តិពីការរីករាលដាលនៃជំងឺកូវីដ១៩។ បើទោះពីយ៉ាងនេះក្តី សម្រាប់ការបំពេញបេសកកម្មការងារនៅកម្ពុជា លោកឯកអគ្គរដ្ឋទូតពុំមានការព្រួយបារម្ភចំពោះការយាយីរបស់ជំងឺកូវីដ១៩នេះ មកលើសុខភាពរបស់លោកនោះឡើយ។ ការមិនព្រួយបារម្ភព្រោះតែលោក បានមើលឃើញពីភាពប្រាកដនិយម និងប្រកបដោយប្រសិទ្ធភាពខ្ពស់ ចំពោះការដាក់ចេញវិធានការរបស់សម្តេចតេជោ ហ៊ុន សែន ក្នុងការប្រយុទ្ធប្រឆាំងនឹងជំងឺឆ្លងនេះ។ នេះជាលើកឡើងរបស់លោក Ermenegildo Lopes ក្នុងពេលជួបសម្តែងការគួរសម និងពិភាក្សាការងារជាមួយសម្តេចតេជោនាយករដ្ឋមន្ត្រី។ លោកទូត បានអះអាងថា និស្សិត និងមន្ត្រីរបស់ស្ថានទូតទីម័រខាងកើតទាំងអស់ បានទទួលបានសុវត្ថិភាពល្អ ហើយក៏មានសុខភាពល្អមិនមានការបារម្ភពីជំងឺកូវីដ១៩នោះទេ។ លោកឯកអគ្គរដ្ឋទូត ក៏បានចូលរួមអបអរសាទរជាមួយរាជរដ្ឋាភិបាលកម្ពុជា ចំពោះភាពជោគជ័យក្នុងការទប់ស្កាត់ការរីករាលដាល នៃមេរោគកូវីដ១៩នេះផងដែរ។ សម្តេចតេជោនាយករដ្ឋមន្ត្រី បានលើកឡើងថា តាមរយៈបទពិសោធន៍កន្លងមក ការទប់ស្កាត់ជំងឺកូវីដ១៩នេះ គឺមិនសំអាងទៅលើបច្ចេកវិទ្យាខ្ពស់ទេ តែត្រូវពឹងផ្អែកទៅលើសមត្ថភាពនៃការគ្រប់គ្រង។ សម្តេចតេជោ ក៏បានថ្លែងអំណរគុណ ដល់ប្រទេសទីម័រខាងកើតដែលបានផ្ដល់នូវម៉ាស់ ជូនកម្ពុជា ដើម្បីចូលរួមការទប់ស្កាត់នៃជំងឺកូវីដ១៩។ សូមបញ្ជាក់ថា មកដល់ថ្ងៃទី២៧ ខែឧសភា ឆ្នាំ២០២០ កម្ពុជា រកឃើញអ្នកឆ្លងជំងឺកូវីដ១៩ចំនួន១២៤នាក់។ ក្នុងនោះ ១២២នាក់ ត្រូវបានព្យាបាលឱ្យជាសះស្បើយអស់ហើយ នៅសល់តែ២នាក់ទៀតប៉ុណ្ណោះ។ អ្នកជំងឺពីរនាក់ចុងក្រោយ ជាការនាំចូលពីក្រៅប្រទេស ហើយពួកគេកំពុងទទួលការព្យាបាលយ៉ាងយកចិត្តទុកដាក់ខ្ពស់បំផុតពីក្រុមគ្រូពេទ្យ៕ | 2020-05-27T20:45:00+07:00 | freshnewsasia.com | https://m.freshnewsasia.com/index.php/en/localnews/160600-2020-05-27-06-45-24.html |
2e1a3c13-3045-4a70-be78-b59ea24b6323 | ក្រសួងសុខាភិបាល កែសម្រួលវិធានការត្រួតពិនិត្យសុខភាព សម្រាប់អ្នកដំណើរកាន់លិខិតឆ្លងដែនកម្ពុជា | រាជធានីភ្នំពេញ ៖ នៅល្ងាចថ្ងៃទី២៧ ខែឧសភា ឆ្នាំ២០២០ ក្រសួងសុខាភិបាល បានចេញសេចក្តីប្រកាសព័ត៌មានរបស់គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩ ស្តីពីការកែសម្រួលវិធានការត្រួតពិនិត្យសុខភាពអ្នកដំណើរកាន់លិខិតឆ្លងដែននៃព្រះរាជាណាចក្រកម្ពុជា ចូលមកប្រទេសកម្ពុជា តាមច្រកចេញចូលអន្តរជាតិ ។ ១៖ លើកលែងវិញ្ញាបនបត្របញ្ញាក់សុខភាព (Health Cartificate) បញ្ជាក់ថាគ្មានមេរោគកូវីដ ១៩ សម្រាប់អ្នកដំណើរជាជនជាតិខ្មែរកាន់លិខិតឆ្លងដែននៃព្រះរាជាណាចក្រកម្ពុជា ដែលធ្វើដំណើរចូលមក ព្រះរាជាណាចក្រកម្ពុជា។ ២៖ រាល់វិធានការផ្សេងទៀតដែលមានចែងក្នុងសេចក្ដីប្រកាសលេខ១០១សខល ចុះថ្ងៃទី២០ ខែឧសភា ឆ្នាំ២០២០ របស់គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ១៩ ត្រូវស្ថិតនៅជាធរមានដដែល ។ សេចក្តីប្រកាសមានដូចខាងក្រោមនេះ៖ | 2020-05-27T19:35:27+07:00 | kbnnews.com | https://kbn.news/archives/164086 |
9e9fba5a-9043-4860-9981-247f49bd5ec7 | ថៃសរសើរកម្ពុជា ចំពោះប្រសិទ្ធភាពទប់ស្កាត់ជំងឺកូវីដ១៩ និងផ្តល់ថវិកាជាង ៦ម៉ឺនដុល្លារ សម្រាប់ប្រយុទ្ធប្រឆាំងជំងឺកូវីដ១៩ (Video inside) | រាជរដ្ឋាភិបាលថៃ បានផ្តល់ថវិកាប្រមាណ ២លានបាត ស្មើនឹងជាង៦ម៉ឺនដុល្លារអាមេរិក ដល់រាជរដ្ឋាភិបាលកម្ពុជា ដើម្បីប្រយុទ្ធប្រឆាំងនឹងជំងឺកូវីដ១៩។ ការផ្តល់ថវិកាបង្ហាញពីសមានចិត្តរបស់រាជរដ្ឋាភិបាលក្នុងនាមជាប្រទេសភូមិផងរបងជាមួយគ្នា និងជាការបង្ហាញឱ្យឃើញពីរឹតចំណងមិត្តភាព និងកិច្ចសហប្រតិបត្តិការក្នុងខួបទំនាក់ទំនងការទូត ៧០ឆ្នាំរវាងប្រទេសទាំងពីរផងដែរ។ ថវិកាជំនួយរបស់រាជរដ្ឋាភិបាលថៃ ត្រូវបានលោក Panyarak Poolthup ឯកអគ្គរាជទូតថៃប្រចាំនៅកម្ពុជា ប្រគល់ជូនសម្តេចតេជោ ហ៊ុន សែន នាយករដ្ឋមន្ត្រីកម្ពុជានៅថ្ងៃទី២៧ ខែឧសភា ឆ្នាំ២០២០នេះ។ ក្រៅពីការផ្តល់ថវិកាជាជំនួយ ក៏ដូចជាជំនួបសម្តែងការគួរសមនេះ សម្តេចតេជោ ហ៊ុន សែន និងលោកឯកអគ្គរាជទូតថៃ បានជជែកគ្នាច្រើនលើបញ្ហាបង្កឡើងដោយជំងឺកូវីដ១៩ ក៏ដូចជាការដាក់ចេញនូវវិធានការទាំងឡាយ ដើម្បីរួមគ្នាដោះស្រាយបញ្ហា។ លោកឯកអគ្គរាជទូតថៃ បានសម្តែងនូវការអបអរសាទរយ៉ាងជ្រាលជ្រៅចំពោះសម្តេចតេជោ ដែលបានដាក់ចេញវិធានការប្រកបដោយភាពប្រាកដនិយម ក្នុងការទប់ស្កាត់ការរាតត្បាតជំងឺកូវីដ១៩។ លោកបានលើកឡើងថា វិធានការដែលសម្តេចបានដាក់ចេញ គឺមានប្រសិទ្ធិភាពខ្ពស់ ហើយបានទប់ស្កាត់ មិនឱ្យមានការរាតត្បាតខ្លាំង។ ឆ្លៀតក្នុងឱកាសនេះលោកឯកអគ្គរាជទូត បានជម្រាបជូនសម្តេចតេជោនាយករដ្ឋមន្ត្រីផងដែរ អំពីសកម្មភាពរបស់ស្ថានទូតក្នុងកំលុងពេលរាតត្បាតនៃជំងឺកូវីដ១៩នេះ។ លោកទូតបានលើកឡើងថា ក្នុងកំលុងពេលនេះស្ថានទូត បានធ្វើការជាមួយបណ្តាក្រុមហ៊ុនថៃនៅកម្ពុជា ដោយបានណែនាំឱ្យក្រុមហ៊ុនទាំងនោះ កុំមានការតម្លើងតម្លៃទំនិញនៅកម្ពុជា។ ស្ថានទូតក៏បានធ្វើការជាមួយក្រុមហ៊ុនទាំងនោះ ធ្វើសកម្មភាពមនុស្សធម៌ចែករំលែកសម្ភារៈអនាម័យ ដែលមានជាម៉ាស់ជាដើម ដើម្បីចូលរួមទប់ស្កាត់ជំងឺកូវីដ១៩នៅកម្ពុជា។ ស្ថានទូត ក៏បានណែនាំឱ្យក្រុមហ៊ុនរបស់ថៃទាំងអស់ ចូលរួមគោរពនូវគោលការណ៍ទាំងឡាយរបស់ក្រសួងសុខាភិបាល ដែលបានដាក់ចេញមក ដើម្បីទប់ស្កាត់ការរីករាលដាលជំងឺកូវីដ១៩។ ជាកិច្ចឆ្លើយតបចំពោះសមានចិត្តរបស់រាជរដ្ឋាភិបាលថៃ សម្តេចតេជោ ហ៊ុន សែន បានថ្លែងអំណរគុណដល់រាជរដ្ឋាភិបាល ក៏ដូចជាប្រជាជនថៃ ដែលបានផ្តល់ជំនួយ និងចូលរួមសហការ ដើម្បីទប់ស្កាត់ជំងឺកូវីដ១៩ ជាមួយកម្ពុជា។ សម្តេចតេជោ បានចាត់ទុកកាយវិការរបស់រាជរដ្ឋាភិបាលថៃ ជាការឆ្លុះបញ្ចាំងឱ្យឃើញពីសាមគ្គីភាព រវាងកម្ពុជា និងថៃ។ ក្នុងឱកាសនេះសម្តេចតេជោនាយករដ្ឋមន្ត្រី បានវាយតម្លៃខ្ពស់ចំពោះវិធានការ ដែលរាជរដ្ឋាភិបាលថៃ បានដាក់ចេញក្នុងការទប់ស្កាត់ជំងឺកូវីដ១៩ផងដែរ។ សម្តេចតេជោប្រមុខរាជរដ្ឋាភិបាល បានគូសរំលេចដែរថា វិធានការទាំងឡាយ ដែលដាក់ចេញដោយរាជរដ្ឋាភិបាលថៃ គឺមានភាពប្រាកដនិយម។ ជាសាក្ខីភាពចំពោះវិធានការមានប្រសិទ្ធភាពរបស់រាជរដ្ឋាភិបាលថៃនោះ គឺពេលប្រជាជនកម្ពុជា ធ្វើដំណើរឆ្លងកាត់ព្រំប្រទល់ថៃមកកាន់កម្ពុជា ក្នុងរយៈពេលកន្លងមកជាង៩ម៉ឺននាក់ ពុំមាននរណាម្នាក់ឆ្លង ឬក៏នាំយកមកនូវជំងឺកូវីដ១៩ មកកាន់កម្ពុជានោះទេ។ សម្តេចនាយករដ្ឋមន្ត្រី បានបន្ថែមថា តាមទិដ្ឋភាពនេះជាការឆ្លុះបញ្ចាំងមួយថា ប្រទេសថៃ មិនមែនជាប្រទេសដែលចម្លងជំងឺកូវីដនោះទេ។ សម្តេចតេជោ ហ៊ុន សែន ក៏បានបញ្ជាក់ទៅភាគីថៃ ពីកិច្ចខិតខំប្រឹងប្រែងរបស់ស្ថានទូតកម្ពុជា នៅក្នុងប្រទេសថៃ ក្នុងការរួមចំណែកប្រយុទ្ធប្រឆាំងជំងឺកូវីដ១៩ ជាមួយថៃផងដែរ។ សម្តេចតេជោបានបញ្ជាក់ថា ឯកអគ្គរាជទូតកម្ពុជានៅប្រទេសថៃ កំពុងតែធ្វើការជាមួយប្រជាជនកម្ពុជា ដែលកំពុងរស់នៅប្រទេសថៃ ធ្វើយ៉ាងណាចូលរួមអនុវត្តតាមគោលការណ៍របស់រាជរដ្ឋាភិបាលថៃ ដែលបានដាក់ចេញ ដើម្បីទប់ស្កាត់ការរីករាលដាលជំងឺកូវីដ១៩។ បន្ថែមពីលើនេះ ថ្ងៃនេះសម្តេចទើបនឹងបានសម្រេចឱ្យប្រជាជនកម្ពុជា ដែលកាន់លិខិតឆ្លងដែនកម្ពុជា អាចវិលត្រឡប់មកកម្ពុជាវិញ ដោយមិនតម្រូវឱ្យមានវិញ្ញាបនបត្របញ្ជាក់សុខភាពនោះទេ។ ប៉ុន្តែត្រូវអនុវត្តតាមគោលការណ៍ណែនាំរបស់រាជរដ្ឋាភិបាលពេលមកដល់កម្ពុជាវិញ។ សម្តេចតេជោ បានមានប្រសាសន៍ដែរថា នាពេលនេះជាពេលវេលាត្រូវរួមគ្នា ក្នុងការប្រយុទ្ធប្រឆាំងនឹងជំងឺ ដែលសត្រូវគ្មានស្រមោល។ ក្នុងជំនួបនេះសម្តេចតេជោនាយករដ្ឋមន្ត្រី បានឆ្លៀតថ្លែងអំណរគុណលោកឯកអគ្គរាជទូត ដែលបានអញ្ជើញគោរពវិញ្ញាណក្ខន្ធម្តាយក្មេករបស់សម្តេច ហើយបាននាំនូវសាកសួរសុខទុក្ខ និងការចូលរួមរំលែកទុក្ខរបស់នាយករដ្ឋមន្ត្រី ប្រាយុទ្ធ ចន្ទអ៊ូចា ជូនសម្តេច និងក្រុមគ្រួសារ៕ | 2020-05-27T19:22:00+07:00 | freshnewsasia.com | https://m.freshnewsasia.com/index.php/en/localnews/160586-2020-05-27-05-22-13.html |
b0ca0fb2-d069-4d2a-81c9-549a2d21bed6 | សម្តេចតេជោ ហ៊ុន សែន៖ ពលរដ្ឋខ្មែរដែលកាន់លិខិតឆ្លងដែនកម្ពុជា ហើយធ្វើដំណើរត្រឡប់មកស្រុកវិញ មិនតម្រូវឲ្យមានវិញ្ញាបនប័ត្របញ្ជាក់សុខភាពថា គ្មានជំងឺឆ្លងកូវីដ-១៩ ទេ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី២៧ ខែឧសភា ឆ្នាំ២០២០នេះ បានសម្រេចចេញដំណោះស្រាយថ្មីមួយទៀតជូនបងប្អូនប្រជាពលរដ្ឋខ្មែរ នៅក្រៅប្រទេស ដែលកំពុងធ្វើដំណើរ ឬមានបំណងធ្វើដំណើរមកប្រទេសកម្ពុជាវិញ មិនតម្រូវឲ្យមានវិញ្ញាបនប័ត្របញ្ជាក់សុខភាពថា គ្មានជំងឺឆ្លងកូវីដ-១៩ទេ។ សម្តេចតេជោ ហ៊ុន សែន បានចាត់ទុកថា វិធានការនេះនឹងជួយសម្រួលដល់ពលរដ្ឋនៅក្រៅប្រទេស ឆាប់បានវិលត្រឡប់មកជួបជុំក្រុមគ្រួសារនៅក្នុងប្រទេសខ្លួនវិញ។ សម្តេចតេជោ ហ៊ុន សែន បានមានប្រសាសន៍តាម Facebook យ៉ាងដូច្នេះថា ។ តែយ៉ាងណាក៏ដោយ សម្តេចនាយករដ្ឋមន្រ្តី ក៏បានបញ្ជាក់ផងដែរថា ប៉ុន្តែពេលវិលត្រឡប់មកដល់ប្រទេសវិញគឺតម្រូវឲ្យចូលពិនិត្យសុខភាព និងពិនិត្យសំណាក ហើយដាក់ឲ្យស្នាក់នៅដាច់ដោយឡែកចំនួន១៤ថ្ងៃ រង់ចាំលទ្ធផលសំណាកថា តើមានរោគឆ្លងឬអត់ រោគឆ្លង ទើបអនុញ្ញាតឲ្យទៅលំនៅដ្ឋានវិញ៕ | 2020-05-27T18:08:00+07:00 | freshnewsasia.com | https://m.freshnewsasia.com/index.php/en/localnews/160570-2020-05-27-04-08-57.html |
fa4d32ac-a489-4092-ae37-5c09c9f8b2e7 | វេទិកាសម្ព័ន្ធសង្គមស៊ីវិល សហការជាមួយកងសង្គ្រោះបន្ទាន់៧១១ និងអង្គការដៃគូ បន្តបណ្តុះបណ្តាលនិងបាញ់ថ្នាំសម្លាប់មេរោគ ដើម្បីបង្ការជំងឺកូវីដ១៩ | នៅព្រឹក ថ្ងៃទី ២៧ ខែឧសភា ឆ្នាំ២០២០ ក្រុមការងារនៃវេទិកាសម្ព័ន្ធសង្គមស៊ីវិល (វ.ស.ស) កងសង្គ្រោះបន្ទាន់៧១១ និងអង្គការដៃគូ បានបែងចែកជាបីក្រុម ចេញដំណើរពីទីស្តីការគណៈរដ្ឋមន្រ្តី ទៅបណ្តុះបណ្តាលនិងបាញ់ថ្នាំសម្លាប់មេរោគបង្ការជំងឺកូវីដ១៩ នៅតាមបណ្តាខេត្តចំនួន១៥ ដែលនៅសេសសល់ពីការបាញ់ថ្នាំសម្លាប់មេរោគដោយក្រុមអ្នកជំនាញការចិនមកពីអង្គការសង្គ្រោះមេឃពណ៌ខៀវ (BSR) នៃប្រទេសចិន នាពេលកន្លងមក។ លោក បណ្ឌិត ប៉ៃ សំបូរ អគ្គលេខាធិការ វ.ស.ស. និងជាប្រធានដឹកនាំក្រុមការងារបាញ់ថ្នាំនេះ បានមានប្រសាសន៍ថា ក្នុងកាលៈទេសៈដែលកម្ពុជាទប់ស្កាត់និងបង្ការជំងឺកូវីដ១៩ អង្គការសង្គមស៊ីវិលចិន រួមមាន មូលនិធិចិនដើម្បីសន្តិភាពនិងការអភិវឌ្ឍ (CFPD) និង អង្គការ BSR បានឧបត្ថម្ភជំនួយជាសម្ភារៈដល់ វ.ស.ស. ហើយជាងនេះទៀត ក្រុមអ្នកជំនាញការអង្គការ BSR បាញ់ថ្នាំសម្លាប់មេរោគលើក្រឡាផ្ទៃទំហំជិត ១,៦លានម៉ែត្រការ៉េ នៅគោលដៅចំនួន៥១ នៅ១០រាជធានី ខេត្ត និងបានបណ្តុះបណ្តាលដល់បុគ្គលិកសុខាភិបាលអំពីការបង្ការជំងឺកូវីដ១៩ ផងដែរ។ បេសកកម្មនៅថ្ងៃនេះ នឹងបន្តបណ្តុះបណ្តាលនិងបាញ់ថ្នាំសម្លាប់មេរោគនៅ ១៥ខេត្តទៀត ដោយ វ.ស.ស សហការជាមួយកងសង្គ្រោះ៧១១ នៃកងពលតូចលេខ៧០។ ក្នុងតួនាទីជាអ្នកសម្របសម្រួលរវាងសង្គមស៊ីវិល វ.ស.ស. តែងយកចិត្តទុកដាក់ខ្ពស់ក្នុងការកៀរគរជំនួយពីអង្គការស ង្គមស៊ីវិលជាតិនិងអន្តរជាតិ ដើម្បីចូលរួមចំណែកអភិវឌ្ឍសង្គមជាតិនិងលើកកម្ពស់ជីវភាពនិងសុខុមាលភាពប្រជាពលរដ្ឋ ស្របតាមគោលនយោបាយរបស់រាជរដ្ឋាភិបាល ក្រោមការដឹកនាំប្រកបដោយគតិបណ្ឌិតរបស់សម្តេចតេជោនាយករដ្ឋមន្ត្រី៕ | 2020-05-27T16:12:00+07:00 | freshnewsasia.com | https://m.freshnewsasia.com/index.php/en/localnews/160554-2020-05-27-02-12-47.html |
79ef3009-9c31-43b9-9acb-192210d73ca6 | រដ្ឋមន្ត្រីក្រសួងមហាផ្ទៃ ស្នើសមត្ថកិច្ចតាមព្រំដែន ទប់ស្កាត់ពលករខ្មែរឆ្លងចូលទៅថៃ | រាជធានីភ្នំពេញ ៖ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានស្នើដល់បណ្តាខេត្តមួយចំនួនដែលជាប់ព្រំដែន ធ្វើការទប់ស្កាត់ការលួចឆ្លងកាត់របស់ពលករខ្មែរចូលទឹកប្រទេសថៃ ព្រោះវាជាអំពើខុសច្បាប់ ហើយជាករណីជួញដូរមនុស្សផងដែរ ។ សម្តេចក្រឡាហោម មានប្រសាសន៍បែបនេះ ក្នុងឱកាសអញ្ជើញជាអធិបតីដ៏ខ្ពង់ខ្ពស់ ដឹកនាំកិច្ចប្រជុំផ្សព្វផ្សាយរបាយការណ៍ជាតិការងារប្រយុទ្ធប្រឆាំងអំពើជួញដូរមនុស្ស ឆ្នាំ២០១៩ និងលើកទិសដៅការងារឆ្នាំ២០២០ របស់គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស នាព្រឹកថ្ងៃទី២៧ ខែឧសភា ឆ្នាំ២០២០ នៅទីស្ដីការក្រសួងមហាផ្ទៃ ។ សម្តេចក្រឡាហោម មានប្រសាសន៍បន្តថា បច្ចុប្បន្ននេះ បើទោះបីជាយើងបានបិទច្រកចេញ-ចូលផ្លូវការរួចហើយក៏ដោយ ក៏មានពលរដ្ឋមួយចំនួននៅតែចេញ-ចូល នៅតាមច្រករបៀង ដូច្នេះ សមត្ថកិច្ចនៅតាមបណ្តាខេត្ត ត្រូវយកចិត្តទុកដាក់បន្ថែម សមត្ថកិច្ចទាំងអស់ ទាំងរដ្ឋបាលដែនដី កម្លាំងកងយុទ្ធពលខេមរភូមិន្ទ កម្លាំងនគរបាលជាតិ និងសមត្ថកិច្ចដទៃទៀត ដែលមានការពាក់ព័ន្ធត្រូវរួមគ្នា ទប់ស្កាត់ដើម្បីកុំឱ្យមានការលួចឆ្លងកាត់ខុសច្បាប់ទៅក្រៅប្រទេស ជាពិសេសប្រទេសថៃ ។ សម្តេចក្រឡាហោម បានមានប្រសាសន៍បន្ថែមទៀតថា “ប្រទេសថៃ នាពេលនេះ កំពុងតែដាក់ប្រទេសនៅក្នុងភាពអាសន្ននៅឡើយ ហេតុនេះ ហើយការលួចឆ្លងដែន គឺខុសច្បាប់ទាំងស្រុង ទាំងអ្នកទៅ ក៏ខុស អ្នកនាំ ក៏ខុសច្បាប់ដូចគ្នា” ៕ | 2020-05-27T16:03:33+07:00 | kbnnews.com | https://kbn.news/archives/164027 |
8178441a-0ebd-46b8-ab3a-7a4b80929093 | ឥណ្ឌាគាំទ្រការប្រើថ្នាំប្រឆាំងជំងឺគ្រុនចាញ់ ដើម្បីទប់ទល់នឹងវីរុសកូរ៉ូណា (COVID-19) (Video inside) | ក្រុមប្រឹក្សារដ្ឋឥណ្ឌាសម្រាប់ការស្រាវជ្រាវជីវឱសថ (ICMR) បានបង្ហាញការគាំទ្រដល់ការប្រើប្រាស់ ថ្នាំប្រឆាំងគ្រុនចាញ់ប្រភេទ អ៊ីដ្រុកស៊ីក្លរ៉ូឃ្វីន (hydroxychloroquine) ដើម្បីប្រយុទ្ធតទល់នឹងវីរុសកូរ៉ូណា (COVID-19) បន្ទាប់ពីអង្គការសុខភាពពិភពលោក (WHO) បានប្រកាសឲ្យផ្អាកការសាកល្បងថ្នាំនេះមួយរយៈ ដោយសារតែការព្រួយបារម្ភចំពោះសុវត្ថិភាព។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នាព្រឹកថ្ងៃពុធ ទី២៧ ខែឧសភា ឆ្នាំ២០២០។ ការប្រកាសរបស់ឥណ្ឌាខាងលើនេះ គឺត្រូវបានធ្វើឡើង បន្ទាប់ពីក្រុមស្រាវជ្រាវឱសថ នៃប្រទេសអាស៊ីខាងត្បូងមួយនេះ បានធ្វើការពិសោធន៍ និងរកឃើញថា «គ្មានផលប៉ះពាល់ធំដុំអ្វីឡើយ» ចំពោះការប្រើប្រាស់ថ្នាំប្រឆាំងគ្រុនចាញ់ hydroxychloroquine ដើម្បីជាវិធានការទប់ស្កាត់ការឆ្លង COVID-19។ ការប្រកាសក៏បានកើតមានឡើងមួយសប្តាហ៍ផងដែរ បន្ទាប់ពីប្រធានាធិបតីអាមេរិកលោក ដូណាល់ ត្រាំ បានបង្ហើបថា លោកតែងតែលេបថ្នាំប្រភេទនេះជានិច្ច ដើម្បីទប់ស្កាត់ការឆ្លងវីរុសកូរ៉ូណា ប៉ុន្តែលោកក៏បានទទួលការរិះគន់ពីក្រុមជំនាញវេជ្ជសាស្ត្រ រហូតដល់ប្រធានាធិបតីរូបនេះព្រមផ្អាកលេបថ្នាំនេះផងដែរ។ ជុំវិញបញ្ហាខាងលើនេះ នាយកស្ថាប័ន ICMR លោក បាលរ៉ាម បាហ្គាវ៉ា (Balram Bhargava) បាននិយាយថា ការសិក្សា និងពិសោធន៍លើថ្នាំ hydroxychloroquine មិនបានឲ្យយើងឃើញពីផលប៉ះពាល់ធ្ងន់ធ្ងរនោះឡើយ ប៉ុន្តែមនុស្សមួយចំនួនបានកើតមានអការៈ ចង្អោរ ក្អួត និងញ័រទ្រូង (បេះដូងលោតខុសប្រក្រតី)។ ICMR បានណែនាំឲ្យមន្ត្រីពេទ្យជួរមុខឥណ្ឌា ដែលកំពុងប្រយុទ្ធប្រឆាំងនឹង COVID-19 លេបថ្នាំនេះតាមវេជ្ជបញ្ជាត្រឹមត្រូវ ដើម្បីការពារខ្លួនពីការឆ្លង។ គួរបញ្ជាក់ថា កាលពីដើមសប្តាហ៍នេះ អង្គការសុខភាពពិភពលោក បានសម្រេចផ្អាកការធ្វើតេស្តសាកល្បងថ្នាំប្រឆាំងគ្រុនចាញ់ hydroxychloroquine ដោយសារតែព្រួយបារម្ភពីផលប៉ះពាល់របស់វា ចំពោះអ្នកមានបញ្ហាបេះដូង ប៉ុន្តែកាលពីថ្ងៃអង្គារម្សិលមិញនេះ WHO បានសម្រេចជាថ្មីថា នឹងពិនិត្យឡើងវិញអំពីសុវត្ថិភាពនៃថ្នាំប្រភេទនេះ ឲ្យបាននៅពាក់កណ្តាលខែមិថុនា៕ | 2020-05-27T15:58:00+07:00 | freshnewsasia.com | https://m.freshnewsasia.com/index.php/en/internationalnews/160553-2020-05-27-01-58-55.html |
e5c6a001-9e0c-458f-89a3-311181a0557f | ផ្ទុះសរសើរខ្លាំង! អ្នកគ្រូបង្រៀនម្នាក់ ស្ពាយក្ដារខៀនទៅបង្រៀនកូនសិស្សនៅតាមផ្ទះ ខណៈសាលារៀនត្រូវបិទទ្វារ ដោយសារជំងឺកូវីដ | កាលពីប៉ុន្មានម៉ោងមុននេះ មានគណនីហ្វេសប៊ុកផេកមួយ បានបង្ហោះរូបភាពអ្នកគ្រូម្នាក់ ក្នុងមានពាក់ម៉ាស ពាក់មួក ស្ពាយខៀនមួយ ទៅបង្រៀនកូនសិស្សនៅតាមផ្ទះ ដែលស្តែងឲ្យឃើញថា អ្នកគ្រូរូបនេះ មានទឹកចិត្តប្រពៃណីថ្លៃថ្លា ធ្វើឲ្យមហាជនកោតសរសើរជាខ្លាំង ខណៈដែលរាជរដ្ឋាភិបាល កំពុងខិតខំប្រឹងប្រែងទប់ស្កាត់ការរីករាល់ឆ្លងនៃជំងឺកូវីដ-១៩។ យោងតាមគណនេយ្យហ្វេសប៊ុកផេក គ្រូអនុ ដែលបានបង្ហោះរូបភាពអ្នកគ្រូម្នាក់ មានពាក់ម៉ាស ពាក់មួក ឈរស្ពាយខៀនមួយ ទៅបង្រៀនកូនសិស្សនៅតាមផ្ទះ កាលពី១៨ម៉ោងមុន ដោយភ្ជាប់ជាមួយនឹងសំណេរថា « ក្នុងនាមជាម្តាយទី2 អ្នកគ្រូខិតខំណាស់ បំណងឱ្យកូនប្រុសស្រីមានអនាគតភ្លឺថ្លា អ្នកគ្រូសប្បាយចិត្តហើយ! ជួយ share អោយអ្នកគ្រូផង ចំពោះទឹកចិត្តដ៏កម្រមួយនេះ!»។ ក្រោយពីម្ចាស់គណនីហ្វេសប៊ុកផេកខាងលើ បង្ហោះរូបភាពអ្នកគ្រូបង្រៀនស្ពាយក្តារខៀវ ទៅបង្រៀនសិស្សតាមផ្ទះបែបនេះ ធ្វើឲ្យអ្នកលេងបណ្ដាញសង្គមហ្វេសប៊ុកជាច្រើន បានធ្វើការកោតសរសើរ អំពីទឹកចិត្តរបស់អ្នកគ្រូបង្រៀនរូបនេះជាខ្លាំង តែយ៉ាងណា ម្ចាស់ហ្វេសប៊ុកផេកខាងលើ មិនបានបញ្ជាក់ថា អ្នកគ្រូបង្រៀនខាងលើមានឈ្មោះអ្វី និងរស់នៅមូលដ្ឋានណាទេ៕ | 2020-05-27T11:25:34+07:00 | kbnnews.com | https://kbn.news/archives/163972 |
Subsets and Splits
No community queries yet
The top public SQL queries from the community will appear here once available.